
निवेदन 


बुद्धाचरित बुद्ध की सर्वश्रेष्ट प्राचीन जीवनी हे । हमारे दुर्भाग्य से 
अब इसका पूर्वार्घ ही मूल संस्क्ृत म॑ बचा हुआ है, जो प्रथम हिन्दी 
अनुवाद के साथ संस्कृत-भवन से एक वर्ष पहले प्रकाशित हों चुका है । 
उत्तराध॑, जिसमें चुद्ध का परवर्तों जीवन-चरित--धर्मोपदेश एवं महापरि- 
निर्वाण--चित्रित है, नष्ट हो गया। किंतु स्वतन्त्र चीनी अनुवाद ओर 
अविकल तिब्बती अनुवाद में सम्पूर्ण बुद्धचरित सुरक्षित है । ऑक्सफोर्ड 
विश्वविद्यालय के संस्कृत-अध्यापक डा० जॉन्स्टन ने तिब्बती-अनुवाद के 
आधार पर चीनी-अनुवाद के प्रकाश में उत्तराध का अंगरेजी-अनुवाद 
किया हैं । अब इस अंगरेजी-अनुवाद के आधार पर किया गया हिन्दी- 
अनुवाद पाठकों के सामने उपस्थित करते हुए मुझे दुःख भी है ओर 
आनन्द भी । दुःख इसलिए कि तिब्बत के पड़ोस में रहकर भी, तिब्बत 
के साथ प्राचीन काल से ही हमारा घनिष्ट सम्बन्ध--सांस्कृतिक आर 
व्यापारिक--रहते हुए भी हम सीधे तिब्बती से अनुवाद न कर सके । 
आनन्द इसलिए कि उत्तर बुद्धाचरित, जो हमार यहाँ से लुप्त होकर 
सदियों तक तिब्बती रूपान्तर में वर्तमान रहा, अब इतने घूम-फिर के 
बाद, निस्सन्देह ही बहुत कुछ परिवतंनों के साथ, संस्कृत की उत्तराधि- 
कारिणी हिन्दी में वापस लाया गया ओर सम्पूर्ण बुद्धाचरित हिन्दी में 
उपलब्ध हो गया । 

डा० जॉन्स्टन के अनुसार तिब्बती-अनुवाद में बहुत कुछ त्ुटियाँ हैं, 
अनुवाद जहाँ तहाँ खण्डित हैं तथा अठारहवें और छब्बीसवें सर्ग के कुछ 
दार्शनिक अंशों का अनुवाद दुरूह है। चीनी अनुवाद से, जिसका अन्तिम 
भाग ( सर्ग २२-२८ ) मूल के अधिक निकट है, सहायता लेने पर भी, 


ग 


कहीं कहीं, खासकर कुछ दार्शनिक युक्तियों का अनुवाद करने में तथा 
इकक्‍्कीसवोें सर्ग के कुछ नामों का तादात्म्य करने में उनकी कठिनाइयाँ हल 
नहीं हो सकीं । किंतु प्रायः प्रत्येक इलोक का भावार्थ, डा० जौन्स्टन के 
अनुसार, स्पष्ट ओर सही है । उत्तरार्घ के प्रथम छः सर्गों ( १५-२० ) 
का विषय निदान-कथा” के अनुसार है, इक्कीसवाँ सर्ग बुद्ध की एक 
प्रकार की दिग्विजय है, और अन्तिम छः सर्गों ( २२-२८ ) का विषय 
महापरिनिर्वाण सूत्र* के अनुसार है । 

हिन्दी-अनुवाद अंगरेजी-अनुवाद के अत्यन्त निकट है ओर जहाँ 
तहाँ कुछ हद तक स्वतन्त्र भी | दो चार इलोकों तथा दो-चार वाक्यांशों 
का, जिनका अंगरेजी-अनुवाद अनिश्चित ओर सन्देह-जनक है, हिन्दी- 
अनुवाद देने की अपेक्षा न देना ही अच्छा समझकर छोड़ दिया गया है । 
इतने घूम-फिर के बाद हिन्दी में अनूदित बुद्धाचरित का उत्तरा्च, जहाँ 
सक्र में समझता हूँ, कुछ ही स्थलों को छोड़कर अदबधोप-क्रत मूल से 
दूर नहीं है । 

पारिभाषिक शब्दों के हिन्दी रूपान्तर करने में हिन्द विश्वविद्यालय 
के पालि के अध्यापक भदन्‍्त जगदीश काइयपजी से मुझे बड़ी सहा- 
यता मिली है । मेरे अनुवाद के कुछ अंश “घर्मदृत! मार्च १९४२, 
“आरती” अप्रेउ १५४२, तथा “विशाल-भारत” दिसम्बर १९४२ ओर 
अप्रेल १९४३ में प्रकाशित हुए हैं । एतदर्थ इन पत्रों के सम्पादकों का 
में कृतज्ञ हें । कलकत्ता के इंडियन रिसर्च इन्स्टिक्यर के प्रधान मंत्री 
श्रीयुत सतीशचन्द्र शील ने अपने पुस्तकालय से “एक्टा ओरियन्टेलिया 


१---आनन्दजी द्वारा अनूदित जातक प्रथम खण्ड में निदान कथा के 
अनुवाद है । 

२--महापरिनिवाण सत्र सानुवाद कित्तिमाजी ने सारनाथ से अकाशित 
कया है ; इस सत्र का अनुवाद राहुलजी-कृत बुद्धचर्य्या में भी आ गया हे। 


( घ 9) 


नामक पत्रिका ( भाग १०, ५९३७ ), जिसमें कि बुद्धाचरित उत्तरा्ध 
का अंगरेजी-अनुवाद प्रकाशित हुआ है, अनुवाद-कार्य के लिए प्रदान 
कर मुझे अनुग्महीत किया है । 

यह दूसरा भाग भी प्रथम भाग के साथ ही प्रकाशित होनेवाला 
था, किन्तु कई कारणों से उस समय इसका प्रकाशन स्थगित कर दिया 
गया । उसके बाद ही कागज पर अत्यधिक सरकारी नियन्त्रण हो जाने 
के कारण उसका अत्यन्त अभाव हो गया ओर युद्धकाल तक इस भाग 
के प्रकाशित होने की कोई आशा दिखाई नहीं पड़ती थी | किन्तु श्रीयुत 
नारायणदासजी बाजोरिया ने, जिनके साथ पहले से मेरा कोई परिचय 
न थः आर न जिनसे मेंने कागज के लिए किसी प्रकार का अनुरोध ही 
किया था, हठात्‌ ही यश्रेष्ट परिमाण में कागज का प्रबन्ध कर दिया, 
जिसके परिणामस्वरूप पुस्तक समय पर प्रकाशित हो सको । 

इस पुस्तक € के प्रथम ओर द्वितीय भाग ) में अज्ञान और प्रमाद- 
चश जो दोप रह गये हों उनकी सूचना यदि पाठकगण मुझे सेजने का 
कष्ट करे, तो में अपने को विशेष रूप से अनुगृहीत समझगा । 


कणठोातिया १ 

१, अपना काम पूरा करने पर उन्हें शान्ति की शक्ति विदित हुईं ; 
और यद्यपि वह अकेले ही चल पड़े, तो भी ऐसा लगा जैसे बहुत-से 
लोग उनके साथ जा रहे हों | मार्ग में उन्हें देखकर एक पवित्र भिक्ष ने 

हाथ जोड़कर यों कहा;--- 

व्याख्या यों है :--- 
$*# यह चिह्न जिन होकों के झु॒रू में है वे चीनी अनुवाद में नहीं हैं । 
€ ) कोष्टक के भीतर के शब्द अर्थ स्पष्ट करने के लिए दिए गये हैं। 
ये शब्द कहीं कहीं पूव॑वर्ती शब्दों के अर्थ हैं ओर कहीं कहीं बाहर 
से दिये गये पूरक शब्द हैं । 
(-) कोष्टक के भीतर बराबर के चिह्ड से युक्त शब्द मूल संस्कृत शब्द्‌ 
समझ कर दिये गये हैं । 
() कोष्ठक के भीतर रेखाद्लित पद अप्राप्त पद के स्थान पर अन्दाज से 
दिये गये हैं या चीनी अनुवाद से । 
“** ऐसे चिह्नवाले रिक्त स्थानों के मूल पदों का अनुवाद अप्राप्, दुर्बोध 
था संदेहजनक है । 


२ बुद्धचरित 


२, “जो लोग आसक्ति के अधीन हैं और जिनके इन्द्रियरूपी घोड़े 
दुर्दान्‍्त हैं, उनके बीच आप आसक्ति-रद्चित ओर जितेन्द्रिय हैं ; इसीलिए 
चन्द्रमा की सी आपकी आकृति अभिनव प्रज्ञा के मघुर रस द्वारा 
( आपका हादिंक ) संतोप प्रकट कर रही है । 

३. आपका थैय्य-युक्त चेहरा यहाँ चमक रहा है, आप अपने इन्द्रियों 
के स्वामी बन गये हैं और आपकी आँखें बलवान्‌ दृषभू की सी हैं ; अवश्य 
ही आप कृतार्थ हैं। है आर्य, आपके गुरु कौन हैं, किनसे आपने यह 
सिद्धि पाई है !?? 

४. इस पर उन्होंने उत्तर दिया--“'मेरा गुरु कोई नहीं | मेरे 
लिए सम्माननीय कोई नहीं, निन्दनीय तो और भी कोई नहीं । मैंने 
निर्वाण प्राप्त किया है और में वैसा नहीं जैसे कि दूसरे हैं | धर्म के विपय 
में मुझे स्वयंभू जानो । 

मैंने उसे पूरा पूरा समझ लिया है जो समझने योग्य (>अवबोध्य) 
है ओर जिसे दूसरों ने नहीं समझा है, इसलिए में बुद्ध हूँ । और क्योंकि 


२--जितेन्द्रिय की जगह अविकल अनुवाद होगा--“इन्द्रियरूपी घोड़ी 
का दमन कर लिया है” । 

४--निर्वाण + “इसी शरीर में राग-द्वेप आदि चित्त-मलों का नष्ट होना 

कलैश-निर्वाण है ओर छलेश-रहित अहंत्‌ की मत्यु होने पर 

भविष्य में उसके जन्म की सम्भावना के नष्ट होने का नाम 

स्कन्ध-निर्चाण है;इस प्रकार निर्वाण के दो भेद किये जाते हैं” 

>+-दु० व० | 


पचित्त-मल से रहित ऐसे द्युतिमान्‌ पुरुष ही लोक में निर्वाण-प्राप्त हैं।' 
--घधं० प० छ: १४ ॥) 

मैंने छ्ेशों को शत्रु की तरह जीत लिया है, मुझे शान्तिमय(-शमात्मक) 
जानो | 

६. हे सौम्य, इस समय मैं अमर धर्म की दुन्दुमि बजाने के लिए 
वाराणसी जा रहा हूँ, यश ( से होनेवाले )-सुख के लिए नहीं, अभिमान 
से नहीं, किंतु दुःख से पीड़ित साथी जनों के द्वित के लिए | 

७, पूर्व में जीव-लोक को आर्त देखकर मैंने यों प्रतिशा की--- 
स्वयं पार होने पर में जगत्‌ को पार लगाऊँगा, स्वयं मुक्त होने पर में यहाँ 
रहनेवालेी को मुक्त करूँगा | 

८. इस जगत्‌ में कुछ लोग धन पाकर केवछल अपने लिए ही 
रखते हैं और इससे लजा को प्राप्त होते हैं ; किंतु विशेष ( सम्पत्ति ) 
प्राप्त करने पर खुली दृष्टिवाले महापुद्ष (- मद्दाजन ) के लिए केवल 
वही धन है जिसे वह वितरण करता है । 

९, यूखी भूमि पर खड़ा रहनेवाला यदि धारा में बहते आदमी 
को बाद्दर खींचने का यत्न नहीं करे, तो वह वीर नहीं ; और सम्पत्ति 
पानेवाछा यदि उसे गरीबों के बीच नहीं बॉटे, तो वह दाता नहीं । 

१०, स्वस्थ ( मनुष्य ) को सुलभ उपचारों से व्याधिग्रस्त की 
चिकित्सा .करनी चाहिए ओर मार्गपति को कुमार्ग से जानेवाले को 
उचित (-- गम्य ) मार्ग बताना चाहिए । 

११, जैसे कि जब प्रदीप जलता है तब इसके कारण अन्धकार 
नहीं हो सकता, वैसे ही जब बुद्ध अपना ज्ञान प्रदीप्त करता है तब मनुष्य 
काम के वशीभूत नहीं होते । 

१२. जैसे काष्ठ में अग्नि का रहना, आकाश में हवा का रहना, 
ओर पृथ्वी में पानी का रहना नियत है, वैसे द्वी गया में मुनियों की 


डे बुद्धचरित 


बुद्धत्व-प्राप्ति और काशी में उनका उपदेश करना नियत है।” 
१३. तब धीरे-धीरे (८ उपांशु ) प्रशंसा करके उसने बुद्ध को 
छोड़कर इच्छानुसार अपना रास्ता पकड़ा ; किंतु उत्कण्ठित होकर 
विस्मित आँखों से वह उन्हें बार-बार देखता रहा। 
१४, तब क्रम से मुनि ने कोश-गणह के भीतरी भाग के सदश काशी 
नगरी को देखा, जिसे भागीरथी ओर वाराणसी एक साथ मिलकर इस 
तरह आलिज्ञन कर रही थीं, जैसे सखी को (आलिज्ञन कर रही हों ) । 


१५, शक्ति एवं गोरव से उज्ज्वल मुनि, सूर्य के समान चमकते 
हुए, मगदाव में आये, जहाँ कोयलों की ध्वनि से .निनादित वृक्षों के 
बीच महषिंगण रहते थे । 

१६, तब वह कोण्डिन्य गोत्रवाला, महानाम, वाष्प, अश्वजित्‌ और 
भद्रजितू---ये पाँच मिश्षु दूर ह्वी से उन्हें देखकर आपत में ये बचन 
बोले :--- 

१७, “'मिक्षु गौतम समीप आ रहा है, जो आराम-प्रियता के 
कारण तप से विमुख हो गया है । अवश्य ही हमें न तो उससे मिलना 
है और न उसका अभिवादन करना है ; क्‍योंकि जो जत से विमुख हो 
गया है वह सम्मान के योग्य नहीं | 

१८. किंतु यदि वह हमसे बातचीत करना चाहे, तो हम अवश्य 
उससे बातचीत करेंगे ; क्योंकि आर्य को अवश्य वैसा करना चाहिये, 
चाहे आगत अतिथि कोई भी हो ।” 

१९. बुद्ध बेठे हुए भिक्षुओं की ओर बढ़े, जिन्होंने इस तरह 

१५--मूगदाव ८ झूगों का वन, सारनाथ का प्राचीन नाम | 

अपने विचार ल्थिर किये थे ; और जैसे जैसे वह उनके समीप आते 
गये वैसे वेसे वे अपना निश्चय तोड़ते गये । 

२०. उनमें से एक ने उनका चीवर अहण किया और उसी 
प्रकार दूसरे ने हाथ जोड़कर उनका मभिक्षा-पात्र ग्रहण किया । तीसरे ने 
उन्हें उचित आसन दिया ओर उसी तरह दूसरे दो ने पाँव धोने के लिए 
उन्हें जल दिया । 

२१, इस प्रकार उनकी अनेक परिचर्याएं करते हुए उन सब ने 
उनसे गुरुवत्‌ व्यवहार किया ; किंतु जब कि उन्होंने भोन्न-नाम से 
उन्हें पुकारना नहीं छोड़ा, तब भगवान्‌ ने करुणापूर्वक उनसे कह्दा:--- 

२२. “हे मिक्षुओ, पूज्य अहंत्‌ से पहले की तरह असम्मानपूर्वक 
मत बोलो ; क्योंकि यद्यपि में सचमुच ही प्रशंसा व निन्‍्दा से उदासीन 
हूँ, तो भी में तुम्हें अपुण्यों से अलग कर सकता हूँ । 

२३. जगत्‌ के हित के लिए बुद्ध बोधि प्राप्त करता है, अतः वह 
सदा सब जीवों के हित के लिए काम करता है; ओर जो अपने गुर को 
नाम लेकर पुकारता है उसके लिए धर्म उच्छिन्न हो जाता है, जैसे माता- 
पिता का असम्मान करने से ।”” 

२४. इस तरह वक्ता-श्रेष्ठ महषि ने अपने हृदय की करुणा से उन्हें 
उपदेश दिया ; किंतु असार एवं मोह द्वारा बहकाये जाने के कारण 
उन्होंने स्मित मुखों से उत्तर दिया:-- 

२५, “हे गोतम, ठुमने परम उत्कृष्ट तपों द्वारा तत्त्व को नहीं समझा 
ओर यद्यपि कष्ट से ही लक्ष्य प्राम होता है, तो भी तुम आराम-प्रिय हो । 
कैसे कह सकते हो--“मैंने ( तत्व को ) देखा है? !? 

२६, जब भिक्षुओं ने तथागत की सच्चाई के बारे में इस प्रकार 


दर ब॒ुद्धचरित 


अविश्वास प्रकट किया, तब मार्ग-दर्शी ने बोधि-मार्ग को उस ( तपोमय 
मार्ग ) से भिन्न देखते हुए उनसे मार्ग की व्याख्या यों कीः--- 

२७, “अपने को छ्लेश देनेवाले अज्ञानी को ओर वेसे ही इन्द्रिय- 
विषयों में आसक्त रहनेवाले को, इन दोनों को तुम्हें दोष में स्थित 
समझना चाहिए ; क्योंकि उन्होंने जो मार्ग ग्रहण किये हैं वे अमरत्व 
( अमृत पद ) की ओर नहीं ले जाते । 

२८. अज्ञानी का चित्त जब तप नामक शारीरिक छुशों से आक्रान्त 
एवं संक्षुब्ध होता है तब वह बेहोश ( संशाह्दीन ) हो जाता है ओर 
साधारण लोक-व्यवहार को भी नहीं जान सकता है, फिर तत्त्व के अती- 
र्द्रिय मार्ग को कहाँ से जानेगा ? 

२९, जेसे इस जगत्‌ में अन्धकार-विनाश के लिए प्रकाश पाने के 
हेतु से कोई पानी नहीं गिराता, वैसे ही ज्ञानाप्रि द्वारा ( नष्ट होनेवाले ) 
अज्ञान रूपी अन्धकार के विनाश के लिए शारीरिक छ्लेश पूर्व-आवश्यकता 
( आवश्यक ) नहीं है | 

३०. जेसे अग्नि चाहनेवाला आदमी काठ को छेदकर या उसे 
चीरकर अग्नि नहीं पाता | किंतु उचित उपायों के अवल्म्बन से ही वह 
सफल होता है, वैसे ही योग से अमरत्व ( अमृत पद ) प्राप्त होता है, 
( शारीरिक ) छ्लेशों से नहीं | 

३१. वेसे ही जो लोग अनर्थकारी काम-वासनाओं में आसक्त 
रहते हैं, उनके चित्त, तम व रजसे आक्रान्त हो जाते हैं, वे शास्त्र भी 
नहीं समझ सकते, फिर निरोध का राग-रहित मार्गे कहाँ से समझेंगे ? 

३२. जेसे रोग से अभिभूत व्यक्ति अस्वास्थ्यरर भोजन करके 
रोग-मुक्त ( स्वस्थ ) नहीं होता, वैसे ही अज्ञानरूपी रोग से अभिभूत 

आदमी कामवासनाओं में आसक्त होकर शान्ति कहाँ से पायेगा ! 


३३. जैसे जलावन (-आश्रय ) के लिए सूखी घास रहने पर और 
इवा से वीजित (:- प्रेरित ) होने पर आग नहीं बुझती है, वैसे ही राग 
का साथ व काम का आश्रय पाकर चिक्त शांत नहीं होता है । 

३४, दोनों अन्तों ( तप और भोग ) को छोड़कर मैंने तीसरा ही 
पाया है---( वह ) मध्यम मार्ग ( है )--जो दुःख का अन्त करके 
प्रीति-सुख के परे चला जाता है । 

३५. सम्यक्‌ दृष्टिर्पी सूर्य इसे प्रकाशित करता है, सम्यक्‌ 
सड्डल्परूपी रथ इस पर चलता है, ठीक ठोक बोली गई सम्यक्‌ वाणी 
( इसके ) विहार ( विश्राम-स्थल ) हैं, और यह सम्यक्‌ कर्मान्त 
( सदाचार ) के सौ सो उपबनों ( कुच्जों ) से प्रसन्न ( उज्वल ) है । 

३६. यह सम्यक्‌ आजीविकारूपी सुमिक्षा ( सुल्म भिक्षा ) का 
उपभोग करता है ओर सम्यक्‌ व्यायाप्र ( प्रयज्ष ) रूपी सेना व परिचार- 
कगण से युक्त है ; यह सम्यक्‌ स्मृति ( सावधानी, जागरुकता ) रूपी 
किलेबन्दी से सब ओर सुरक्षित है ओर ( सम्यक्‌ ) समाधि ( मानसिक 
एकाग्रता ) रूपी शय्या व आसन से सुसजित है । 

३७. इस जगत्‌ में यह ऐशा परम उत्तम अशज्विक मार्ग है 
जिसके द्वारा मौत बुढ़ापे व रोग से मुक्ति मिलती है । 

३८. यह केवल दुःख है, यह समुदय ( कारण ) है, यह निरोध 
है, और यह इसका ८ निरोध-) मार्ग ; इस प्रकार निर्वाण के हेतु अभूत- 
यू एवं अश्रुतपूर्व धर्म-पद्धति के लिए, मेरो दृष्टि विकसित हुई । 

३९. जन्म जरा रोग ओर मरण भी, इृष्ट-वियोग, अनिष्ट-संयोग, 


८ बुद्धचरित 


अमिलपषित अन्त ( लक्ष्य, वस्तु ) की अप्राप्ति--ये विविध दुःख लोगों 
को सहने पढ़ते हैं । 

४०, जिस किसी अवस्था में मनुष्य हो, चाहे वह काम-वासनाओं 
के अधीन हो या उसने अपने को जीत लिया हो, चाहे वह शरीर-धघारी 
हो या नहीं, जो कोई भी गुण उसे नहीं है संक्षेप में उसी को 
दुःख जानो । 

४१, मेरा यह निश्चित मत है कि जैसे ज्वालाओं के शान्‍्त होने 
पर, अति अल्प अग्नि भी उष्ण होने का अपना सहज स्वभाव नहीं 
छोडती है, वेसे ही शान्ति आदि से अति सूक्ष्म होने पर भी आत्म- 
भाव दुःखधर्मा ही रहता है । 

४२, जानो कि जैसे भूमि जल बीज व ऋतु, अइह्वर के कारण- 
स्वरूप हैं, वेसे ही काम-राग आदि दोष तथा दोषों से होनेवाले कर्म, 
दुःख के कारणस्वरूप हैं । 

४३. स्वर्ग में या नीचे (के छोक में ), भव-धारा का कारण 
काम-राग आदि दोषों का समूह है ओर इहलोक एवं परलोक में हीन 
मध्य व ऊँच के भेद का मूल कारण कर्म है। 

४४. दोषों के विनाश से संसाररूपी चक्र का कारण बन्द हो जाता 
है ओर कर्म का क्षय होने से दुःख का अन्त होता है ; क्योंकि किसी 
दूसरी चीज के होने से सब्र चीजों का प्रादुर्भाव होता है, इसलिए उस 
दूसरी चीज का लोप होने से उन सब का अन्त होता है । 

४५, जानो कि निरोध वह है जिसमें न जन्म है, न जरा, ने 
मरण, न अग्नि, न प्रृथ्वोी, न जल, न शून्य ( आकाश ), न वायु, और जो 

अनादि अनन्त आर्य अहार्य ( जो नहीं दरण किया जा सके ) सुखमय 
(८ सुखं ) और अविनाशी (>-अक्षर ) है । 

४६. मार्ग वह है जिसे अष्टाज्लिक कहा गया है, इसे छोड़कर 
( लक्ष्य- ) प्राप्ति (5अधिगम ) का ( दूसरा ) उपाय नहीं। इस 
मार्ग को नहीं देखने के कारण लोग विविध मार्गों में भटकते रहते हैं । 

४७. इस विषय में मेंने इस तरह निश्चय किया कि दुःख की 
पहचान करनी चाहिए, कारण का त्याग करना चाहिए, निरोध का 
अनुभव करना चाहिए ओर मार्ग की भावना करनी चाहिए | 


४८, मुझ में दृष्टि (चक्षु, ज्ञान ) इस तरह विक्रसित हुईं कि 
यह दुःख पहचाना गया ओर कारण छोड़ा गया, उसी तरह निरोध का. 
अनुभव हुआ ओर उसी तरह इस मार्ग की भावना की गई । 


४९, जब तक आर्य सत्य की ये चार अवस्थाएँ मेंने नहीं देखीं,. 
तब तक इस जगत में मुक्त होने का दावा मैंने नहीं किया और अपने 
में लक्ष्य-प्राप्ति भी नहीं देखी । 

५०, किंतु जब मेंने आर्य सत्यों को अच्छी तरह जाना और उन्हें 
जानकर कतंव्य काम को किया, तब इस विषय में मेंने मुक्त होने का 
दावा किया और देखा कि मैंने लक्ष्य प्राप्त कर लिया ।”” 

५१, जब करुणामय महर्पि ने इन शब्दों में वहाँ इस तरह धर्मो- 
पदेश किया, तब उस कोण्डिन्य गोजवाले और सौ देवताओं ने पवित्र 
एवं निर्मल (-विरज ) दृष्टि पाई । 

५२. जब उसने सब कत्तंब्य ( करणीय ) पूरा किया, तब सर्वेज्ञ 
. ने वृषभ के से ऊँचे स्वर में पूछा---“क्या तुमने ज्ञान प्राप्त किया? 


१० बुद्धचरित 
उस महात्मा ने उत्तर दिया--“हाँ, मेंने आपका उत्तम विचार 
जाना ।”! 

५३. तब “हाँ, मैंने जाना” यह कहनेवाले कोण्डिन्य ने जगत्‌ में 
( पहले-पहल ) उस पद का शान ग्रहण किया ओर आर्य गुर तथागत 
के भिक्षुओं में प्रधान धर्म-ज्ञाता हुआ । 

५४. प्रथ्वी पर रहनेवाले यक्षों ने यह शब्द सुनकर गूजती वाणी में 
भोषणा की--““यह ध्रुत्र है कि भ्रेष्ठ दृष्टिवान ने सब जीवों की अमर शान्ति 
के लिए धर्म-चक्र को अच्छी तरह चलाया | 

५५. शील इसके आरे ( >अणि, कीलक ) हैं, शम एवं विनय 
इसकी पुट्ठटियाँ ( >नेमि ) हैं, यह बुद्धि (१ ) में विशाल है और स्मृति 
( जाकरुकता ) एवं मति ( ज्ञान ) से स्थिर है, लजा ( >हछी ) इसकी 
नाभि है। गम्मीरता असत्य-अभाव तथा उपदेश की उत्तमता के कारण 
त्रिभुवन में उपदिष्ट होते समय यह धघधम-चक्र अन्य शास्त्रों द्वारा उल्याया 
नहीं जा सकता ।?? 

५६, पव॑त पर के यक्षों के शब्द सुनकर स्वर्ग के देव-संघों ने ध्वनि 
ग्रहण की ओर उसी तरह परलोक से परलोक को ब्रह्मलोक तक यह 
जोरों से चढ़ गई 

५७, महर्षि से 'तीनों लोक अनित्य हैं? यह सुनकर कुछ संयतात्मा 
(>आत्मवान्‌ ) देवगण (>दिवोकस ) इन्द्रिय-विषयों से विर्त हुए 
ओर चित्त में संवेग होने के कारण उन्होंने तीन भवों के विषय में 
शान्ति पाई । 





७५७--छोक (5 भव ) तीन हैं ; रूप अरूप और काम । 


सर्ग १५ : धर्मचक्र-प्रवर्तन ११ 


५८, जब तीन लोकों ( त्रिभुवन ) की परम शान्ति के लिए स्वर्ग 
में ओर प्रथ्वी पर धर्म-चक्र उस तरह चछाया गया, तब उस मुहूर्त में 
अनभ्र आकाश से फूलों से भरी जल-वृष्टि हुई और तीन लोकों के 
निवासियों ने बड़ी बड़ी दुन्दुभियाँ बजाईं | 

बुद्धचरित महाकाव्य का “'घर्मचक्र-प्रवर्तन”” नामक 


पन्द्वहवाँ सर्ग समाप्त । 


सोलहवाँ 
सोलहवाँ सगे 
अनेक शिष्य 
१, तब सर्वज्ञ ने अश्वजित्‌ तथा अन्य संयतचित्त भिक्षुओं को 
निर्वाण-धर्म में स्थापित किया । 


२. उन पश्च-वर्गीय ( भिक्षुओं ) से घिरे ( बुद्ध ) आकाश के 
उस चन्द्रमा के समान शोभित हुए, जो सूर्याधिपति ( जिसका अधिपति 
सूर्य है ) नक्षत्र ( इस्ता ) के पाँच तारों से युक्त हो । 

३. उस समय यश नामक कुल-पुत्र (यां श्रेष्ठी के पुत्र ) ने 
असावधानी से सोई हुई कुछ स्त्रियों को देखा और इससे उसके चित्त में 
संवेग हो गया । 

४. “यह सब कितना कृपण है”, यह वचन कहकर, उज्ज्वल 
आभूषणों से चमकता हुआ, वह वहाँ गया जहाँ बुद्ध थे । 

५, उसे देखकर मनुष्यों के आशय ओर दोष जाननेवाले तथागत 
ने कहा--““निर्वाण के' लिए कोई निश्चित समय नहीं, यहाँ आओ और 
सोगत्य प्राप्त करो ।”? 

६. जिनका यश दूर तक फेला हुआ था उनके ये वचन सुनकर, 
आतप से पीड़ित होकर नदी में प्रवेश करने वाले के समान, उसने 
अत्यन्त मानसिक शान्ति पाई | 


७. तब पूर्व कारण के बल से उसने उसी झरीर में ( अर्थात्‌ गहस्थ- 
वेष में ही ) शरीर व मन से अहंत्‌-पद (-अर्धत्त) को अनुमव किया। 


सर्ग १६ ; अनेक शिष्य शहर 


८. जैसे खारे जल से स्वच्छ हुआ वस्त्र रंग ग्रहण करता है वेसे ही 
उस निर्मलचित्त ने सद्धर्म को सुनते ही पूरा पूरा समझ लिया । 

९, उन वक्ता-श्रेष्ठ ( >वदतांवरः ) ने, जो अपना काम पूरा कर 
चुके थे और जो अच्छे लक्ष्य को जानते थे ( -जानन्‌ सदर्थ ), अपने 
बस्त्रों के कारण उसे वहाँ लजित होते देखकर कहा ;--- 

१०, “+मिक्षु-वेष धर्म का कारण नहीं है ; जो सब जीवों को 
समान भाव से देखता है ओर जिसने शम एवं विनय द्वारा अपने इन्द्रियों 
को वश में कर लिया है, वह आभूषण पहनकर भी धर्म में विचरण 
करता है । 

११. जो शरीर से घर को छोड़ता है चित्त से नहीं और जो काम 
के अधीन है, वह वन में रहने पर भी शहृस्थ समझा जाता है। 

१२, जो चित्त से जाता है किंतु शरीर से नहीं ओर जो अनात्म 
है, वह घर में रहने पर भी वनवासी समझा जाता है । 

१३. जिसने यह सिद्धि पाई है वह मुक्त कहा जाता है, चाहे वह 
घर में रहता हो या भ्रमणशील भिक्षु हो गया हो । 

१४, जेसे विजय चाहनेवाला (राजा ) विपक्षी सेना को जीतने 
के लिए. कवच पहनता है, वेसे ही दोषों की विपक्षी सेना को जीतने के 
लिए. आदमी ( भिश्ु- ) वेश ग्रहण करता है ।” 

१५, तब तथागत ने उसे कहा --“यहाँ आओ, मिक्ष” | यह 
वचन सुनकर वह भिझ-वेष पहने हुए आया । 

१६, तब उसमें अनुरक्त होने के कारण उसके मित्रों ने, जो 
संख्या में .परच्रात और तीन ओर एक (- चोवन ) थे, धर्म छाम किया । 


श्ड बुद्धचरित 


१७, जैसे क्षार से लिपे वस्त्र, जल के स्पश से तुरत साफ हो जाते 
हैं, वेसे ही पूर्व युगों में उनके कर्म पवित्र हो चुकने के कारण वे तठुरत 
पूत हो गये । ल्‍ 

१८, उस समय शिष्यों की पहली टोलो में कुछ साठ हुए, जो 
अहंत्‌ भी थे; ओर तब अहँतों द्वारा सम्यक्‌ रूप से सम्मानित होकर 
उन अहत्‌ ने उन्हें यों कहाः--- 

१९, “हे मिक्षुओ, तुम सब दुःख के परे चले गये हो ओर अपना 
महान्‌ कार्य पूरा कर चुके हो । अब उनकी मदद करनी चाहिए, जो 
इस समय भी हुःखी हैं । 

२०, इसलिए तुम सब अकेला अकेला इस प्रृथ्यी पर घमो ओर 
लोगों के दुःख के प्रति दया-भाव से उन्हें धर्मापदेश करो । े 

२१. में स्वयं राजषियों को निवास-भूमि गया (--गय ) की 
ओर काह्यप ऋषियों को विनीत करने के लिए जा रहा हूँ, जो अपनी 
सिद्धियों के कारण दिव्य शक्तियों से युक्त (८ ऋद्धिमान्‌ ) हैं |” 

२२. तब उन ( भिक्षुओं ) ने, जिन्हें तत्त का दर्शन हो चुका 
था, उनकी आज्ञा से सब दिशाओं में प्रस्थान किया ओर इन्द्रों से मृक्त 
महषि सुगत गया की ओर गये । 

२३. तब क्रम से वह वहाँ पहुँचे और धर्म-बन ( तपोवन ? ) 
के समीप जाकर उन्होंने काश्यप को मूर्तत तप के समान वहाँ रहते देखा । 

२४. यद्यपि पर्वतों पर और उपवनों में रहने के स्थान थे, तो भी 
दश-बल-धारी शास्ता ने उसे विनीत करने की इच्छा से उससे निवास- 
स्थान माँगा । 

२७. तब सिद्ध को नष्ट करने के लिए बुरे आशय से (-विष- 
मस्थ ) उसने उन्हें अग्नि-शाल्य दी, जहाँ एक बड़ा साँप रहता था । 

२८. रात को विषाक्त दृष्टिवाले साँप ने महामुनि को शान्त और 
निर्भव होकर वहाँ अपनी ओर देखते देखा ओर क्रोध से वह उनके 
ऊपर फुत्कार उठा | ह 


२९, उसके क्रोध से अग्नि-ग्रह में आग छग गई, किन्तु अग्नि ने 
मानो डर के मारे महामुनि के शरीर का स्पर्श नहीं किया । 

३०. जैसे महाकल्प के अन्त में अग्नि के शान्त होने पर ब्रह्मा 
बैठा हुआ प्रदीत होता है, वेसे ही गोतम, अग्निशाला के सर्वथा प्रज्व- 
लित होने पर भी निर्भव ( असंविग्न ) रहे । 

३१. जब बुद्ध वहाँ विना किसी हानि के निश्चल होकर बेटे रहे, 
तब साँप को विस्मय हुआ और उसने ऋषि-श्रेष्ठ को प्रणाम किया । 

३२. मुनि को वहाँ बैठा हुआ समझकर म्गदाव ( तपोवन ! ) के. 
लोग अत्यन्त आतं एवं दयाभिभूत हुए कि वैतता मिक्षु जल गया होगा । 

३३. रात के बीतने पर विनायक ने अपने भिक्षा-पात्र में सांप को 
द्ान्तिपूर्वक ले लिया और काइ्यप को दिखाया | 

३४, बुद्ध की शक्ति देंखकर वह विध्मित हुआ, तो भी उसका 
विश्वास बना रहा कि शक्ति में उससे बढ़कर कोई नहीं । 

३५, तब उसका यह विचार जान, शान्त ऋषि ने समयानुकूल 
विधिध रूप धारण कर उसके ह्वृदय को पवित्र किया | 

२७--अग्नि-शाला 5 पानी गर्म करने का घर--बु० । 


१६ बुद्धचरित 


३६. हसपर उसने कऋद्धि में बुद्ध को अपने से बड़ा मांना और 
उसने उनका धर्म छाभ करने का निश्चय किया | 

३७, ओरुविल्व काश्यप का आकस्मिक हृदय-परिवर्तन देखकर 
उसके पाँच सौ अनुयायियों ने मी धर्म का आश्रय लिया | 

३८. जब गय ( काइयप ) ओर नदी (काश्यप ) का भाई 
€ ओरुविल्व काश्यप ) अपने शिष्यों सहित ( दुःख के ) पार चला गया 
और वल्कल वस्त्र फेंक चुका, तब वे दोनों ( भाई ) भी वहाँ पहुँचे ओर 
मार्ग पर आरूढ़ हुए। 

३९. तब गयशीषष पर्वत पर अनुयायियों सहित तीनों काश्यप 
भाइयों को ऋषि ने निर्वाण-धर्म का उपदेश दिया :--- 

४०, “मोहरूपी धुएँ से ढँकी हुई तथा वितकों से पैदा होनेवाली 
राग-द्वेषरूपी अग्नि से सारा जगत्‌ विवश होकर जल रहा है । 

४१. शांति एवं नेतृत्व के विना इस तरद्द दोषों की अग्नि से 
जलता हुआ यह ( जगत्‌ ) जरा-मरण व रोग की अग्नियों से बार बार 
निरन्तर उपभुक्त ( नष्ट ) हो रहा है । 

४२, इस जगत्‌ को निराश्रय व विविध अग्नियों से दग्घ देखकर, 
बुद्धिमान पुरुष को चित्त एवं इन्द्रियों से युक्त अपने शरीर पर संवेग 
होता दे । 

४३. संवेग से उसे निष्कामता होती है ओर निष्कामता से मुक्ति; 
तब मुक्त होकर वह अपने को सब प्रकार से मुक्त हुआ जानता है । 

४४. भव-धारा का पूरा पूरा परीक्षण कर, वह संन्यास ग्रहण करता 
है और अपना कार्य पूरा करता है; उसके लिए फिर जन्म नहीं |” 

४५. जब हजार भिक्षुओं ने भगवान्‌ का यह उपदेश सुना, तब 
अनुपादान ( उपादान के अभाव ) के कारण उनके चित्त ठुरत आखवों 
( मलों ) से मुक्त हो गये । 

४६. तत्र अत्यन्त बुद्धिमान्‌ (- महाप्रश ) तीनों काश्यपों के साथ 
बुद्ध इस तरह शोमित हुए, जैसे धर्म का अवतार, दान शील और 
विनय से घिरा हो | 

४७, तपोवन उन उत्तम“*'से वश्चित द्ोकर निष्प्रभ हो गया, 
जैसे धन धर्म ओर आनन्द से रहित रोगी मनुष्य का जीवन फीका 
पड़ जाता है। 

४८. तब मगघ-राज के साथ अपनी पूर्व-प्रतिशा याद कर, उन 
सब से घिरे हुए ऋषि, राजगह की ओर गये । 

४९, तब वेणुवन में तथागत का आगमन सुनकर, राजा अपने 
मंत्रियों के साथ उन्हें देखने के लिए गया | 

५०, तब विस्मय से विकसित आँखोंवाली जनता, जीवन में 
अपनी अपनी स्थिति के अनुसार, पैदल या सवारी पर, पहाड़ी रास्ते से 
बाहर आई । 

५१. दूर ही से उत्तम ऋषि को देखकर, मगध-राज उनके प्रति 
सम्मान प्रकट करने के लिए शीघ्रतापू्वंक अपने रथ से उतर गया । 

५२, चँँवर, व्यंजन और परिजनों को पीछे छोड़, राजा ऋषि 
के पास गया, जेसे इन्द्र ब्रह्मा के पास जा रहा हो । 

५३, उसने शिर नवाकर महर्षि को प्रणाम किया, जिपसे उसका 
मुकुट काँप उठा और उनकी अनुमति पाकर वह कोमल तृर्णो से आबृत 
पृथ्वी पर बेठ गया । 

२ 

५४, वहाँ लोगों के मन में हुआ--“अहो ! शाक्य-ऋषि का 
प्रभाव ! क्‍या ऋषि काश्यप भी उनके शिष्य हो गये !?” 


५५, तब उनके मन ( की बात ) जानकर, बुद्ध ने काश्यप से 
कहा---““काश्यप, कौन गुण देखकर तुमने अग्नि की पूजा छोड़ी ९” 


५६, बलवान्‌ बादल की सी आवाज में जब गुरु ने उसे इस तरह 
उत्तेजित किया, तब हाथ जोड़कर भरी सभा में उसने जोरों से कहाः--- 


५७, “अग्नि की पूजा करने का ओर उसमें आहुति देने का फल 
है संसार-चक्र में प्रवत्ति एवं विविध मानसिक आधियों की सद्भति ; 
इसलिए, मैंने अग्नि (--पूजा ) छोड़ी । 


५८, विषयों की तृष्णा से, मन्त्रोच्चाराण करने से ओर आहुति 
आदि देने से विषयों की तृष्णा इृढ़तर ही होती है ; इसलिए मेंने 
अग्नि छोड़ी । 

५९, मंत्रोच्चारण एवं अग्नि-आहुति द्वारा जन्म से मुक्ति नहीं 
होती और जन्म का दु:ख महान्‌ है ; इसलिए मैंने अग्नि छोड़ी । 

६०, पूजा-कर्म ओर तप से श्रेय प्रात्त होता है, यह मिथ्या विश्वास 
है ; इसलिए, मैंने अग्नि छोड़ी । 

६१. में जन्म-मरण से मुक्त, सुखमय व अविनाशी (--अक्षर ) 
पद्‌ को जानता हूँ; इसलिए, मेंने अग्नि छोड़ी ।” 

६२. विनीत ( दीक्षित ) हुए काश्यप का वैसा श्रद्धोत्पादक एवं 
तथ्यपूर्ण वचन सुनकर विनायक ने उसे कहा :-- 

६३. “हे महाभाग, तुम्हारो विजय हो; तुमने विविध धर्मों में 
सबसे उत्तम धर्म प्रात किया, निस्संदेह यह तुमने बड़ा अच्छा किया है । 

६४. जैसे महा-ऐश्वर्यशाली व्यक्ति अपने विविध कोषों का प्रद- 
शन करता है वैसे ही अपनी विविध ऋद्धियाँ ( दिव्य शक्तियाँ ) दिखा- 
कर सभा के लोगों के हृदय उत्तेजित करो |”? 


६५. तब काश्यप ने कहा--“'बहुत अच्छा” और अपने को 
अपने में हो संकुृचित कर पवन-पथ ( आकाश ) में पक्षी के समान 
उड़ गया। 


६६. वह क्द्धि-विशारद आकाश में खड़ा रहा, जेसे वृक्ष के तने 
पर ( खड़ा हो ), इधर उधर घूमा जैसे प्रृथ्वी पर ( घूम रहा हो ), 
बैठ गया जैसे शय्या पर ( बैठा हो ), ओर तब पड़ रहा । 


६७. कभी वह अग्नि के समान प्रज्वयलित हुआ, कभी मेघ के 
समान पानी बरसायः, कभी एक ही साथ प्रज्बयलित हुआ और 
पानी बरसाया । 


६८, जब चमकते हुए और पानी बरसाते हुए. उसने लम्बे पग 
बढ़ाये, तब वह उस बादल के समान शोभित हुआ जो पानी बरसा रहा 
हो और चमकती बिजली से उज्ज्वल हो । 

६९, उसमें लगी हुई आँखों से लोगों ने उसे विस्मयपूर्वक देखा 
और उसे सम्मानपूर्वक प्रणाम करते हुए उन्होंने सिंह-गर्जन किये । 

७०, तब ऋद्धि-प्रदर्शन बन्द कर उसने शिर झुकाकर ऋषि को 
प्रणाम किया और कहा “में शिष्य हँ, जिसने यह काम किया और मेरे 
गुरु ( ये ) भगवान ( बुद्ध ) हैं? । 

७१. काश्यप, महर्षि को इस प्रकार प्रणाम कर रहा है, यह देखकर 
मगध-निवासियों ने निश्चय किया कि सुगत ही सर्वेज्ञ हैं। 

७२, तब श्रेय में रमनेवाले उन (सुगत ) ने भूमि को तेयार 
समझा और धर्म को सुनने के लिए इच्छुक भ्रेण्य ( बिम्बसार ) से उसके 
हित के लिए कहा :--- 

७३. हे पृथ्वीपति, हे जितेन्द्रिय महात्मन्‌, चित्त और इन्द्रियों के 
साथ रूप का उदय और अस्त ( >व्यय ) होता है । | 

७४. ध्म-बृद्धि के लिए उनका उदय ओर व्यय ठीक ठीक जानना 
चाहिए, और इन दो बातों को ठीक ठीक जानकर शरीर को ठीक ठीक 
समझो | 

७५, शरीर को उदय और व्यय के अधीन जान लेने से उपादान 
बिलकुल नहीं रहता और “मैं? या “मेरा”? का भाव नहीं होता । 

७६. मानसिक कल्पनाओं के बाहर शरीर ओर इन्द्रियों की 
वास्तविकता नहीं है ; दुःख होकर वे उदय होते हैं, दुःख होकर वे 
अस्त होते हैं । 

७७. यह सब “में? या “मेरा” नहीं है, ऐसा समझने पर परम 
अविनाशी निर्ांण प्राप्त होता है । 

७८. “'ें” आदि का अस्तित्व मानने के दोषों से मनुष्य मिथ्या 
आत्म-वाद में बँघ जाते हैं ओर “आत्मा नहीं है?” यह देखने पर वे 
कामनाओं से मुक्त होते हैं । 

७९, भिथ्या दृष्टि बाँधती है, रुम्यक्‌ दृष्टे मुक्त करती है। “आत्मा 
है?” इस विचार में रहनेवाला यह जगत्‌ सत्य को ग्रहण नहीं करता । 

८०, यदि आत्मा रहती, तो यह नित्य या अनित्य होती ; दोनों 
( मतों ) में ही बड़े बड़े दोष हें । 

८१, यदि इसे अनित्य माना जाय, तो कर्म-फल नहीं होगा; और 
पुनर्जन्म नहीं होने से निर्वाण हमें अनायास ही प्राप्त होगा । 

८२. यदि यह नित्य और सर्व-व्यापी रहती, तो न जन्म होता न 
मरण; क्योंकि सर्वव्यापी ओर नित्य झून्य का न उदय है न व्यय । 

८३. यदि यह आत्मा स्वभाव से सर्वव्यापी रहती तो कोई स्थान 
नहीं जहाँ यह नहीं होती, ओर इसका अस्त होने पर सब को साथ ही 
निर्वाण होता | 

८४. स्वभाव से सर्वव्यापी होने के कारण यह कमेशील नहीं होती 
ओर कर्म नहीं किया जाता; और कर्म नहीं करने से फल के साथ उन 
( कर्मों ) का संयोग केसे होता ! 

८५, यदि आत्मा कर्म करती तो यह अपने को दुःख नहीं देती ; 
क्योंकि अपना स्वामी आप होकर कोन अपने को दुःख देगा ! 

८६. आत्मा को नित्य मानने से इस निष्कर्ष पर पहुँचते हैं कि 
यह परिवर्तनशील नहीं ; कितु क्योंकि यह दुःख-सुख अनुभव करती है, 
अतः हम देखते हैं कि इसमें परिवर्तन होता है | 

८७, ज्ञान-प्राप्ति ओर दोष-परित्याग से निर्वाण होता है ; ओर 
क्योंकि आत्मा अकर्मशील एवं सर्वव्यापी है ; इसलिए इसे निर्वाण 
नहीं होगा । 

८८, यह नहीं कहना चाहिए, कि आत्मा है, क्योंकि वास्तव में 
इसका अस्तित्व नहीं है । 

८९, करणीय काम क्‍या है और कोन इसे करता है---यह स्पष्ट 
नहीं है, अतः आत्मा इस प्रकार ( नित्य या अनित्य होकर ) रहती है, 
ऐसा नहीं कह सकते ; ओर इसलिए इसका अस्तित्व नहीं । 


लि । 
ल्‍्प् 

९०. हे उत्तम श्रोता, इस उपदेश को सुनों कि मव-घारा इस 
शरीर को--जिसमें न करनेवाला है, न वेदना अनुमव करनेवाला 
( ल्‍-वेदक ), और न आदेश देनेवाला--धारण करती हुई कैसे 
बह रही है । ऐ 

९१, छ: इन्द्रियों ओर उनके छः विषयों के आधार पर छः प्रकार 
की चेतना ( संज्ञा, 0८077520757८55 ) उत्पन्न होती है ; और प्रत्येक 
तीन के लिए अलग अलग स्पर्श उत्पन्न होता है ; जहाँ से स्मृति इच्छा 
व कर्म प्रवृत्त होते हैं । 

९२. जैसे सूर्यकान्त-मणि जलावन और सूर्य का संयोग होने के 
कारण अग्नि उत्पन्न होती है, वेसे ही व्यक्ति पर अवलम्बित सब कर्म भी 
बुद्धि ( (०५४८०ए४४7८५५ ), इन्द्रियों और विषयों के आधार 
पर होते हैं । 

९३, जैसे बीज से अद्भुर पेदा होता है ओर तो भी अंकुर का 
तादालय बीज से नहीं होता ओर दो में से कोई एक दूसरे के बिना नहीं 
रह्ट सकता, वैसे ही शरीर इन्द्रियों और चेतना का पारस्परिक सम्बन्ध है।?? 

९४, जब मगध-राज ने मुनि-वर का परमार्थ-पूर्ण नेष्ठिक उपदेश 
सुना, तब उसमें निर्मेल विरज एवं अद्वितीय धर्म-चक्षु उत्तन्न हुआ । 

९५, मुनि का उपदेश सुनकर मगध की राजधानी में रहनेवाले 
बहुत-से लोग तथा स्वर्ग के निवासी देवगण भी उस सभा में विशुद्ध- 
चित्त होकर अक्षर व अमर पद को प्राप्त हुए । 


बुद्धचरित महाकाव्य का “अनेक शिष्य”? नामक 
सोलहयाँ सर्ग समाप्त । 





सत्रहवाँ सगे 
महाशिष्यों की प्रत्नज्या 


१, तब ( मगध के ) राजा ने मुनि के रहने के लिए, उज्ज्वल 
बेणुवन भेंट किया, और उनकी अनुमति से नगर को लोट गया ; तत्त्व 
को समझकर वह बिल्कुल ही बदल गया था। 

२. तब ज्ञान से उत्पन्न शुभ प्रदीप को निवांण के लिए. धारण 
करते हुए बुद्ध, ब्रह्मा देवों और विविध लोकों के आयों के साथ, 
विहार में रहने लगे | 

३. तब अश्वजित्‌, जिसने इन्द्रियरूपी घोड़ों का दमन कर लिया 
था, भिक्षा की खोज में राणणह आया और अपने सोन्दर्य शान्ति एवं 
आकृति से ( लोगों की ) एक बड़ी भीड़ की अखें आकृष्ट कीं । 

४. कपिल-सम्प्रदाय के बहुत शिष्योवाले शारद्वतीपुत्र नामक 
संन्‍्यासी ने उस शान्तेन्द्रिय को आते देखा ओर सड़क पर उसका अनु- 
सरण करते हुए उसे यो कहा:--- 

५. “आपकी अभिनव आक्ृति एवं शान्ति देखकर मेरा चित्त 
अत्यन्त विस्मित है | यदि आप तरव को जानते हो तो कहिए ; आपके 
शिक्षक का क्‍या नाम है, वह क्या सिखाते हैं ओर वह कोन हैं ?”! 

६. जब ब्राह्मण ने इस तरह सम्मानपूर्वक पूछा, तब अश्वजित्‌ ने 
भी उसे कहा:--“मेरे गुरु इक्ष्वाकुबंश में उत्न्न हुए थे, वे सर्वश एवं 
अद्वितीय हैं । 

७, मैं अज्ञानी हूँ और हाल ही में धर्म की शरण आया हूँ, 
अतः आपको ( बुद्ध की ) शिक्षा बताने में असमर्थ हूँ । तो भी वक्ता- 
श्रेष्ठ महामुनि के वचनों का थोड़ा-सा ही अंश सुनिये। 


८. “भगवान ने कारणों से होनेवाले सब पदार्थों (-- धर्मों ) की 
व्याख्या की है। उन्होंने निरोध और निरोध-मार्ग की व्याख्या की है।”? 


९, अश्वजित्‌ के ये शब्द सुनते ही उपतिष्य ( शारद्वतीपुत्र ) 
नामक द्विज की आँखें धर्म में खुल गई और निर्मेछ सुखमय व पवित्र 
हो गई । 

१०, पहले उसका मत था कि क्षेत्रश, अकृत अकमंशील और 
ईश्वर है ; सब चीज़ें कारणों के आश्रय से होती हैं--यह सुनकर उसने 
जाना कि आत्मा नहीं है ओर उसने तत्त्व को देखा । 


११, उसने समझा था कि सांख्य के अनुसार शरीर अवयवों का 
बना होता है और इसलिए स्थूल दोषों का ही नाश होता है ; किन्तु 
बुद्ध की शिक्षा के अनुसार स्थूल एवं सूक्ष्म ( दोषों ) का समान रूप 
से नाश होता है । 

१२. आत्मवाद मानने पर अहंवाद का परित्याग नहीं होता ओर 
इसलिए, “अहं”? रहता है। जब प्रदीप एवं सूर्य दोनों रहें, तब प्रकाश- 
विनाश का कारण ( भला ) कया हो सकता है ! 

१३, १४, जैसे कमल के मूल काटने पर सूक्ष्म तंतु एक दूसरे 
से उल्झे रहते हैं वेसे ही उसने सांख्य-मार्ग को नैष्टिक नहीं समझा, 
जब कि बुद्ध-मार्ग पत्थर काटने के समान है (पत्थर काटने से टुकड़े 
अलग अलग हो जाते हैं, एक दूसरे से छगे नहीं रहते हैं ) । 

१५, तब ब्राह्मण ने अश्वजित्‌ को प्रणाम किया और खयं अत्यन्त 
संतुष्ट होकर घर के लिए प्रस्थान किया, और क्रम से अपना भिक्षाटन 
पूरा करके गम्भीरता एवं बुद्धिमत्तापूवंक वेणुबन की ओर चला | 

१६, उपतिष्य को इस तरह परम प्रसन्न होकर लौटते देखकर 
मोदृल्यायन ने, जिसके कर्म उसकी विद्या एवं ज्ञान के अनुरूप थे, 
उससे कहा:--- 

१७. “हे संन्यासिनू, ( खयं ) वही होते हुए आप दृसरे-जैसे 
क्यों हो गये ? आप धीर ओरे प्रसन्न होकर छोटे हैं | क्या आज आपने 
अमर पद ( अम्रत ) पा लिया ? यह ऐसी शान्ति अकारण नहीं ।?? 


१८. तब उसे तत्त्व बताते हुए उसने कहा “यह ऐसे होता है।”” 
तब उसने कहा “मुझ से शास्त्र कहिये |” इसपर उसने वे ही वचन 
उससे फिर कहे | उन्हें सुनकर उसमें भी सम्यक्‌ दृष्टि उतन्न हुई । 

१९, कर्मों और आशयों (१) से उनके चित्त पवित्र हो जाने 
के कारण उन्होंने तत्व को हाथ में रख्रे दीप के समान देखा, और इसे 
जानने के कारण गुरु के प्रति उनके भाव अविचल थे, अतः उसी क्षण 
वे उन्हें देखने के लिए चले | 

२०, शिष्यों के साथ आते उन दोनों-को दूर ही से देखकर 
महामुनि भगवान्‌ ने भिक्षुओं से कहाः--“यहाँ आ रहे ये दोनों मेरे 
प्रधान शिष्य हैं, उनमें से एक शानी है ओर दूसरा दिव्य शक्तिवाला ।” 

२१. तब शान्त ऋषि ने गम्भीर खर में उन दोनों से कहाः--- 
“शान्ति के लिए यहाँ आये हुए भिक्षुओ, इस धर्म को ठीक-ठीक उचित 
रीति से ग्रहण करो ।” ह 

२२. ज्यों ही तथागत ने ये वचन उनसे कद्टे कि त्रिदण्डी और 
जटाधारी ब्राह्मण बुद्ध के प्रभाव से काषायधारों भिक्षु बन गये । 


२३. इस तरह ( काषाय ) वर्र-युक्त होकर उन दोनों ने अपने 
शिष्यों के साथ शिर नवाकर सर्वज्ञ को प्रणाम किया । तब बुद्ध ने उन्हें 
धर्मोपदेश किया ओर वे दोनों काल-क्रम से नैष्ठिक पद पर पहुँचे । 


२४. तब काश्यप-कुल के प्रदीप-स्वरूप एक ब्राह्मण ने, जो 
वर्ण रूप व धन से युक्त था, अपनी सम्पत्ति एवं सुन्दर पत्नी का परित्याग 
किया, और वह काषाय वस्त्र पहनकर निर्वाण की खोज में चला । 


२५, उस सर्वस्व-त्यागी ने ब्रह्मपन्नक चैत्य के समीप उत्तम सोने 
के बने पवित्र पताका-दण्ड के समान चमकते सर्वज्ञ को देखा ; ओर 
'विस्मित हो, हाथ जोड़, उनके समीप गया | 


२६. उसने दूर ही से शिर नवाकर मुनि को प्रणाम किया, और 
हाथ जोड़कर उचित रोति से ऊँची आवाज में कहा--“'मैं शिष्य हूँ, 
भगवान मेरे गुरु हैं, हे धीर, अंधकार में मेरा प्रकाश बनिये ।”” 


२७, “( ज्ञान की ) चाह उत्पन्न होने के कारण यह द्विज आया 
है, यह विशुद्धाशय एवं निर्वाण का इच्छुक है,” ऐसा जानकर वाणी 
रूपी जल से चित्त को शान्त करनेवाले तथागत ने उसे कहा--“'स्वागत”” 


२८. इन अक्षरों से उसकी थकावट मानो चली गईं; नेष्ठिक पद 
की खे।ज करने के लिए वह वहाँ रहने ढगा । उसका स्वभाव शुद्ध था, 
इसलिए मुनि ने उसके ऊपर कृपा की और संक्षेप में उसके लिए धर्म की 
व्याख्या को | 

२९, मुनि ने संक्षेप में ही धर्म की व्याख्या की और उसने अमि- 

प्राय बिलकुल समझ लिया, अतः अपनी बुद्धि एवं विख्याति के कारण 
वह ““अहंत्‌ महाकाश्यप'”? कहलाया | 

३०, उसने पहले समझा था कि आत्मा “में? और “मेरा”? दोनों 
ही है, ओर शरीर से भिन्न होते हुए भी शरीर में है। अब उसने आत्म- 
दृष्टि का परित्याग किया ओर इसे शाश्वत ( नित्य ) दुःख समझा | 

३१. उसने पहले शील-ब्रत द्वारा पवित्रता पाना चाह्य था ओर जो 
कारण नहीं, उसे कारण समझा था ; अब उसने दुःख का स्वभाव 
समझा और वह मार्ग पर आया, और शील-ब्रत को श्रेष्ठ मार्ग नहीं माना । 

३२. वह कुमार्ग पर भटका था ओर श्रेष्ठ मार्ग नहीं पा सका था ; 
अब उसने चार सत्यों का क्रम देखा ओर संशय-शह्ढओं को सर्वथा 
काट डाछा । 

३३. उन काम-वासनाओं की--जिनके बारे में संसार ने मूढ़ता 
( मोह ) की है, करता है और करेगा--अपवित्रता एवं असारता देख- 
कर, उसने कामनामक इन्द्रिय-विषयों को छोड़ा । 

३४. मानसिक मेत्री प्राप्त कर उसने मित्र ओर शत्रु में भेद नहीं 
किया ओर सब॒ जीवों पर दया करता हुआ वह मन के भीतरी द्वेष 
( ८ व्यापाद ) से भी मुक्त हो गया । 

३५. रूप ओर इसके प्रतिघातों पर आश्रित विविध संज्ञाओं को 
उसने छोड़ा ओर रूप में रहनेवाली बुराइयों को समझा ; इसलिए, उसने 
रूप-धातु की आसक्ति को जीता | 

३६. उसने पहचाना कि अरूप देवों की, जो मोहवश ध्यान को 

ही निर्वाण समझते हैं, अवस्था अनित्य है; शान्त होकर उसने निमित्त- 


३१---शीलब्त ८ क्रिया-कर्म, बाहरी आचार । 

शून्य चित्त प्रात्त किया और अरूप-भव की आसक्ति छोड़ी | 

३७. उसने अनुभव किया कि महानदी (-सिन्धु ) की बलवती 
धारा के समान बहते हुए चित्त की चश्चलता विष्न का मूल है; वीर्य 
के सहारे आल्स्य छोड़कर उसने शान्ति प्रात की और वह पूर्ण (निर्मल?) 
सरोवर के समान निश्चल हो गया । 

३८. उसने जीवन को असार अनात्म ओर नाशवान्‌ (+-व्ययघर्मा) 
देखा; किसी को छोटा बड़ा या बराबर नहीं देखते हुए उसने मिथ्या- 
भिमान छोड़ा; ... । 

२३९. शानरूपी अग्नि से अज्ञानरूपी अन्धकार को दूर कर, उसने 
नित्य और अनित्य को ( एक दूसरे से ) भिन्न देखा और योगद्वारा 


अपनी विद्या को पूर्ण कर, उठने अविद्या को अच्छी तरह काट डाछा। 
४०. दृष्टि एवं भावना से युक्त होकर, वह दश ( संयोजनों, 


बन्धनों ) से मुक्त हुआ ओर अपना काम पूरा कर, वह शान्तिमय, 
हाथ जोडे, बुद्ध को देखता खड़ा रहा | 
४१, अपने तीन शिष्यों के साथ--जों तीन विद्याओं के जश्ञाता 
(- त्रैविद्य ) थे, जिन्होंने तीन ( आखवों ) को क्षीण कर दिया था, 
ओर जिन्होंने तीन ( शीर समाधि प्रज्ञा ) को भलो भाँति प्रास कर 
लिया था--सुगत ( तीसरे पर्व के ) पूर्ण चन्द्रमा के समान शोमित हुए, 
जो पन्द्रहवें मुहूर्त में तीन ताराओंवाले उस (ज्येष्ठा ) नक्षत्र से युक्त 
हो, जिसका, अधिपति (-- अधिदेव ) अनुज देव ( इन्द्र ) है । 
बुद्धिचरित महाकाव्य का “महाशिष्यों की प्न्नज्या”? 
नामक सत्रहवाँ सर्ग समाप्त । 





४१--काम-आखव, भव-आख्रव ओर अविद्या-आख्रव । 


अठारहवाँ सगे 
अनाथपिणडद की दीक्ता 


१, तब एक बार उत्तर की ओर से कोशल देश से एक धनी 
गृहपति आया । उसे गरीबों को घन देने की आदत थी | उसका प्रसिद्ध 
नाम सुदत्त था । 


२. उसने सुना “ऋषि यहीं रहते हैं”? और यह सुनकर उसने 
उन्हें देखना चाहा ओर रात में उनके समीप गया | उसने सुगत को 
प्रणाम किया । वह विशुद्धख्वमाव होकर आया है, यह जानकर उन्होंने 
उसे उपदेश दिया:--- 


३. “हे मनीषी, धर्म की प्यास से नींद छोड़कर रात में तुम मेरा 
दर्शन करने आये हो, इसलिए इस प्रकार आये हुए. मनुष्य ( >तथा- 
गत ) के लिए नेष्टिक पद का प्रदीप ऊपर उठाया जाय । 

४. (तुम में ) ये जो सदूयुण दिखाई पड़ते हैं इसका कारण है 
तुम्हारा ( शुद्ध ) आशय, तुम्हारा थैर्य, मेरे विधय में सुनकर ( उत्पन्न ) 
हुई त॒भ्हारी श्रद्धा और पूर्व-निमित्त द्वारा (झुद्ध) हुई तम्दारी चित्त-बृत्ति । 

५. जो उत्तम ( वस्तु ) है उसे दान करने से इस लोक में यश 
होता है और परलोंक में फल, यह जानकर तुम्हें धर्म से प्राप्त दोनेवाला 
कोष उचित समय पर भक्तिपूर्ण चित्त से सम्मानपूर्वक दान करना 
चाहिए | 

६, शील ग्रहण कर अपना आचरण ठीक करो ; क्योंकि शील 
का पालन एवं सम्मान करने से अधम अधघःलोकों का भय जाता रहता 
है और मनुष्य को ऊपर के स्वर्गों की प्राप्ति अवश्य होती है। 

७. कामासक्तियों में होनेवाले अन्वेषण आदि के दुष्परिणामों को 
देखते हुए ओर त्याग-मार्ग के सुपरिणाों का अनुभव करते हुए, विवेक 
से उत्तन्न होनेवाली सच्ची शान्ति में लगी | 

८. मौत व बुढ़ापे की पीड़ा के रहते संसार भटक रहा है, यह ठीक 
ठीक देखकर जन्म-मुक्त शान्ति के लिए यक्ञ करो और जन्म के अधीन 
नहीं होने से वह ( शान्ति ) बुढ़ापे व मोत से ( भी ) रहित है । 

९, जैसे यह जानते हो कि अनित्यता के कारण लोगों को हरदम 
दुःख होता है, वेते ही जानो कि देवताओं को ( भी ) वही दुश्ख है। 
प्रवृत्ति में कुछ भी नित्यता नहीं है । 

१०. जहाँ अनित्यता है, वहाँ दुःख है;...... । तब जो ( धातु 
अर्थात्‌ धातुओं से बना शरीर ) अनित्य दुःखय एवं अनात्म है, उसमें 
“मैं? या “मेरा?” केसे हो सकता है ? 

११, इसलिए इस दुःख को दुःख, इसकी उत्पत्ति (-- समुदय ) 
को उत्पत्ति, दुःख-निरोध को निरोध (८ व्युपशम ) ओर शुभ मार्ग को 
माग समझो | 

१२, इस जगत्‌ को दुःखमय एवं अनित्य जानो ओर मानव-जाति 
को, कालरूपी आग से, जैसे असली आग से, बिलकुल दग्घ देखकर, तुम 
अस्तित्व एवं विनाश की समान रूप से अवांछनीय समझो । 


<८--जन्‍्म-मुक्त शान्ति - वह शान्ति जिसकी प्राप्ति होने पर फिर 
जन्म नहीं होता है । “न जायते शान्तिमवाप्य भयः”---सौ ० सोलह ७५। 
१०--धातु के लिए देखिये--सो० सोलह ४७-४८ । 

१३. इस जगत्‌ को झज्य, “में? या “मेरा” से रहित, माया- 
सहृश जानो और इस शरीर को संस्कारों ( उत्पादों, वस्तुओं ) 
का परिणाम-सात्र विचारते हुए, इसे केवल तत्तों (- धातुओं ) का 
बना हुआ समझो। 

१४. अनित्य जीवन से अपने मन को मुक्त करो और संसार में 
विविध योनियों को देखते हुए, भावना-द्वारा अपने चित्त को वितर्क- 
रहित शान्ति-परायण और राग-मुक्त (-- विराग, विरज ) करो | तब 
“अनिमित्ति! का अभ्यास करो ।”! 

१५. तब महर्षि का धर्म सुनकर उपने धर्माचरण का प्रथम फल 
पाया ; और इसकी प्राप्ति होने से दुःखरूपी महासागर में से केवल एक 
बूँद उसके लिए रह गई । 

१६. गहस्थ होते हुए भी उसने ज्ञानद्वारा श्रेय और तत्त्व (वारत- 
विक सत्य ) का अनुमव किया जो अज्ञानी के लिए ( सुलभ ) नहीं 
है, चाहे वह तपोवन में हो या स्वर्ग में, चाहे वह तृष्णा-रहित मनुष्यों के 
झुण्ड (- वितृष्ण-वन ) में रहता हो या अरूप लोक के शिखर पर | 

१७, विविध मिथ्या दृष्टियों के जाल से तथा संसार के दुःखों से 
मुक्त नहीं होने के कारण वे अतत्त्वदर्शी नष्ट होते हैं और केवल राग- 
रहित होनेवाले ही विशेष पद पर पहुँचते हैं । 

१८. अपने में सम्यक्‌ दृष्टि उत्तन्न होने पर उसने कुद्ृष्टियों का वैसे 


० नाननकनममनन* बाग पा-य ति-तिन-व---+०++न मनन तग-क्‍क्‍+74ल्‍-०७ * नल 7 अनिल क्‍+-- “नल टन ऊनल--++ ले न जनना5 


१४--अनिमित्त ८ निर्वाण---अ० को ८, ४४ । 
१८--अवृत्तिदुःखस्य च तस्य लोके तृष्णादयों दोषगणा निमित्त । 
नैवेश्वरो न प्रकृति कालो नापि स्वभावों न विधियंदच्छा ॥। 
च कप 
“ञपा० सॉलह १७ । 

ही त्याग किया जैसे शरदकऋतु का मेघ पत्थरों की झड़ी लगावे और 
इंश्वर आदि मिथ्या कारणों से संसार उतन्न होता है या यह ( संसार ) 
कारण-रद्िित है, ऐसा उसने नहीं माना । 

# १९. क्योंकि यदि (--परिंणाम से ) कारण भिन्न प्रकार का 
है, तब उत्पत्ति (८5 उपपत्ति ) नहीं हो सकती ; और .कांरण नहीं है, 
( ऐसा मानना ) भारी भूल है । इन बातों को विद्या ( -श्रुत ) एवं 
ज्ञान द्वारा क्रशः जानकर वह तरव का दर्शन करने में अवश्य ही 
संशय-रहित था । 

२० यदि ईश्वर संसार को पेदा करता तो, इसमें व्यवस्थित कार्य- 
पद्धति नहीं होती और छोग भव-चक्र में नहीं भटकते ; जिस किसी 
योनि में जो जन्म लेता वह वहीं रहता | 

२१, देहधारी प्राणियों को अपनी इच्छा के विरुद्ध कुछ नहीं 
होता और न उनके लिए इच्छित वस्तु की ही उत्पत्ति होती । जो कुछ 
भला-बुरा (-शुभाश्यम ? ) देह-धारियों को होता वह ईश्वर होने के 
कारण ईइवर में ( भी ) होता । 

२२, लोगों को ईश्वर के प्रति कुछ संदेह नहीं होता और वे 
उसके प्रति पिता की तरह स्नेह अनुभव करते | अपने ऊपर विपत्ति 
आने पर वे उसे बुरी बातें नहीं कहते, ओर संसार भाँति भाँति के देव- 
ताओं की पूजा नहीं करता । 

२३, यदि उसकी सृष्टि में कोई सझ्ुल्प ( अभिप्राय ) है, 
तो वह आज यहाँ ईइवर नहीं; क्योंकि ( तब ) यह ( सृष्टि ) स्डूल्प 
का परिणाम होता ( ईइवर का नहीं )। यदि सक्लल्य की निरन्तर 
कार्यशीलता मानी जाय, तो वही (सझूल्प) ईइवर होने का कारण द्ोगा | 

२४. या यदि यह सृष्टि किसी सहृल्प से प्रवृत्त नहीं होती है, तो 
उस ( ईश्वर ) के काम बच्चे के से कारण-रहित हैं और यदि इंश्वर 
को अपने पर अधिकार नहीं, तो उसे संसार पैदा करने की ही 
क्या दक्ति 

२५, यदि वह स्वेच्छानुसार लोगों से दुःख-सुख अनुभव कराता 
है, तब किसी बस्तु में आसक्ति या उससे विमुखता उस ( ईइवर ) 
को होती है ओर इसलिए अधिकार उसमें नहीं ( बल्कि वस्तु में ) 
रहता है 

२६. छोग विवश होकर उसके अधीन होते और कार्यों का 
उत्तरदायित्व उसी पर होता । देहधारी के द्वारा कुछ भी नहीं किया 
जाता और कर्म-फल होता ही नहीं । कार्य के साथ सम्पर्क (-कर्म- 
योग ) उस ( ईश्वर ) पर निर्भर करता | 

२७. यदि अपने कार्यों के कारण वह ईश्वर है, 'तब ( क्योंकि 
उसके कार्यों में लोगों का भी भाग है, इसलिए ) वह ईश्वर नहीं हो 
सकता | या यदि वह सर्वव्यापी (विभु ) एवं कारण-रहित है, तब 
समस्त जगत्‌ का ईश्वरत्व स्थापित होता । 

२८. या यदि ईइवर के कार्य के अतिरिक्त कोई दूसरा कार्य है, 
तब इसी कारण उसके अतिरिक्त कोई दूसरा शक्तिशाली ईश्वर होगा । 
और यह निश्चित ( "व्यवस्थित ) नहीं कि उसके अतिरिक्त कोई 
दूसरा ( ईइ्वर ) है ; इसलिए जगत्‌ का कोई ईइवर नहीं । 

२९, ईश्वर को ख्ष्टा मानने से उठनेवाली परस्पर-विरेधी बातों 
को उसने देखा और स्वभाव के सिद्धान्त में भी वे ही दोष 
वर्तमान हैं । 

रे 

३०. स्वभाव-वाद, इदंप्रत्ययता ( कार्य-कारण |-वादी के 
रिद्धान्तों [+ आश्रय ] को कुछ हृद तक अस्वीकार करता है और 
कार्य के सम्बन्ध में कारण की कुछ शक्ति नहीं मानता है ; किंत॒ देखा 
जाता है कि बोज आदि विविध द्रव्यों से परिणाम [ फल ] पैदा होते 
हैं, इसलिए स्वभाव कारण नहीं है । 


रे१ू एक कर्ता विविध वस्तुओं का कारण नहीं ह्दो सकता: 
इसलिए. एकात्मक कहा जानेवाला स्वभाव सांसारिक प्रव्त्ति का 
कारण नहीं । 


३२. स्वभाव सर्वव्यापी है, ऐसा प्रतिपादित किया जाता है, इसलिए 
यह निष्कर्ष निकलता है कि यह कोई परिणाम पैदा नहीं कर सकता ; 
ओर “** *'** इसलिए स्वभाव उत्त्ति का कारण नहीं । 


३३. क्योंकि यह सर्वव्यापी है, इसलिए, कारण होने के कारण इसे 
सब चीजों का निरन्तर सार्वभौम कारण होना चाहिए, ; किंतु फल के 
सम्बन्ध में ( कारण के ) व्यापार में हम एक सीमा देखते हैं, इसलिए 
स्वभाव उत्पत्ति का कारण नहीं | 


३४, यह स्थापित होता है कि यह निगुंण है, इसलिए इसका फल 
निर्गुण होना चाहिए, ; किंतु संसार में सब चीजों को हम सगुण देखते 
है, इसलिए, स्वभाव सांसारिक प्रव्त्ति का कारण नहीं । 

३५. शाश्वत कारण होने से इसमे कुछ विशेषता ( >विद्येष ) 
नहीं हो सकती, इसलिए, इसके फल ( - विकार ) में भी कोई विशिष्ट 
गुण नहीं हो सकता ; ओर क्योंकि फल में विशिष्ट गुण पाये जाते हैं, 
इसलिए स्वभाव से उत्पत्ति नहीं । 


की 

३६. स्वभाव उत्पादात्मक है, इसलिए फल के सम्बन्ध में नाश 
होने का कोई कारण स्थापित नहीं होता है ; और क्योंकि फल का 
विनाश हम देखते हैं, इसलिए हमें मानना होगा कि कारण कुछ 
ओर ही है । 

३७. ( पुनजन्म करने की ) शक्ति के साथ सम्पर्क रहने के कारण 
नेष्टिक मोक्ष चाहनेवाले यतियों को कुछ प्राप्त नहीं होता है ; क्योंकि, 
मनुष्य के स्वभाव का गुण है प्रवृत्ति, इसलिए परलोक में जाने के 
अतिरिक्त वे यति मुक्त केसे हो सकते हैं ? 

३८, यदि स्वभाव की विशेषता है उत्पत्ति, तब इसके फलों की 
भी समान रूप से वहों विशेषता होगी, किंतु इस संसार में फलों के बारे 
में हमेशा यह बात नहीं होती है ; इसलिए स्वभाव उत्पादक नहीं है । 

३९, कहते हैं कि स्वभाव का कार्य चित्त (! ) के लिए, व्यक्त 
नहीं है, तो भी इसके फल व्यक्त बताये जाते हैं| इसलिए स्वभाव प्रवृत्ति 
का कारण नहीं है ; क्योंकि यह निश्चित है कि संसार में काई ( व्यक्त ) 
फल उसी कारण से निकल सकता है, जो समान रूप से व्यक्त है । 

४०, अचेतन स्वभाव के परिणाम घोड़े बेल खच्चर आदि चेतन 
प्राणी नहीं हो सकते ; क्योंकि अचेतन कारणों से कोई चेतन उत्पन्न 
नहीं हो सकता । 

४१. जैसे सुवर्ण-हार ( सुवर्ण का ) विशिष्ट रूप है, वेसे ही स्वभाव 
के फल (-विकार ) विशिष्ट रूप हैं ; ओर क्योंकि फल तो विशिष्ट रूप 
है जब कि कारण विशिष्ट रूप नहीं है, इसलिए स्वभाव को उत्पादन- 
शक्ति नहीं है । 

४२, यदि काल ( समय ) को संसार का इंइ्वर माना जाय, तो 
( मुक्ति की ) खोज करनेवालों के लिए मुक्ति नहीं। क्योंकि संसार 


कि. 


का कारण शाइश्वतरूप से उत्पादक होगा, जिससे मनुष्यों का अन्त 


होगा ही नहीं । 
डे डक 
डी डयतो एं ध््‌ 


४७. यदि कार्य के विषय में मनुष्य ( “पुरुष ) कारण होता, 
तो अवश्य ही सब किसी को इच्छित वस्तु मिल जाती ; तो भी इस 
जगत्‌ में कुछ इच्छाएँ अपूर्ण ही रह जातो हैं और लोग विवश होकर 
वही पाते हैं जो वे नहीं चाहते । 

४८. यदि अपने वश की बात होती, तो मनुष्य स्वयं बेल, घोड़ा 
खच्चर या ऊंट होकर उत्पन्न नहीं होता ; क्योंकि, मनुष्य इच्छित काम 
करते हैं और दुःख से प्रणा करें हैं, इसलिए. कौन अपने ऊपर 
स्वयं दुःख लेता ! 

४९, यदि संसार में मनुष्य करता होता, तो निश्चय ही वह अपने 
लिये प्रिय करता, अप्रिय नहीं; तो भो इच्छाओं की पूर्ति करने में 
चाहा ओर अनचाहा ( इष्ट ओर अनिष्ट ) दोनों ही किये जाते हैं, और 
यदि वह ईइवर होता, तो कोन ( स्वयं ) अनचाह्ा करता ! 

#५०, मनुष्य अधर्म से डरता है और घर्म ( शुभ ) प्राप्त करने 
के लिए यज्ञ करता है, तो भी विविध दोषों द्वारा वह विवश ( बेचारा ) 
पथश्रष्ट किया जाता है ; इसलिये इस विषय में मनुष्य परतत्र है । 


४४-४६--तीनों छोक प्रक्षिप्त जान पढ़ते हैं। इनमें तत्कालीन सांख्य 
मत का खण्डन किया गया है । 

#५१, मनुष्य स्वतंत्र नहीं, किंतु परतंत्र है ; क्योंकि हम देखते हैं 
कि सर्दी गर्मी वर्षा वद्र व ब्रिजली के परिणाम उसके उद्योगों को विफल 
करते रहते हैं । अतः मनुष्य कार्यों का ईश्वर नहीं है। 

५२, क्योंकि, मिट्टी व पानी के सहारे तथा उचित ऋतु के संपर्क 
( योग ) से अन्न पैदा होता है, ओर अग्नि काठ से उत्पन्न होती है 
ओर प्री पाकर प्रदीम होती है, इसलिए अस्तित्व को कारण-रहित कहना 
ऐसा कारण का अभाव नहीं है । 

५३. यदि सांसारिक प्रवृत्ति अकारण होती तो मनुष्यों द्वारा कुछ 
काम नहीं होता । सब किसी को सब कुछ मिल जाता ओर घुव है 
कि इस संसार में सार्वभीम सिद्धि होती । 

*५ ४, यदि दुःख-सुख अकारण होता, तो प्रत्येक को दुःख-सुख 
का भाग नहीं मिलता, ओर कारण के विना दुःख-सुख बोध-गम्य होता 
ही नहीं, इतलिए यह जो “कारण-रहित”' कहा जाता है कारण नहीं है । 

%०५, उसने जाना कि ये ओर ऐसे ही असदृश कारण सांसारिक 
प्रत्नत्ति के कारण नहीं हैं उसने देखा कि संसार कारण-रहित नहीं है और 
उसने कारण-रहित होने के ये दोष समझे । 

५६, विविध चराचर जीव भो विविध कारणों के आश्रय से उत्पन्न 
होते है ; संसार में कुछ भी कारण-रहित नहीं है, तो भी संसार सार्वभौम 
कारण को नहीं जानता है । 

५७, यह सुन्दर दान पाकर, सुदत्त ने आर्यधर्मा महर्षि के सद्धम 
को समझा ओर श्रद्धा में अविचलचित्त हो उनसे ये वचन कहे :--. 

५८. “मेरा निवास श्रावस्ती नगर में है, जो घर्म के लिए विख्यात 
है ओर जहाँ हर्यश्व-वंश का अंकुर शासन करता है। वहाँ में आप के 

लिए. एक विहार बनाना चाहता हू ; आप क्ृपा-पूवंक उस अनवधद्य 
एवं उत्तम निवास को स्वीकार करें । 

५९, हे ऋषि, आप राज-महल में रहें या निजन वन में---इस 
ओर से आप उदासीन हैं, यद्यपि में यह जानता हूँ, तो भी, हे अहंत्‌ , 
मेरे ऊपर करुणा करके आप इसे निवास के लिए स्वीकार करें |” 

६०, तब उन्होंने जाना कि वह देना चाहता है और उसका मन 
मुक्त है, अतः आशय जाननेवाले निर्मल-चित्त मुनि ने परम शान्ति 
पूर्वक अपना आशय कहां :-- 

६१. “(यद्रपि ) तुम बिजली की भाँति चशञ्चल सम्पत्ति-राशि 
के बीच ( रहते ) हो, ( तो भी ) तुम्हारा निश्चय दृढ़ है ओर तुम 
देने पर तुले हुए हो । तब इसमें आश्चर्य नहीं कि तुम सत्य को देखो, 
क्योंकि धर्म में तुम्हें स्वभावतः आनन्द आता है और दान देने में 
प्रसन्नता होतो है । 

६२. जलते हुए, घर से जो चीजें निकाली जाती हैं वे जलती नहीं 
( बच जाती हैं ), उसी प्रकार कालरूपी अग्नि से जलते हुए संसार में 
मनुष्य जो कुछ दान करता है वह उसे लाभ होता है । 

६३. इसलिए उदारहदय पुरुष दान को असली (>सम्यक ) 
विषयोपमोग समझते हैं | किंतु कृपण मनुष्य धन-क्षय का डर देखकर 
दान नहीं करते, इस डर से कि कहीं उपभोग के लिए उन्हें कुछ 
न बचे | 

६४. उचित समय पर सत्तांत्र को धन देना वीरता व अभिमान 
पूर्वक युद्ध करने के समान है | जिस मनुष्य का निश्चय श्रेष्ठ है वह यह 

जानता है, किंतु दूसरे नहीं, और केवल वही दान देता है ओर निश्चय 
पूर्वक युद्ध करता है । 

६५. क्योंकि जो दान देने में आनन्दित होता हुआ संसार-यात्रा 
करता है वह दाता है और दान-द्वारा यश एवं सुनाम प्राप्त करता है, 
अतः उसकी उदारता के लिए सजन उसका सम्मान करते हैं ओर उसकी 
सड्भगति करते हैं । 

६६. इस तरह वह संसार में सुखी है और दीर्घ दुःख के 
अमाव से पाप में नहीं पड़ता । क्योंकि वह सत्कर्म करने का सच्चा 
दावा करता है, इसलिए वह सदा प्रसन्न रहता है और मरते समय मय- 
भीत नहीं होता । 

६७, इस लोक में दान का फल कुछ फूल हो सकता है, 
किंतु परलोक में वह ( दानी ) दान का पारितोषिक पाता है। 
संसार-चक्र में घ्रमनेवाले मनुष्य के लिए दान के समान दूसरा 
मित्र नहीं | 

६८. जो (दानी) मर्त्यलोक या स्वर्ग में जन्म लेते हैं, वे अपने 
दान के कारण बराबरीवालों से ऊँचा पद पाते हैँ ; जो लोग घोड़े या 
हाथी होकर उत्तन्न होते हैं, वे भी ( घोड़ों या हाथियों के ) प्रधान होकर 
दान का फल पाते है । 

६९. दानद्वारा उसे स्वगगं प्राप्त होता है, उपभोग उसे घेरे रहते 
हैं ओर शील उसकी रक्षा करता है । जो मनुष्य शान्त है ओर स्वयं 
समझ-बूझकर (-- ज्ञानपूर्वक ) चलता है, वह स्वतंत्र (८ निराञ्रय ) 
है ओर वहु-संख्यक मनुष्यों के मार्ग से नहीं जाता | 

७०. अमृत पाने के लिए भी वह उदारता का आचरण करता है 
ओर दान की बात सोचने में (-स्म ) उसे आनन्द आता है ; उस 
आनन्द के कारण अवश्य ही उसका चित्त एकाग्र हो जाता है । 

७१. मानसिक एकाग्रता की इस सफलता (८--समुदय ) से वह 
धीरे धीरे जन्म व निरोध का ज्ञान प्राप्त करता है ; क्योंकि दूसरों को दान 
देने से दाता के हृदय में रहनेवाले दोष क्षोण हो जाते हैं । 

७२, कहा जाता है कि दाता दान दी जानेवाली वस्तुओं से आसक्ति 
पहले ही अलग करता है ; ओर क्योंकि वह ससनेद्द चित्त से दान करता 
है, इसलिए वह क्रोध व अमिमान का परित्याग करता है | 

७३. जो दाता ( दान ) पानेवाले का आनन्द देखकर प्रसन्न 
होता है और इसलिए कृपण नहीं है और जो दान-फल का चिन्तन 
करता है, उसकी अश्नद्धा ( -नास्तित्व ) व अज्ञानरूपी अन्धकार 
(- तमस्‌ ) नष्ट हो जाते हैं । 

७४, इसलिए दान देना निर्वाण (-साधना ) का एक अद्ध है, 
क्योंकि इसके द्वारा वह लोम जीता जाता है, अनार्य जिसका आश्रय लेते 
हैं और वह तृष्णा जीती जाती है, जिसके द्वारा दान देने की आदत नष्ट 
होती है ; क्योंकि इस ( दान देने की आदत ) के होने पर दोषों के 
विनाश से निर्वाण होता है । 

७५, जैसे कुछ लोग छाया के लिए पेड़ पसन्द करते हैं, कुछ लोग 
फल के लिए और कुछ लोग फूल के लिए, वेते ही कुछ लोग शान्ति के 
लिए. अपने को दान देने में लगाते हैं, तो दूसरे लोग सम्पत्ति के लिए | 

७६, इसलिए खास कर ग्हस्थ लोग द्र॒व्य-सञ्चय नहीं करते, किंतु 
अपने साधन के अनुसार दान देते हैं ; ओर क्योंकि दान देना ही असार 

सम्पत्ति का सार है (अर्थात्‌ दान देने ही से सम्पत्ति का कुछ मुल्य होता है), 
अत: सजनों के चलने का यही मार्ग है | 


७७, भोजन देनेवाला बल देता है, बस्त्र देनेवाला भी सौन्दर्य देता 
: है, किंतु जो धर्मात्माओं को निवास देता है वह संसार में सब कछ देता है। 


5७9८. सवारी देनेवाल्य भी आराम देता हैं और दीप देनेवात्य 
प्रकाश देता है। अतः जो नैष्टिक धर्म का उपदेश देता है वह अमर पद 
देता है, जो छोना नहीं जा सकता, (-- अहार्यममृतं पद ) । 


७९, कुछ लोग काम (-उपभोगों ) के लिए दान देते हैं, दूसरे 
सम्पत्ति के लिए,, तीसरे यश के लिए, कुछ लोग स्वर्ग के लिए और दूसरे 
कृपण नहीं होने के लिए ; किंतु तुम्हारें इस दान का कोई गृढ़ 
उद्देश्य नहीं है । 


८०, इसलिए साधुवाद तुम्हें, जिसकी इच्छा ऐसी ( उत्तम ) 
हैं। अपनी इच्छा पूरी करके सन्त॒ुष्ट हो जाओ। ठुम यहाँ काम 
( - रजस्‌ ) व अज्ञानरूपो अन्धकार (>तमस्‌ ) के साथ आये थे 
आर यहाँ से ज्ञान द्वारा विशुद्धनचित्त होकर जाओगे ।? 

८१, वह, जो कि ( उचित ) रास्ते से ( चलकर ) तत्त्व को 
ठीक ठीक पा चुका था, परम प्रसन्न होकर विहार ( बनाने ) की बात 
से हार्दिक अनुराग करने लग। ओर उचित समय पर उपतिष्य के साथ 
चल पड़ा | 
८२. तब वह कोशल-राज की राजधानी में आबा ओर विहार 

की खोज में इधर उधर घमने लगा । तब उसने मनोहर वृक्षों 


के र 
से भरा भव्य एवं उपयुक्त जेत-वन देखा । 

८३. तत्र इसे खरीदने के लिए, वह जेत के पःस गया, जो इसमें 
इतना आसक्त था कि इसे बेच नहीं सकता था । उसने कहा--““यदि 
आप द्रव्य से इसे पूरा पूरा ढक भी दें तो भी में आपको यह भूमि नहीं 
लेने दूँगा ।”! ह 

८४, तब सुदत्त ने उसे वहाँ कहा--“'मुझ उपवन को जरूरत 
है!” ओर इसके लिए. आग्रह करने लगा | तब उसने इसे कोष से ढक 
दिया ओर इसे धर्म का व्यवहार समझते हुए. खरीदा । 

८५. जब जेत ने उसे द्रव्य देते देखा, तब वह बुद्ध के प्रति 
अत्यन्त अनुरक्त हो गया और तथागत के लिए सारा शोष उपवन 
दे दिया । 

८६. तब महर्षि उपतिष्य के साथ, जो निर्माण-कार्य का अध्यक्ष 
( नवकर्मिक ) नियुक्त हुआ, अनाथपिण्डद ने इसे जल्द तैयार करना 
चाहा और एक विशाल रूपोज्ज्वल विहार बनाना झुरू किया , 

८७. जो उसकी सम्पत्ति शक्ति व ज्ञान का मूत्त आकार था, 
प्रथिवी पर आये हुए कुबेर प्रसाद के मी समान था, उत्तर कोशछ की 
राजधानी के सोमाग्य के समान था ओर तथागतत्व ( प्राप्त होने ) की 
भूमि के समान था । 


बुद्धचरित महाकाव्य का “अनाथपिण्डद की दीक्षा” 
नामक अठारहवों सर्ग समाप्त । 





उन्नीसवाँ सर्ग 
पितापुत्र-समागम | 


१, तब अपने ज्ञान से विविध दर्शनों के शिक्षकों को जीतकर मुनि 
क्रम से पाँच पर्वतों के नगर से ( निकलकर ) उस नगर की ओर चले 
जहाँ उनका राजा पिता रहता था। 

२, तब हजार भिक्षु भी चले, जिन्हें उन्होंने उसी क्षण प्रवजित 
किया था | वह अपने पिता के राज्य में पहुँचे और उसे अनुग्रहीत करने 
के लिए पितृ-नगर के समीप ठहर गये । 


२. लक्ष्य सिद्ध कर आर्य लोट आये हैं, यह भाननद-प्रद्‌ समाचार 
अपने विश्वस्त गुप्तनरों से सुनकर पुराहित व बुद्धिमान मंत्री ने राजा से 
सबविनय निवेदन किया । 

४. उनके आने की बात जानकर राजा आनन्दित हुआ ओर उन्हें 
देखने की इच्छा से वह सब नागरिकों के साथ चल पड़ा, शीघ्रता में 
वह साधारण शिष्टाचार ( >चेर्य ) भी भूल गया । 





५ चीनी त्रिपिटक तथा तिब्बती कब्जुर के अन्तगंत “रल्नकूट!'(अर्थात्‌ 
रत्नराशि ) में ४५९ सूत्र हैं, जिनमें एक है ( 'पिता-पुत्र समागम” ) अर्थात्‌ 
पिता झुद्घोदन के साथ शाक्य-मुनि का मिलन ! इस सूत्र के कुछ अंश 
“पशिक्षा-समुच्चय”? में पाये जाते हैं । 


डे बुद्धचरित 


५, उसने कुछ दूर पर उन्हें शिप्यों से घिरा देखा, जैसे ऋषियों के 
बोच ब्रह्मा बेठा हो ; ओर महर्षि के धर्म के प्रति आदर-भाव होने के 
कारण वह रथ से उतर गया ओर पेढ्ल ही उनके समीप गया | 

६. मुनि को देखकर वह उनके समक्ष घबड़ा गया और कुछ बोल 
न सका ; क्योंकि वह उन्हें न तो “भिक्ष' कहकर ही पुकार सकता था 
ओर न “पुत्र! कहकर ही | 

#७, जब उसने उनका भिक्षु-वेप देखा और अपने शरीर पर 
के विविध आभूषणों का खयाल किया, तब उसकी सॉसे तेजी 
से चलने लगीं, और आँसू बहाते हुए उसने अस्फुट वाणी में 
विलाप किया ३-- 

८. “उन्हें अपने समीप शान्तिपूर्वक निर्विकार होकर ब्रेठे देखकर 
मैं पीड़ा से वेसे हो अभिभूत हो रहा हूँ, जैसे प्यास से आकुल पथिक, 
जो दूरवर्ती जलाशय के समीप जाकर उसे सूखा पावे । 

९, जब कि में उनके उसी रूप को देख रहा हूँ, जेसे कोई अपने 
उस प्रिय जन की चित्रित आकृति को देखे, जो अब भी मन में याद है, 
किंतु जो आवागमन के अन्त में है, तो मुझे कुछ आनन्द नहीं हो रहा 
है जैसे ( मुझे देखकर ) इन्हें कुछ आनन्द नहीं हो रहा है । 

१०. सब पर्वतों से परिवेष्टित प्रथ्वी इनकी होनी चाहिए, जेसे 
कृतयुग में यह मान्धाता की थी; तो भी वह, जिन्हें राजा से भा याचना 
नहीं करनी चाहिए, अब दूसरों से भीख मॉगकर जीते हैं । 

११. वह यहाँ थैर्य में मेर पर्वत से, दीप्ति में सूर्य से, सोन्दर्य में 
चन्द्रमा से, गति में गजराज से और वाणी में द्रघम से बढ़कर हैं ; क्ो 
भी प्रथ्वो जीतने की जगह वह भिक्षा का अन्न खाते हैं ।”” 

१२, तब बुद्ध ने जाना कि अब भी उनका पिता उन्हें अपने 
मन में अपना पुत्र समझ रहा है ओर राजा (>लोकाधिदेव ) के ऊपर 
करुणा करके वह उसके लिए आकाश में उड़ गये । 


१३, उन्होंने अपने हाथ से सूर्य का रथ स्पर्श किया और वह 
पवन-पथ ( आकाश ) में पैदल चले ; उन्होंने अपने एक इदारीर को 
अनेक में परिणत किया ओर फिर अनेक शरोरों को एक बनाया | 


१४, विना किसी बाधा के उन्होंने प्रथ्वों में ऐसे अवगाहन किया 
जैसे पानी में, ओर पानी की सतह पर ऐसे चले जैसे सूर््री भूमि पर ; 
ओर उन्होंने शान्त होकर पर्वत में प्रवेश किया ओर उसमें ऐसे निर्बाध 
होकर चले जेसे आकाश में चल रहे हो । 

१५. आधे शरीर से उन्होंने जल बरसाया ओर आधे से वह ऐसे 
प्रज्वलित हुए जैसे अग्नि से । गोरबपूर्वक चमकते हुए वह आकाश में 
ऐसे दिखाई पड़ें, जैसे पर्वत पर की उज्ज्वल ओषधियाँ चमक रही हों | 

१६. इस तरद् उन्होंने राजा के मन में आनन्द उत्पन्न किया, 
जो उनसे उतना अनुराग करता था, और आकाश में दूसरे सूर्य के 
समान बैठे हुए उन्होंने नरपति के लिए घर्म की व्याख्या कीः--- 


१७. “हे राजन , में जानता हूँ कि अपनी दयाछ प्रकृति के कारण 
आप मुझे देखकर दुःखों हो रहे हैँ | पुत्रवान होने का आनन्द छोड़िये 
ओर शान्त होकर आप मुझसे पुत्र की जगह धर्म ग्रहण कीजिए | 

१८. पूर्व में किसी पुत्र ने पिता को जो कभी नहीं दिया पूर्व में 
किसी पिता ने पुत्र से जो कमी नहीं पाया, जो राज्य अथवा स्वर्ग से 
भी अच्छा है, हे राजनू, आप उस परम उत्तम अमृत को जाने | 

१९, है भूपति, कर्म का स्वमाव, कर की उत्पत्ति-भूमि (“योनि ), 
कर्म का आश्रय और कर्म के विपाक से होनेवाला भाग पहचानिये ओर 
जगत्‌ को कर्म के वशीभूत जानिये ; इसलिए वह कर्म कीजिए जो 
हितकारी है । 

२०. जगत्‌ के वास्तविक सत्य (तत्व ) पर विचार कीजिए | 
सत्कर्म मनुष्य का मित्र है ओर कुकर्म विपरीत ( अर्थात्‌ शत्रु )। 
( मरते समय ) आपको सब कुछ छोड़ना पड़ेगा और निराश्रय हो 
अकेला ही जाना पड़ेंगा, केवल कर्म आपके साथ जायेंगे । 

२१. स्वर्ग में या नरक में या पश्चाओं में या मर्त्य-भूमि में जीव- 
लोक कर्म के आश्रय से चलता है | भवत्र का कारण त्रिविध है, उत्पत्ति- 
भूमि (-- योनि ) त्रिविध है और मनुष्यों द्वारा किये जानेवाले कर्म 
विविध हैं । 

२२, इसलिए अपने को सम्यक्‌ रूप से अन्य पक्ष ( द्विवर्ग ) 
में लगाइये और शरीर व वाणी के व्यापार ( कृत्य ) शुद्ध कीजिए, | 
मानसिक शान्ति के लिए यज्ञ कीजिए। यही आपका लक्ष्य है, 
दूसरा नहीं । 

२३, जगत को समुद्र-तरंग के समान चश्चल जानते हुए. और 
इसकी भावना करते हुए. आपको ( रूप-,अरूप-, व काम- ) भव में 
आनन्द नहीं पाना चाहिए ओर कर्म-शक्ति क्षीण करने के लिए धार्मिक 
व श्रेयस्कर कर्म करना चाहिए । 

२४. विदित हो कि संसार सदा नक्षत्र-मण्डल के समान घूमता 
रहता है | अपनी पराकाष्ठा पार करके देवता भी स्वर्ग से गिरते हैं, तब 
मानवी सत्ता पर कोन कितना भरोसा करे ! 

२५. निर्वाण-सुख को परम सुख और आन्तरिक (>अध्यात्म ) 
आनन्द को परमानन्द जानिये। वेभव-सुख सॉपवाले घर के समान 
विपत्तिपूर्ण हैं, यह देखकर कोन आत्मवान्‌ € संयतात्मा ) व्यक्ति उनमें 
आनन्द पायेगा ! 

२६, इसलिए इस जगत्‌ को जलते हुए घर के समान विपत्ति- 
ग्रस्त देखिये ओर उस पद को खोज कीजिए जो शान्‍्त एवं श्रुव है, जहाँ 
न जन्म है न मोत, न श्रम है न दुःख । 

२७, दोषों की विकक्षी सेना की पराजित कीजिए, जिसके छिए, 
सम्पत्ति राज्य अस्त्र घोड़े या हाथी की जरूरत नहीं है। एक बार उन्हें 
जीत लेने पर जीतने के लिए. कुछ और नहीं रह जाता है । 

२८. दुःख, दुःख-समुदय, ( दुःख- ) उपशम और उपशम-मार्ग 
को समझिये। इन चारा को पूर्णठः समझ लेने से महामय व 
दुर्गतियाँ का निरोध होता है |” 

२९, सुगत के चमत्कार-प्रदर्शन से राजाका चित्त उपदेश ( ग्रहण 
करने ) के लिए उपयुक्त क्षेत्र पहले ही हों गया था, इसलिए, अब 
सुनकर के धर्म प्राप्त करने पर वह रोमाशख्ित हो गया और हाथ जोड़कर 
उसने ये वचन कहे :--- 

३०. “आपके कार्य बुद्धिमत्तापूर्ण ओर सफल हैं ; क्योंकि आपने 
मुझे महादुःख से मुक्त किया है । में, जो पहले विपत्तिपूर्ण प्रथ्वी की प्राप्त 
में दुःख-बृद्धि के लिए आनन्द पाता था, अब पृत्रवान्‌ होने के फल 
में आनन्द पा रहा हूँ । 

२१. राज्य-लक्ष्मी का परित्याग कर आप ठीक ही (>स्थाने ) 
चले गये । ठीक ही आपने कठोर श्रम किया और ठीक ही आप प्रिय ने 
प्रिय खजनों को छोड़ा ओर हमारे ऊपर करुणा की । 

३२. आर्त जगत्‌ के हित के लिए आपने यह नैष्िक ज्ञान पाया 
है, जो पूर्व में देवषियों या राजपियों को प्राम नहीं हुआ । 

३३. यदि आप चक्रवर्ती सम्राद होते, तो आप मुझे यह आनन्द 
नहीं देते जो इस समय मैं, इन चमत्कारों एवं आपके धर्म को देग्वकर 
हृढ़तापूर्वक अनुभव कर रहा हूँ । 

३४. यदि आप इस जन्म में भी इस जीवन से बँघ रहते, तो चक्रवर्ती 
होकर आप मानव जाति का पालन करते, किंतु अब मुनि होकर भव-चक्र 
के महादुःख को तोड़कर आप जगत्‌ के लिए. धर्मोपदेश कर रहे हैं । 

३५. इन कऋद्धियों एवं गम्भीर ज्ञान का प्रदशन कर और भव-चक्र 
की विपत्तियों पर पूर्ण विजय प्रासकर राज्य के बिना भी आप संसार के 
ईश्वर हो गये हैं, किंतु राज्य-समद्धि के रहते हुए भी आप वेसा नहीं होते, 
यदि आप असहाय होकर भव-चक्र में पड़े रहते ।?? 

३६. शाक्य-राज़ ने, जो उन करुणामय के धर्मोपदेश (ग्रहण करने) 
के योग्य हो गया था, ऐसी बहुत सी बातें कहीं और यद्यपि वह राजा 
ओर पिता के पद पर था, तो भी उसने अपने पुत्र को प्रणाम किया, 
क्योंकि वह सत्य में प्रवेश कर चुका था । 

३७, बहुत से लोगो को, जिन्होंने मुनि का ऋद्धि-बल पर अधिकार 
देखा, जिन्होंने तत्त्व में प्रवेश करानेवाले शास्त्र को समझा ओर जिन्होंने 
राजा को--उनके पिता को---उनका सम्मान करते देखा, घर छोड़ने 
को इच्छा हुई । 

३८. तब कर्म-फल में स्थित बहुत से राजकुमारों ने उस धर्म-विधि 
को ग्रहण किया और वैदिक मंत्रों एवं उपभोग के बड़े बड़े साधनों की 
उपेक्षा करके, रोते हुए प्रिय परिवारों का परित्याग किया । 

३९. आनन्द, नन्द, कृमिल, अनिरुद्ध, नन्द, उपनन्द, कुण्ठधान 
ओर शिष्यों का मिथ्या शिक्षक देवदत्त भी मुनि का उपदेश पाकर घर से 
निकल गये । 


४०, तब पुरोहित-पृत्र महात्मा उदायी ने उसी मार्ग का अनुसरण 
किया : और उन लोगों का निश्चय देखकर अत्रि-पुत्र ( आज्रेय ) 
उपालि नें भी उसी मार्ग पर चलने का इरादा किया । 

४१, अपमे पुत्र की शक्ति देखकर राजा ने भी परम अमरत्व की 
थारा में प्रयेंश किया ओर आसक्ति से विमुख होकर उसने राज्य अपने 
भाई को सोंपा और € स्वयं ) महल में राजर्षि की तरह आचरण करते 
हुए रहने लगा | 


४२, इन तथा अन्य बन्धुओं मित्रा एवं अनुयागियां को बिनीत 
( दीक्षित ) कर, बुद्ध ने उच्चित समय पर, पूरे आत्म-संयम के साथ, 
नगर में प्रवेश किया, जहाँ राते हुए पुरवासियां ने उनका सत्कार किया | 

४३, राजा के पुत्र सर्वार्थसिद्ध अपना काम पूरा करके नगर में 
प्रवेश कर रहे हे, यह समाचार मुन॒कर महल की र््रियों द्वारें। एड 
बातायनों की ओर दोड़ीं | 

४४, कापाय वस्त्रधारों होने पर भी उन्हें संध्याकालीन बादल से 
आधा ढकें सूरज के समान चमकते देखकर, स्त्रियों ने आँसू बहाये और 
अपने कर -ऋकमलर जोड़कर उन्हें प्रणाम किया । 

४५, उन्हें न॑/ची-निगाह चेहरे से चलते तथा धर्म एवं शरीर- 
सॉन्दर्य से प्रकाशित होते देखकर स्त्रियों ने दया एवं भक्ति प्रकट की 
ओर अभ्र-म्लान आँखों से उन्होंने इस तरह विछाप किया:--- 

2: 


५० बुद्धचरित 


४६. “'शिर मुड़ाने खे व फेंके हुए चिथड़े पहनने से यद्यपि 
उनका सुन्दर शरीर बदल गया है, तो मी अपने शरीर के सुनहले रंग से 
वह व्याप्त हैं | वह जमीन की ओर देखते हुए चल रहे हैं । 

४७. जो इ्वेत आतपत्र के नीचे आश्रय पाने योग्य थे,..... . ., 
और जो विजेता होने योग्य थे, वह अब भिक्षा-पात्र लिए घूम रहे हैं । 

४८. जो घोड़े की पीठ पर उस छाते की छाया के नीचे, जो 
तमाल-पत्र-युक्त कपोलवाले सुन्दरि-मुख के समान उज्ज्वल हो, सवार 
होने योग्य थे, वह भिक्षा-पात्र घारण किये हुए पैदल जा रहे हैं । 

४९, जो विपक्षी राजकुमारों को विनीत ( नम्न ) करने योग्य थे 
ओर जो उज्ज्वल मुक्रुट पहनकर स्त्री-समूहों एवं अपने परिचारक-बृन्द 
द्वारा देखे जाने योग्य थे, वह आगे को ओर केवल जुए की दूरी तक 
जमीन देखते हुए चल रहे हैं । 

५०, यह उनका केसा दर्शन है, ये केसे भिश्नु-वेप हैं, कौनसा 
लक्ष्य वह खोज रहे हैं, सुख उनका शत्रु क्‍यों हो गया है, कि वह 
ब्रतों में आनन्द पाये, स्त्रियों और बच्चों में नहीं ? 

५१, राजा की पुत्र-वधू यशोधरा निश्चय ही शोक से ग्रस्त हुई, 
तो भी उसने कैसा दुष्कर कर्म किया कि अपने पति के “इस आचरण 
का समाचार सुनकर वह जीती रही ओर विनाश को प्राप्त नहीं हुई । 

५२, रूप के अनुरूप ही चमकती हुई पुत्र की आकृति को, जो 
अब आशभूषण-रांहत (-- विवर्ण ) है, देखकर क्या नरपति भी अपने 
पुत्र से अनुराग करते हैं या उन्हें हानिकारक शत्रु समझते हैं ? 

५३, अश्रु-जल से नहाये हुए अपने पुत्र राहुल को देखकर यदि 
वह उसमें आसक्त ( अनुरक्त ) नहीं होते हैं, तो भला कोई क्या सोचे 

इन दृढ़ ब्तों के बारे में, जिनके कारण मनुष्य अपने स्नेही स्वजन से 
विमुख होता है ! 

५४, बतों के आचरण से न तो उनकी दीघति ही नष्ट हुई है, 
न उनके शरीर का रूप ही और न उनकी गति ही ; ओर इन गुणों से 
चमकते हुए उन्होंने शान्ति प्राप्त की है तथा अपने को विषयों से 
अल्ग किया है।” 

५५, विविध मतावलरूम्बियों के समान भिन्न भिन्न मत ग्रहण करती 
ट्ुई स्त्रियों ने इस तरह बहुत विलाप किया। बुद्ध ने भी अनासक्त 
( कठोर, दृढ़ ) चित्त से अपने जन्म-नगर में प्रवेश किया ओर मभिक्षा 
प्राम कर बह न्यग्रोध-वन में छोट गये । 

०६. तृष्णा-रहित चित्त से तथागत ने अपने पितृ-नगर में भिक्षा 
के लिए प्रवेश किया था ; आर पूर्व में श्रय नहीं करने से जिनके साधन 
अल्प थे भोर जो बहुत कम भीख दे सकते थे उन लोगों को मुक्त करने 
की, जिन श्रमणों को अपने चित्त पर संयम प्राप्त नहीं हुआ था और 
जिन्हें ( भिक्षाटन के ) ऐसे कामों से सनन्‍्तोष नहीं होता था उन्हें दृढ़ 
( समर्थ ) करने को, संसार को “(ुम्हारा मज्जल हो” यह कह सकने 
को, और उसी प्रकार शासरोपेश करने की अपनी इच्छा उन्होंने 
याद रक्‍खी । 


बुद्धचरित महाकाव्य का “पितापुत्र-समागस” नामक 
उन्नीसवों सर्ग समाप्त। 





बीसवाँ सगे 
जेतवन-स्वीकार 


१. ( कपिलवस्तु में ) महा-जनसमूह पर दया दिखाने के बाद 
( बुद्ध ) उस नगर की ओर चले, जो प्रसेनजित्‌ के बाहु-बल मे 
रक्षित था । 


२. तब वह उस गोरव-पूर्ण जेत-वन में पहुँचे, जो अशोक के बिखरे 
फूलों से उज्ज्वल था, मत्त कोकिलों के कूजन से गुजझ्जित था ओर कैछास 
के बर्फ के समान उजले घरों की पंक्ति से युक्त था | 


३. तब सुवर्ण एवं श्वेत माला से अलंकृत शुद्ध जल-कल्श लेकर 
सुदतत ने उचित समय पर तथागत को जेतवन भेंट किया । 


४, तब शाक्य-ऋषि को देखने की इच्छा से राजा प्रसेनजित 
जेतवन की ओर चला । वहाँ पहुँचकर उसने श्रद्धापूर्वक उन्हें प्रणाम 
किया और बैठकर उनसे निवेदन किया:-- 

५, “हे ऋषि, इस नगर में आप ठहरने की इच्छा करते हैं, इसमे 
निश्चय ही कोशल-निवासियों का सौमाग्य-उदय होगा । क्योंकि क्या वह 
देश, जो ऐसे तत्वदर्शी के आश्रय से वश्चित है, चोपट या अभागा नहीं है ? 

६. आप के दशेन से ओर हमारे ऊपर अनुग्रह करने के लिए 
हमारा प्रणाम आपके द्वारा स्वीकृत होने से हमें वह संतोष हो रहा है जो 
सजनों से मिलने पर भी लोगों को अनुभव नहीं होता है । 

७. हवा जिम किसी चीज पर बहती है उसीका गुण (अर्थात्‌ गंध) 
ग्रहण कर लेती है, और पक्षी, मेरु के सम्पर्क में आकर, अपना स्वाभा- 
बिक शरीर खो बेठते हैं ओर सुवर्ण में परिणत हो जाते हैं । 

2. एक साध पुरुष, जो इहछोक व परलछोक के ईश्वर हैं, इसमें 
ठहर हुए हैँ, इसीलिए मेरा उपवन देखने में बेला हो गोरबमय है जैसा 
कि तिशंकु का महरू, जितमें महर्षि गाधि-पुत्र ( विश्वामित्र ) का 
स्वागत हुआ था । 

९, संसार के विविघ लाभ अनित्य व विनाशवान्‌ है, किन्तु वे 
अमंख्य चोजें, जो आप के समीप होने से प्राप्त होती हैं, विनाशवान्‌ 
नहीं हें । 

१०, है साधु, आपके शास्त्र का दर्शन हो, इसके अतिरिक्त दूमरा 
कोई लाभ नहीं जाना जाता है । हे श्ञास्ता, मेंने दुःख भोगा है और 
में गग एवं राजपघर्म से पीड़ित हुआ हूँ ।? 

११५, मुनि ने इन्द्र-सहश राजा के ये ओर ऐसे ही दूसरे वचन 
ऊपापूर्वक सुनें ओर उसे ल्येभ एवं काम में आसक्त जानकर उसके मन 
की प्रेरित करने के लिए यों उत्तर दिया:--- 

१२, “हे राजन, यह बहुत अचरज की बात नहीं कि आप 
साधु *'' के प्रति इस तरह कहें या ऐसा व्यवहार कर | 

१३, जो लोग नीचे से **' अपने हितैषी धर्मात्मा ( "आर्य ) 
पुरुषा के पास आना चाहते हैं *** | 

१४, है भूपति, में आपसे कुछ कहना चाहता हूं, इसलिए कि 
आपको मानसिक अबस्था ऐसी है | अतः आप मेरा उपदेश ग्रहण करें 
ओर वैसा करें जिससे यह सफल हो | 


पड बुद्धचरित 


१५, हे नरपति, जब काठ ( आप ) राजा को बाँधकर खींचेगा, 
तब न तो स्वजन आपके पीछे जायेंगे, न मित्र, न राज्य । सब लोग 
दुःखी व विवश होकर अछग हो जायेंगे | केवल आपके कर्म ही छाया 
की भाँति आपके साथ जायेंगे । 

१६, इसलिए यदि आप स्वर्ग व सुयश चाहते हैं, तो धम्मानुसार 
राज्य की रक्षा कीजिए | क्योंकि मोहवश धर्म को आकुलछ करनेवाले 
राजा के लिए स्वर्ग में थोड़ा सा भी राज्य नहीं है । 

१७, इस संसार में धर्मानुसार राज्य की रक्षा करनेवाले कृशाश्व 
ने स्वर्ग प्राप्त किया, जब कि इस संसार में मोहवश घर्म से विमृस्व 
रहनेवाले उृपति निकुम्भ ने काशी में पृथ्वी में प्रवेश किया । 

१८. हे सोम्य, मैंने भले-बुरे कर्मों का यह दृशन्त आपको दिया | 
अतः अपनी प्रजाओं का सदा अच्छी तरह पालन कीजिए और स्वब 
समझ-बूझकर उचित के लिए दृढ़तापूर्वक यत्ष कीजिए । 

१९, मनुष्यों को कभी तड़् न कीजिए, अपने इन्द्रियों की कभी 
स्व॒तन्त्र न छोड़िये, पापियों का सद्भ या क्रीधच न कीजिए, अपने मन को 
बुरे रास्तों पप न भठटकने दीजिए | 

२०, अभिमानवश्ञ धर्मात्माओं को कष्ट न दीजिए, मित्र-तुल्य 
तपस्वियों को उत्पीड़ित न कोजिए, पाप के प्रभाव मे रहते हुए पवित्र 
ब्रत मत गअहण कीजिए, ओर बुरे विचारों (-कुद्ृष्टि ) में मत पड़िये । 

२१, अशुभ का आश्रय न लीजिए, कुकर्मों में आसक्त न होइये, 
मद से अभिभूत (युक्त ) न होइये, अप्रसन्नता या असहिष्णुता से न 
सुनिये, अपना यश क्षीण न कीजिए, या अपना मन असत्य में न लगाइये, 
शास्त्र-सग्मत अंश से अधिक भूमि-कर न लीजिए | 

२२. मन को त्थिर रखिये और घर्म का पालन कीजिए, सजनों 
का सक्ञ कीजिए और* **; ऐसा कीजिए जिससे ( इस जन्म में ) उत्कर्ष 
प्रात कर फिर ( जन्मान्तर में ) आप उत्तम पद प्राप्त कर सकें | 

२३. वीर्य की रक्षा करते हुए, थैर्य रखते हुए, विद्या उपाजन 
करते हुए, दोपों को जीतते हुए, म्रत्यु को सदा स्मरण करते हुए, आप 
आर्य-पुरुष का कार्य करें ओर माहात्मय-लाम करके मार्ग प्राप्त करें 
(-माहात्म्य छाभाद्‌ अधिगच्छ मारगम्‌ ) । 

२४७. दें मित्र. आपको फिर वह काम करना चाहिए, जिससे 
इस फल की रक्षा ( उर्वत्ति१) होती है; क्‍योंकि बुद्धिमान मनुष्य, 
जिसने ( पूर्व में ) यह कर्म किया है, उस बीज को बांता है जिसका 
फल बह देख चुका है । 

२५, इस जगत में जा मनुष्य ऊँचे पद पर रहकर पाप में आसक्त 
होता है वह प्रकाश में है, किंतु उसका चित्त अन्धकार में स्थित है; ओर 
जो मनुष्य घम-सरत (--धर्म-प्रधान ) रहता हुआ भी मनुष्यों का 
प्रधान नहीं है वह अंधकार में है किंतु उसका चित्त प्रकाश में है । 

२६. जो कोई ऊँचे पद ( या कुछ ) का होकर धर्मांचरण करता 
है, उसका चित्त अत्यन्त विशद हो जाता है, ओर जो कोई नीच 
पद (या कुल ) का होकर पाप कर्म करता है, उसका चित्त अत्यन्त 
तमोमय हो जाता है । 

२७. इसलिए, हे राजन्‌, इन चार समूहों का अस्तित्व जानतें 
हुए आपकी जैसी इच्छा हो वैसा यत्न करें; किंतु यदि आप आनन्द-भोग 
करना चाहते हैं, तो आप अपने को निचली तीन श्रेणियों मे पायेंगे, 
पहली ( उत्तम ) में नहीं । 


"द्र बुद्धचरित 


२८. कित्ती भी मनुप्य के लिए दूसरे के खाते कुशछ कर्म करना 
असंभव है, या यदि वह करे भी तो इसका फल दूसरे को नहीं मिलेगा । 
अपने हो कर्म का फल नष्ट नहीं होता है, किंतु अपने ही द्वारा अनुभव 
किया जाता है, और जो किया नहीं जाता है उसकी फल-प्रास्ति वास्तविक 
नहीं मानी जाती है । 


२९. क्‍योंकि जो किया नहीं जाता है (>-अक्ृत है ) उसकी 
शक्ति नहीं है, इसलिए अकृत से परलोक में श्रेय नहीं मिलता है, और 
क्योंकि इससे जगत्‌ में जन्म-विनाश ( >विभव ) नहीं होता है, अतः 
आप अपने को सत्कमं-मार्ग में लगायें । 

३०. उस दुष्ट मनुष्य को, जो अत्यन्त पाप करता है, जीव-लोक 
में आत्म-सुख नहीं मिल्ता है । अपने ही खाते पाप करके परलोक में 
वह निश्चय ही स्वयं फल भोगेगा । 

३१. चार महापर्वत, हे महाराज, एक साथ आकर संसार को 
पीसते हैं, धर्मानुसार यथाशक्ति किये गये विविध कर्मों के आश्रय के 
विना किया ही क्‍या जा सकता है ! 

३२. उसी प्रकार जब जन्म जरा रोग ओर मृत्यु भी, ये चार, एक 
साथ आते हैं, तब सारा संसार वित्रश होकर चक्कर काय्ता है, जैसे चार 
पहाड़ों से घिरा हो । 

२३३. जब यह दुःख हम बेबर्सो पर आता है और इसके विरुद्ध 
हमें आश्रय प्रतिरोध-शक्ति या त्राण नहीं मिलता है, तब अव्यर्थ व अक्षय 
घर्म अहण करने के अतिरिक्त हमारे लिए ( दूसरी ) कोई ओषधि नहीं । 

३४, क्योंकि संसार अनित्य है ओर बिजली की चमक के समान 
क्षणिक इन्द्रिय-सुखों में आसक्त है ओर क्योंकि यह ( संसार ) मौत की 

अंगुली के अग्रमाग पर स्थित है, इसलिए मनुष्य को घर्माचरण नहीं 
करने का फल नहीं भोगना चाहिए । 

३५. वे अनेक न्प, जो महेंद्ध के समान थे, देव युद्धों में लड़े, 
वे शक्तिशाली आर अभिमानी ( ? ) थे, तो भी कालक्रम से वे दुभ्ख 
के भागी हुए । 

२६, सब जीवों को धारण करनेवाल्ी घरती भी नष्ट होती है ओर 
मेरु पर्वत प्रलय-अग्नि से जल जाता है ; महासागर सूम्त्र जाता है, फिर 
फ्रेन के समान क्षणिक मत्यं-छोक की विनाशश्ील्ता का क्या कह्दना ! 

३७, हवा जोरों से बहकर भी बन्द हो जाती है, सूरज जगत्‌ को 
तपाकर भी अम्त हो जाता है, उसी तरह आग जलकर भी बुझ जाती है : 
जा कुछ है वह सब, में समझता हैं, ऐसा ही है और परिवर्तनशील है । 

३८. यद्रपि इस शरीर का देर तक सावधानीपूर्वक पालन किया जाता 
है, आर विबिब उपभोगों से छान किया जाता है, तो भी यह यहाँ. . . 
कुछ ही दिनों तक रहनेवाला है । 

३९, विदित हो कि संसार की इस अवस्था में लाग, अभिमान 
एवं मद का पोषण करते हुए, समय पर ऊँची दस्याओं पर सोने के 
लिए लेटते हैं ; आप उन पर न लेट, किंतु परम श्रेय के लिये जगे रहें । 

४०. भव-चक्र की निरंतर चत्य्ती रहतो दोला पर संसार चढ़ता 
है ओर असावधान रहता है, यद्यपि इस संसार का पतन - निश्चित है ! 

४१, उसका सेवन न करें जिसका परिणाम प्रिय नहीं होता है, 
वह न करें जिसका फल बुरा होता है ; वह मित्र मित्र नहीं है जो 
जुभ से युक्त नहीं है ओर वह ज्ञान ज्ञान नहीं है जो दुःख दूर नहीं 
कर सकता | 

४२. यदि आपको ज्ञान है, तो आप के लिए. पुनजन्म नहीं, या 
यदि जन्म हो भी तो यह अरूप अवस्था में होंगा ; यदि आप शरीर- 
धारण करते रहें, तो आप विषयों से भक्त नहीं हो सकते, ओर काम- 
लोक (- काम-भव ) अनित्य एवं अनर्थकारी है । 

४३. क्योंकि कर्म-शक्ति के अधीन होकर अरूप देव भी अस्थायी 
एवं काल के वशीभूत हैं, अतः अप्रद्नत्ति में अपना चित्त लगाइये ; 
यदि प्रवृत्ति नहीं, तो दुःख नहीं । 

४४. क्योंकि शरीर, जो कि चलना खड़ा होना आदि विविध 
कार्या पर आश्रित है, दृःख का मूल है, इसी लिए ज्ञान के होने से---ज्ञान 
जो कि अरूप अवस्था के होने में सहायक है--शरीररूप ऋण से 
मुक्ति होती है । 

४५. क्योंकि काम (- वासना ) के कारण संसार जन्म लेता है 
ओर उसके द्वारा अत्यन्त महादुःख भोगता है, इसलिए जब मनुष्य 
अपने को काम-भव से अलग (८ ,»विविच्‌ ) करेगा, तब वह दुःख में 
आसक्त न होगा ओर न पीड़ित होगा । 

४६. इसलिए चाहे अरूप-देवों के त्रोच या रूप-देवों के बीच, जो 
कि काम के अधीन है ही, पुनजन्म की शक्ति ( विद्यमान ) होने के 
कारण प्रत्रत्ति बन्द नहीं होती है, फिर छः काम-वासनाओं के क्षेत्र में 
रहनेवालों की प्रवृत्ति कहाँ से बन्द होगी ? 

४७. तीन भवों ( काम-भव, रूप-भव, अरूप-भव ) के इस 
तरह अनित्य दुःखमय अनात्म और सदा प्रज्वलित होने पर लोगों के 
घुसने के लिए. आश्रय-स्थल नहीं, जैसे कि उन चिड़ियों के लिए 
( आलन्रय-स्थल नहीं ) जिनका निवास-वृक्ष जल रहा हो । 

४८, यह परम ज्ञेय है, ( इसके अतिरिक्त ) ओर कुछ शेय नहीं 
है। यह उत्तम ज्ञान (-मति ) है, ( इसके अतिरिक्त ) और कुछ 
शान नहीं है | यह उत्तम कार्य है, ( ऐसा )...ओर कुछ नहीं माना 
जाता है | 


७४९, निश्चय हो ऐसा नहीं सोचना चाहिए कि यह धर्म णहस्थों 
के लिए नहीं है ) वन में रहता हो या घर में, वास्तव में वही ( जीता ) 
है जा शान्ति प्राप्त करता है। 


| 


५०, आतप से दग्घ मनुष्य पानी में प्रवेश करता है, बादल से 
सब किसी को सुख / आराम ) मिलता है | जिसे प्रदीप है वह अन्ध- 
कार में देखता है। योग प्रमाण है, न कि उम्र (- वयस) या वंश । 

५१, कुछ लोग, यद्यपि वे बुढ़ापे में (वयसि ) बन में रहते 
हैं, योगाम्यास नहीं कर सकते और ब्रत-भन्ज करके दुर्गति को प्रास हाते 
है; दूसरे लोग घर में रहकर मी अपने कर्मों को विश्युद्ध करते हैं और 
सावधान ( >-अप्रमत्त ) रहते हुए नैष्ठिक पद प्राप्त करते हैं । 

५२, अज्ञान (तम ) रूप सागर में, कृदृष्टियाँ ही जिसकी तरंगें 
हैं ओर जन्म ही जिसका जल है, सपर्ष करनेवाले लोगों के बीच केवल 
वही उस ( सागर ) से त्राण पाता है, जिसे स्मृति (+-जागरुकता ) 
एवं वीर्यरूपी पतवारों से युक्त प्रज्ञारूपी नाव है |?! 

५३, इस तरह अत्यन्त विपयासक्त राजा ने सर्वश्ष से यह धर्म- 
तत्त्व प्रात्त किया और अपने में यह विश्वास उत्पन्न होने पर कि अकु-« 
शल राज्य अनित्य एवं चंचल है, वह मद-मुक्त हाथी की तरह गम्मीर 
होकर श्रावस्ती छोट गया | 

५४, भूपति ने उन्हें प्रणाम किया, यद्द जानकर दूसरे पण्डितों ने 
(- तीथिक ) उन दशबल ( शास्ता ) को दिव्य शक्ति प्रदर्शन करने 
के लिए चुनोती दी; और जब प्ृथ्वी-पति ने उनसे वैसा करने के लिए 
अनुरोध किया, तब संयतात्मा ( - जितात्मा ) मुनि दिव्य शक्ति दिखाने 
'को राजी हुए | 

५५, तब मुनि अपने प्रमा-वर्षी मण्डल के साथ ऐसे चमकने 
लगे, जैसे सूर्य ताराओं को निष्प्रम कर रहा हो, और उन्होंने भाँति 
भांति की दिव्य शक्तियों द्वारा विविध मर्तों के शिक्षकों को पराजित 
करके सबको आनन्दित किया । 

५६. तब श्रावस्ती के लोगों द्वारा इस ( ऋद्धि-प्रदर्शन ) के लिए 
सम्मानित एवं पूजित होकर वह अनुत्तर महात्म्यपूर्वक ( वहाँ से ) 
चल पड़े ओर अपनी माता के हित के लिए. घर्मोपदेश करने के लिए. 
स्वर्ग-लोक (८ त्रिविष्टप ) के ऊपर चढ़ गये । 

५७, तब मुनि ने अपने ज्ञान द्वारा खर्ग में रहनेवाली अपनी 
माता को दीक्षित किया ; और वर्षा-ऋतु वहीं बिताकर तथा दिव्य देवों 
के शासक से उचित रीति से भिक्षा ग्रहण कर वह स्वर्ग-लोक से संकाश्य 
में उतरे । 

५८, देवगण, जो शान्ति प्राप्त कर चुके थे, अपने विमानों में 
खड़े रहे और अपनी आँखों से उनका अनुसरण किया, जैसे प्रृथ्वी पर 
गिर रहे हों, ओर उनका सम्मान करते समय प्रथ्वी के अनेक राजाओं 
ढ] अपने मुख ऊपर उठाकर अपने भस्तकों से उनका स्वागत किया । 

बुद्धचरित महाकाव्य का “जेतवन-स्वीकार”” नामक 
बीसवोाँ सर्ग समाप्त । 


इकीसवाँ सर्गं 
प्रव॒ज्या-स्रोत 


१. स्वर्ग में अपनी माता को तथा निर्वाण के इच्छुक दूसरे देवों 
(>दिवोकः ) को दीक्षित करने के बाद मुनि प्रथिवी पर दीक्षा पाने 
योग्य जीवों को दीक्षित करते हुए घूमने लगे । 

२. तब पॉच पर्व॑तों के बीच में स्थित नगर में विनायक ने ज्योतिष्क, 
जीवक, झूर, श्रोण ओर अंगद को बिनीत ८ प्रजजित ) किया । 

३, उन्होंने राजपुत्र अभय, श्रीगुत, उपालि, न्यग्रोध, और दूसरों 
को, जो ( नित्यता और विनाश के ) दो अन्तों को मानते थे, उनके 
पूर्व-मर्तों से विमुख किया । 

४. उन्होंने पुष्कर नामक गान्धार-राज को दीक्षित किया, जिसने 
धर्म-अ्रवण करते ही राज्य-लक्ष्मी का परित्याग किया | 

५, तब उन विपुल-पयक्रम ने विपुल पर्वत पर हैमवत और 
साताग्र यक्षों को दीक्षित किया । 

६. जोवक के आम्र-बन में रात के समय पॉँच सो रानियों के साथ 
राजा ( अजातशत्रु ) को गुणदर्शी बुद्ध ने घम में स्थापित किया | 

७. तत्र पाषाण पर्वत पर शान्ति-परायण पारायण (नामक ) ब्राह्मण 
आधी गाथा के यूक्ष्म अथंद्वारा दीक्षित हुआ | 

७--इसका उत्तरा्ध चीनी अनुचाद से लिया गया है । 


नुद्धचरित 

८. तब वेणु-कण्टक में उन्होंने नन्द को साध्वी माता को प्रत्रजित 
किया, जो उत्तम जागरूकता ( नसत्स्मृति )-द्वारा अपनी आँखों के 
आगे ( गुप्त ) कोषों को देखती थी । 

९, तब स्थाणुमती गाँव में ब्राह्मणं-श्रेष्ठ कूटदत्त, जां सब प्रकार के 
यज्ञ करना चाहता था, निर्वाण-धर्म में प्रवेश कराया गया | 

१०, तब विदेह पर्वत पर पश्चशिख ( गंधर्व-पुत्र ), असुरों ओर 
देवों को ( धर्म में ) इृद विश्वास हुआ । 

११, तब अज्ज नगर में पूर्णभद्र यक्ष तथा श्रेष्ठ, दण्ड, इवेत, पिज्ञल 
व चण्ड ( नामक ) बड़े बड़े साँप (-महानाग ) दीक्षित हुए । 

१२, आपण नगर में केन्य व शेल ( नामक ) ब्राह्मण, जो 
(स्वर्ग में जन्म लेने के लिए) तप कर रहे थे, निर्वाण-पथ पर लाये गये। 

१३, सुझों के बीच भगवान्‌ ने दिव्य शक्ति ( ऋद्धि ) के प्रभाव 
से अझ्लुलिमाल ब्राह्मण को विनीत किया, जो सोदास के समान क्रूर था । 

१४, भद्र में एक भद्र पुरुष के पुत्र से, जिसका नाम मेण्ढक था, 
जिसकी आजीविका अच्छी थी, जो उदार दाता था ओर जो सम्पत्ति में 
पूर्णभद्र के समान था, सम्यक्‌ दृष्टि अहण कराई गई । 

१५, तब विदेह नगर में वक्ता-श्रेष्ठ ने उपदेशद्वारा ब्रह्मायु नामक 
व्यक्ति को जीता, जिसकी आयु ब्रह्मा की सी लम्बी थी । 

१६, उन्होंने वेशाली के जलाशय यें मांस-भक्षक ( मर्कठ नामक ) 
राक्ष की तथा सिंह उत्तर व सत्यक-प्रमुख लिच्छवियों को भी 
दीक्षित किया । 


..._ $३--सुझा ८ हजारीबाग, संथाल-पर्गन्ना जिलों का कितना ही अंश 
--3० । उस देझ्न के रहनेवाले लोग सुद्ा कहलाते थे । 

१७, तब अलकावती नगरी में वह आर्यकर्मा, मद्र नामक एक 
सदाशय ( उत्तम आशयबाले ) यक्ष को धर्म-पथ पर ले आये | 

१८, तब एक अत्यन्त अकुशल अटवी (€ जंगल ) में बुद्ध ने 
आटविक यक्ष को और कुमार हस्तक को उपदेश दिया । 

छू १९, तब. ..नगर में निवाण-दर्शी ने नागायन यक्ष को 
निर्वाण का उपदेश दिया ओर यक्ष-राज ने उन्हें प्रणाम किया | 

२०, गया में ऋषि ने टड्ट्ित ऋषियों को ओर खर तथा शझूजची- 
लोम नामक दो यक्षों को उपदेश दिया । 

२१, तब वाराणसी नगर में दशबलधारी ने कात्यायन नामक 
ब्राह्मण को प्रत्रजित किया, जो असित ऋषि का भागिनेय था । 

२२, तब वह अपनी दिव्य शक्ति से शूर्पारक नगर में गये और 
स्तवकर्णी श्रेष्ठी को उपदेश दिया, 

२३. जां उपदेश सुनते ही इतना श्रद्धाठ हो गया कि वह मुनि-वर 
के लिए. एक चन्दन-विहार बनाने लगा, जो सदा सुगन्धित एवं गगन- 
चुम्बी था। 

२४, तब उन्होंने तपस्वी कपिल को महीवती में विनीत किया, 
जहाँ एक शिला पर मुनि के पॉवों के चक्र-चिह्न देख पड़ते थे | 

२५. तब वरण में उन्होंने वाश्ग ( नामक ) यकश्ष को उपदेश 
दिया ; उसी प्रकार मथुरा में भयानक गर्दभ दीक्षित हुआ | 

२६. तब स्थूलकोष्ठक नगर में विनायक ने राष्ट्रपाल कहे जानेवाले 
(व्यक्ति) को दीक्षित किया, जिसका धन राजा के धन के बराबर था | 

9 २०-- 'टक्छकित ऋषि” से शायद ““टहक्कित गुफाओं में रहनेवाले 
ऋषि?” का अमिप्राय है । 

२७. तब वैरज्ञा में विरिज्च-सहश एक महासत्त्व दीक्षित हुआ 
और उसी तरह कल्माशदम्य में विद्वान्‌ भारद्वाज । 

२८. फिर श्रावस्ती में मुनि ने समिय, निग््रेन्थ नपत्नीपुत्रों और अन्य 
तीर्थिकों ( पंडितों ) का अन्धकार दूर किया । 

२९. यहाँ भी ब्राह्मण याशिक पुष्कलसादी एवं जातिश्रोणी तथा 
कोशल-राज बुद्ध-घमं में लाये गये । 

३०. तब शेतविक को वन-भूमि में उत्तम शिक्षक ने एक मेने 


को ओर एक मुग्गे को--द्विजों के समान विद्वान दो द्विजों को--. 
सिखाया | 


३१. तब, ..नगर में जेंगली नागर तथा क्रूरकर्मा कालक व 
कुम्भीर शम-घर्म में लाये गये । 

३२. तब भागंसों के बीच उन्होंने भेषक यक्ष को दीक्षित किया 
और नकुल के बृद्ध माता-पिता पर वैसा ही अनुग्रह किया । 

३३. कोशाम्बी में धनवान्‌ घोषिल, कुब्जोत्तरा तथा दूसरी र्त्रियाँ 
और बहुत से छोग दीक्षित हुए | 

३४. तब गान्धार देश में अपछाल ( नामक ) सर्प, जिसके 
इन्द्रिय विनय द्वारा शान्‍्त हो गये, बुराई के परे चछा गया । 

#३५. तब मृत्यु ( काल ) के समान जलाने की इच्छा करने - 
वाले, ..को दीक्षित कर बुद्ध ने क्रम से धर्मापदेश किया । 

३६. इन तथा अन्य स्थलचारी अथवा नभचारो जीवों को दीक्षित 
करने से बुद्ध का यश बढ़ता ही गया, जैसे ( पूर्णिमा आदि ) पर में 
समुद्र | 





हिल 


३१--रिक्त स्थान में साकेत ( अयोध्या ) लिखा जा सकता है। 





सर्ग २१ : प्रत्रज्या-लोत ६५ 


की का 
३७. उनका माहात्य देखकर देवदत्त को द्रष हो गया और 
ध्यान-संयम खोकर उसने बहुत से अनुचित काम किये । 


३८. कछुषित चित्त से उसने मुनि के सद्छ में भेद खड़ा किया 
और भेद के कारण उनसे अनुराग करने के बदले उसने उन्हें क्लेश 
पहुँचाने का प्रयक्ष किया । 


३९, तब ग्रश्नकूट पर्बत पर उसने वेगपूर्वक एक शिला छढ़काई ; 
किन्तु, मुनि के ऊपर लक्ष्य होने पर भी यह उन पर नहीं गिरी, किन्तु 
दो टुकड़ों में विभक्त हो गई | 

४०. राज मार्ग पर उसने तथागत की ओर एक गजेन्द्र छोड़ा, 
जो प्रलयकालीन काले बादलों के समान गरज रहा था और जो चाँद 
के छिपने पर आकाश में बहनेवाली आँधी के समान दौड़ रहा था। 


४१, राजणह के मार्ग उन लाशों से ( पटकर ) चलने योग्य 
नहीं रहे, जिन पर उसने अपने झरीर से चोट की थी, या जिन्हें उसने 
अपनी सँड से ऊपर उठाया था या जिनकी अतड़ियाँ उसके दाँतों द्वारा 
खींची जाकर ढेर की ढेर बिखेरी गई थीं । 

४२, मांस की प्यास से उसने लोगों की जाँघें खोदीं और जब 
उसकी सूंड़ ने अतड़ियों का स्पर्श किया, तब छुटकारा पाने के लिए. 
उसने उन ( अँतड़ियों ) की मालाएँ खींचकर पत्थर की तरह आकाश 
में फेंकी, उस समय उसके भयावने मस्तक कानों व जीम से लोहू चू 
रहा था । 

४१--अमरावती में चित्रित इस दृश्य ( ५०४०--..“भारत 
लड्का और जावा में बोड-कछा”) का आधार ये ही इलोक हैं--जोन्सटन। 
५ 

४३. नगर-निवासी आतद्लित हुए और उससे डर गये, इसलिए 
कि वह रक्त-विन्दुओं ओर सड़ते हुए ( दुर्गन्‍्ध-युक्त ) रुघिर से लिस 
होकर तथा मस्तक पर व्याम्त मद-जल की गन्ध से युक्त होकर असीम 
क्रीध से घूम रहा था | 

४४. जब उन लोगों ने यम-दण्ड के समान भयानक उस 
मतवाले हाथी को देखा, जिसका चेहरा अविनय से फूछा हुआ था, 
जो गरज रहा था और क्रोध से आँखें घुमा रहा था, तब राजग्रह में 
हाहाकार मच गया । 

४५. कुछ लोग निराश होकर चारों ओर भागे, कुछ लोग ऐसी 
जगहों में छिप गये जहाँ वे देखे नहीं जा सकते थे ओर दूसरे ऐसे डरें 
कि दूसरा सब भय खोकर दूसरों के घरों में घुस गये । । 

४६. हाथी कहीं बुद्ध को क्लेश न पहुँचावे, इस डर से कुछों 
ने अपनी जान की पर्वाह न की ओर उसके पीछे से बोरतापूर्वक चिल्लाये, 
जैसे कूदने को उद्यत सिंह गरज रहा हो । 

४७, उसी प्रकार दूसरों ने महावत को पुकारा, कुछों ने प्रार्थना 
पूर्वक अपने हाथ उठाये, कुछों ने तब उसे धमकाया भी ओर दूसरों 
ने उसके द्वव्य-प्रेम से प्राथना ( अपील ) को । 

४८. छज्जों से देखती हुई नवयुवतियाँ बाहुएँ फंककर रोई ; 
कुछों ने डरकर सुवर्ण-कंकणयुक्त ताम्रवर्ण हाथों से आँखें मूँद लीं। 

४९, यद्यपि हत्या के अभिप्राय से द्वाथी आगे आ रहा था. 
और रोते हुए लोग ( मना करने के लिए ) हाथ उठा रहे थे, तो भी 
सुगत शान्त एवं अदिचल (-चित्त ) होकर आगे ही बढ़ें, न तो 
उन्होंने पाँव उठाना ही रोका, और न वे द्वेष के ही वशीभूत हुए । 

५०, शान्तिपूर्वक मुनि आगे आये ; उस महागजेन्द्र को भी 
उन्हें स्पर्श करने की शक्ति नहीं थी, इसलिए कि अपनी मैत्री के 
. कारण उनकी करुणा सब जीवों पर थी और इसलिए कि देवगण 
भक्तिवश उनके पीछे पीछे चल रहे थे | 

५१, दूर ही से गजेन्द्र को देखकर बुद्ध के पीछे पीछे जानेवाले 
शिष्य भाग गये | केवल आनन्द ने बुद्ध का अनुसरण किया, जैसे सहज 
स्वभाव विविध पदार्थों का अनुसरण करता है | 

५२, जब क्ुद्ध हाथी समीप आया तो मुनि के दिव्य प्रभाव से 
उसे होश हो गया, ओर अपना शरीर झुकाकर, उस. पर्वत के समान 
जिसके पंख वज्र से विदीर्ण हुए हों, उसने अपना मस्तक पृथ्वी 
पर रक्‍्खा । 

५३. जैसे सूरज अपनी किरणों से बादल को दूता है, वैसे ही 
मुनि ने अपने सुन्दर हाथ से, जो कमछ के समान कोमछ था और 
जिसकी सुगठित ऑगुलियाँ ( रेखा- ) जाल से युक्त थीं, गजराज के 
माथे पर थपकी लगाई । 

५४. जब हाथी पानी से भरे बादल के समान उनके पाँवों पर 
झुका, तब ताल-पत्र-सदश उसके (८ बड़े बड़े ) कानों को निश्चल 
देखकर मुनि ने उसे शम-घर्म का उपदेश दिया, जो बुद्धिधारी प्राणियों 
के लिए ही उपयुक्त हैः--- 

०५, “पनिरप्यध (--नाग ) की इत्या करने से दुःख द्वोता है ; 
है हाथी, निरपराघ को पीड़ित न करो। क्योंकि, हे हाथी, निरपराध 
की हत्या करनेवाले का जीवन जन्म जन्म में आठ जन्म तक विकसित 


नहीं होता है । 

५६. काम मोह व घृणा, ये तीन दुर्जेय मद हैं ; फिर भी मुनि- 
गण मद-ब्रय से मुक्त हैं | अतः इन तापों से अपने को मुक्त करो और 
दुःख के परे चले जाओ | 

५७, इसलिए यह अन्धकार प्रेम ( -- तमःप्रसक्ति ) त्याग करने 
के लिए मद-मुक्त होकर अपनी स्वाभाविक अवस्था में लौट जाओ | हे 
गजेन्द्र काम की अधिकता से संसार-सागर के पड़ में फिर मत 
गिये ।” 

५८, तब ये वचन सुनकर हाथी मद से मुक्त हो गया और 
फिर उचित मानसिक अवस्था पर लोट आया ; ओर अमृत-पान करने 
पर रोग-मुक्त हुए के समान उसने उत्तम आन्तरिक (- अन्तर्गत ) 
आनन्द प्राप्त किया । 

५९, गजेन्द्र ने तुर्त मद का त्याग किया ओर शिष्य के समान 
मुनि को प्रणाम किया, यह देखकर कुछों ने वस्त्र से ढँकी बाहुएँ ऊपर 
फेंकी और दूसरों ने भुजाएँ चमकाई ( घुमाई, - ,/परिभ, ,/उल्लस्‌ ), 
जिससे कपड़े गिर पड़े । 

६०. तब कुछों ने मुनि के आगे हाथ जोड़े ओर दूसरों ने उन्हें 
घेर लिया । कुछों ने उस बड़े हाथी के आर्यत्व की प्रशंसा की और 
दूसरों ने विस्मित होकर उसे थपको लगाई । 

६१. महल की स्त्रियों में से कुछों ने बहुमूल्य नये वरस्त्रों से उन्हें 
सम्मानित किया तथा दूसरों ने उन पर भाँति भाँति के अलझारों तथा 
मोहक और नये हारों की झड़ी लगा दी । 

६२. जब काल-सहश वह हाथी विनीत होकर खड़ा हुआ, तब 
जो ( धर्म में ) विश्वास नहीं करते थे वे मध्यम अबस्था में प्रविष्ट 

हुए, जो पहले ही से मध्यम अवस्था में थे उन्होंने विश्वात की एक 
विशिष्ट अवस्था प्राप्त की, और जो विद्वासी थे वे अत्यन्त दृढ़ हो गये। 

६३. तब अपने महल में खड़े अजातशत्रु ने गजेन्द्र को मुनि 
द्वारा बिनीत होते देखा और वह विस्मय से अभिभूत हो गया ; उसे 
प्रसन्नता हुई और बुद्ध में परम विश्वास हुआ । 

६४, जैसे कलियुग बीतने पर तथा कृतयुग शुरू होने पर धर्म 
और अर्थ की वृद्धि होती है, वेसे ही मुनि अपने यश, क्रद्धियों 
(>नचमत्कारों ) एवं दुष्कर कर्मा से बढ़ने लगे । 

६५. किन्तु देवदत्त, द्वेघपूर्वकक बहुत से बुरे व पाप कर्म करके, 
अध:लोक में गिरा, जो राजा ओर प्रजा द्वारा ब्राह्मणों एवं मुनियों द्वारा 
निन्दित है । 

बुद्धचरित महाकाव्य का “'्रश्नज्या-लोत” नामक 
इक्कीसवाँ सर्ग समाप्त । 


बाईसवाँ सगे 
अमग्रपाली के उपवन में 


१, जब वह वक्ता-श्रेष्ठ काल-क्रम से संसार पर अनुग्रह कर चुके 
और प्रथ्वी को अपने धर्म से व्याप्त कर चुके, तब उनका चित्त निर्वाण 
की ओर गया । 

२. तब मुनि यथासमय राजणह से पाटलिपुत्र गये, जहाँ वह 
पाटलिपुत्र नामक चेत्य में ठहरे । 
| ३. उस समय मगध-राज के मंत्री वर्षाकार (वर्षकार ) ने लिच्छ- 

वियों को शान्त रखने के लिए. एक किला बनाया था। 

४. तथागत ने देवताओं को वहाँ अपना कोष लाते देखा और 
भविष्यद्वाणी की : “यह नगर ससार भर में सर्वे-श्रेष्ठ होगा! । 

५, वह उत्तम कमेशील ( कर्मी ), वर्षाकारद्दार उचित रीति से 
सम्मानित होकर, समुद्र की प्रधान पत्नी ( महिषी ) की ओर गये । 

६. सूर्य के समान उज्ज्वल भगवान्‌ जिस द्वार से निकले, उसे 
उस ( वर्षाकार ) ने गोतम-द्वार ( के नाम ) से सम्मानित किया | 

७. वह, जो कि ( संसार-सागर ) पार करना देख चुके थे, गंगा- 
तट पर आये ओर भाँति मॉति की नावों के साथ लोगों को देखकर 

उन्होंने सोचा :---- 
८. “्रयत्नपूर्वक नदी पार करना मेरे लिए अनुचित होगा, 
इसलिए अपने ऋद्धि-बल से नाव के विना हो मुझे स्वयं जाना चाहिए | 

९, इस तरह दर्शकों की दृष्टि से ओझल होकर वह तब अपने 
शिष्यों के साथ हवा को गति को भी मात करते हुए एक क्षण में उस 
पार चले गये । 


१०. क्योंकि भुनि जानते थे कि शञानरूपी नाव से ही दुःखरूर्पी 


सागर पार किया जाता है, इसलिए उन्होंने इस ( भौतिक ) नाव का 
प्रयोग किये बिना ही गंगा पार की । 


११, वह घाट, जहाँ से विनायक गज्जा के उस पार गये, जगत्‌ में 
उनके गोत्र-नाम से ( गौतम ) तीर्थ होकर विख्यात है । 

48१२, उन्हें देखकर पार होने के इच्छुक, पार हो रहे तथा पार 
हुए लोगों के मुख विस्मय से विकसित हुए । 

१३. तब बुद्ध गल्ञा-तीर से कुटी नामक गाँव में गये और वहाँ 
धर्मोपदेश करके नादी गये । 

१४, उस समय वहाँ बहुत से लोग मरे थे और मुनि ने बतलाया 
कि उनमें से कोन किस लोक में जन्मा और क्या होकर । 


१५९, वहाँ एक रात रहकर श्रीघन ( बुद्ध ) वेशाली नगरी चले 
गये और अम्रपाली के प्रान्त में एक उज्ज्वल उपवन में ठदरें । 


१६, “तथागत यहीं है” यह जानकर अम्रपादी वेश्या एक 
साधारण रथ पर सवार हुई ओर अत्यन्त प्रसन्न होकर चली । 
२१७. देव-पूजन-ससमय को एक ऊुलछीन रूरी के समान बद्द स्वच्छ 
इवेत वस्त्र पहने हुए थी ओर माल्ाओं या अज्जराग से रद्दिित थी । 
#१८., सौन्दर्य के अभिमान में वद्द अपनेसंयुक्त आकर्षण से 
लिच्छविकुल-पुत्रों की सम्पत्ति एवं चित्त आक्ृष्ट किया करती थी । 

१९, रूपवती वन-देवता के समान अपने सौन्दर्य एवं गौरव में 
आत्म-विश्वास करती हुई वह रथ से उतरी और तेजो से उपवन में 
बुस गई । 

२०, ““उसकी आँखें चञ्लल हैं ओर उसके कारण कुलीन स्त्रियों को 
शोक होता है ?”? यह देखकर सुगत ने दुन्दुभि की सी वाणी में शिष्यों 
को आदेश दिया--- 

२१, “यह अम्रपाली समीप आ रही है, जो दुर्बलों का मानसिक 
ताप है ; स्मृतिरूपी रसायन से अपने अपने मनको वश में रखते हुए 
तुमलोग ज्ञान में स्थित हो जाओ । 

२२. स्मृति ( अप्रमाद, सावधानी ) एवं ज्ञान ( प्रबोध )-- 
रहित पुरुष के लिए स्त्री के सान्निध्य ( पड़ोस, समीपता ) की अपेक्षा 
साँप या खुली तलवारवाले शत्रु का सान्निध्य अच्छा है | 

२३, बैठो हो या सोई, टहल्ती हो या खड़ी, चित्र लिखित ही 
क्‍यों न हो, स्त्री ( हर हालत में ) पुरुषों के हृदय हरण करती है । 

२४, स्त्रियोँ विपत्ति ( >व्यसन ) से भी पीड़ित हों, या रोती 
हुई चारों ओर बाहु-लताएँ फेंक रही हों, या आकुल-केशपाश हो दग्घ 
हो रही हों, तो भी उनकी शक्ति उत्कृष्ट होतो है। 

२५, बाहरी वस्तुओं का प्रयोग करती हुई वे अनेक आह्यये 
( बनावटी ) गुणों से ( छोगों को ) ठगती हैं ओर अपने वास्तविक 
गुणों को छिपाती हुई वे मू्खों को मोह में डालता हैं । 

२६. र्री को अनित्य दुःखमय अनात्म और अश्लुत्चि समझने से 
पंडितों के चित्त उसे देखकर अभिभूत नहीं होते हैं । 

२७. जिन मनुष्यों के चित्त इन प्रछोमनों ( आल्य ) से सुप- 
रिचित होते हैं, जैसे कि पशु गोचर भूमि से, वे दिव्य आनन्दों का 
आक्रमण होने पर केसे मोह में पड़ सकते हैं ! 

२८. अतः प्रश्ञारी तीर लेकर, हार्थों में वीरयरूपी घनुप ग्रहण 
कर ओर स्मृतिरूपी कवच पहनकर विषयों की बात पर खूब सोचो । 

२९, बहकी हुई स्मृति से स्री की चंचल आँखों को देखने की 
अपेक्षा लोहे की गर्म कॉटियों से अपनो आँखों को जला डालना अच्छा है | 

३०, यदि मरते समय तुम्हारा चित्त काम के अधीन हो, तो 
इससे तुम विवश होकर बाँधे जाओगे ओर पश्ु-योनि में या नरक में 
नुम्हास जन्म होगा । 

३१, इसलिए इस भय को पहचानो और बाहरो लक्षणों (-- निमित्त ) 
पर ध्यान मत दो ; क्योंकि वही ठीक ठीक देखता है, जो शरीर में 
केवल ( वास्तविक ) रूप को देखता है | 

३२०, जगत्‌ में न तो इन्द्रिय ही विषयों को बाँधते हैं ओर न 
त्रिषय ही इन्द्रियों को । उन ( विषयों ) के लिए जिस किसी को काम 
( पैदा ) होता है, वह उनमें बाँघा जाता है । 

३३. विषय ओर इन्द्रिय परत्पर आसक्त हैं, जैसे कि दो बेलों का 
जोड़ा एक जुए में जुता रहता है । 

#३२४. आँख आकृति को देखती है ओर चित्त उसपर विचार 
करता है ओर उस विचार से विषय के बारे में काम उत्पन्न होता है और 
काम से मुक्ति ( निष्कामता ) भी | 

#३०, तब विषयों की उचित परीक्षा नहीं करने से महा-अनर्थ 
होता हु इन्द्रियों के क्षेत्र में प्रद्नत्ति ( विषयासक्ति ) सब विपत्तियों 
का घर है । 

३६, अतः स्मृति का त्याग नहीं करते हुए, परम सावधानी से 
चलते हुए, और अपने द्वित (- स्वार्थ) का खयाल रखते हुए, तुम लोग 
मन से उत्साहपूर्वक भावना करो ।”” 

३७. जब उन्होंने अपने शिष्यों को, जो रूप के अन्त तक नहीं 
पहुँचे थे, इस प्रकार उपदेश दिया, तब अम्रपाली उन्हें देखकर हाथ 
जोड़े समीप आई । 

३८, शान्तचित्त मुनि को एक वृक्ष के नीचे बैठे देखकर उस 
( अम्रपाली ) ने उन € मुनि ) के द्वारा उपवन का उपभोग (-परिभोग) 
होने से अपने को अनुगहीत माना । 

३९. तब अपनी चंचल आँखों को ठीक कर, उसने पूर्ण विकसित 
चम्पक-पुष्प-सट॒श मस्तक से मुनि को बड़ी श्रद्धा से प्रणाम किया | 

४०, जब सर्वज्ञ ( मुनि ) के आदेशानुसार वह बैठ चुकी, तब 
मुनि ने उसके समझने योग्य शब्दों में उसे कहा:--- 

४१, “तुम्हारा यह आशय पविन्न है ओर तुम्हारा चित्त विशुद्धि- 
द्वारा स्थिर है; तो भी रूपवर्ता एवं युबतों नारी में धर्म-पिपासा 
दुर्लभ है । 

४२, इसमें आश्चर्य को क्‍या कारण है कि धर्म, बुद्धिमान पुरुषों 
को या विपत्ति-पीड़ित (>व्यसनाभिभूत ) ख्त्रियों को या संयतात्माओं 
( > आत्मावान ) को या व्याधि-ग्रस्तों को आकृष्ट करे ! 

४३. किंतु यह असाधारण है कि विषयासक्त (- विपयेकरस ) 
जगत्‌ में स्वभावतः दुर्बलबुद्धि एवं चज्चलूचित्त युवती नारी घर्म-भाव 
का पोषण करे | 

४४. तुम्हारा चित्त धर्माभिमुख है, यही तुम्हारा सच्चा धन 
(- सदर्थ ) है ; क्योंकि जीवलोक अनित्य है, अतः धर्म को छोड़कर 
दूसरी कोई सम्पत्ति नहीं । 

४५, रोग स्वास्थ्य को गिराता है, उम्र जवानी को काटतो है 
ओर मृत्यु जीवन अपहरण करती है ; किंतु धर्म के लिए. ऐसी कोई 
विपत्ति नहीं | 

४६. (सुख की ) खोज में मनुष्य की केवल प्रिय से वियोग 
और अप्रिय से संयोग होता है, इसलिए धर्म ही सर्वोत्तम मार्ग है । 

४७. दूसरों पर आश्रित होना महादुःख है और अपने पर आश्रित 
होना परम सुख ; तो मी मानव-वंश में उत्पन्न सभी स्त्रियां दूसरों 
पर अश्रित हैं । 

४८, इसलिए तुम उचित निष्कर्ष पर पहुँचो, क्योंकि पराश्रय एवं 
प्रसव के कारण ख्त्रियों को अत्यन्त कष्ट होता है ।”” 

४९, उसने--जो उम्र में छोटी थी, किन्तु जो आशय बुद्धि एवं 
गम्मीरता में छोटी-जेसी नहीं थी--महामुनि के ये वचन प्रसन्नता- 
पूर्वक सुने । 

५०. तथागत के धर्मोपदेश करने से उसने कामासुक्त चित्त की 
अवस्था का परित्याग किया, स्त्रीत्व ( सत्रीहोनेकी दशा ) को त॒च्छ 
समझती हुई वह विषयों से चिमुख हो गई, और अपनी जीविका के 
उपायों से उसे घृणा हो गई । 

_४७--सूल इलोक बहुत कुछ ऐसा हो सकता हैः-- 
पराश्चयो महादुःखं, स्वाश्रयः परम सुखंम्‌ । 
मनुवंशे समुत्पक्ञा:, सर्वाः स्थियः पराश्चिताः ॥ 

#५१., तब मज्जरी से भरी आम्रशाखा के समान अपनी देह से 
प्रणिषात करते हुए. उसने अपनी दृष्टि महामुनि में स्थिर की और फिर 
धर्म के प्रति विशुद्धटष्टि होकर वह उठ खड़ी हुई । 

५२. नम्रस्वमाव होने पर भी, धर्म-पिपासा से निरन्तर प्रेरित 
होती नारी ने अपने कर-कमलों को जोड़कर म्दु स्वर में कहा: --- 

५३, “हे भमगवन्‌, आपने लक्ष्य प्रात्त कर लिया है और सांसारिक 
दुःख शान्त कर लिया है। अपने शिष्यों के साथ मिक्षाटन का समय 
मेरे लिए सफल करें ,.. ... जिससे भें धर्मोपदेश छाम करूँ |”! 

५४, तब उसकी भक्ति देख ओर प्राणियों को आहार पर आश्रित 
जान, सुगत ने मौन धारण कर अपनी सम्मति दी तथा सड्लेंत(-विकार) 
द्वारा अपना आशय प्रकट किया । 

५५, परम धर्म के अधिकारी बुद्ध को, जिनकी दृष्टि अवसर को 
पहचानती थी, उस धर्म-पात्र में अत्यन्त आनन्द हुआ, ,. .भद्धा द्वारा 
श्रेष्ठ छाम होता है, यह जानते हुए उन्होंने उस € अम्नपाली ) की 
प्रशंसा की | 


बुद्धाचरित महाकाव्य का “अम्नरपाली के उपवन में मुनि 
का आगमन?” नामक बाईसवोाँ सर्ग समाप्त । 


तेईसवाँ सगे 
आयु निश्चित करना 


१, तब मुनि का आशय समझकर, वह उन्हें प्रणाम करके नगर 
को लोट गईं । समाचार सुनकर, लिच्छवि बुद्ध को देखने आये । 

२, कुछों के घोड़े, रथ, छत्र, हार, अल्झ्छार और वस्त्र श्वेत थे 
तथा दूसरों के सुनहले रंग के थे । 

३. कुछों को सब चीजें वैदूर्य के समान पीली थीं, तो दूसरों की 
मयूर-पुच्छ के रंग की | इस तरह अपने अपने मन के अनुकूल 
उज्ज्वल परिधान ( चमकीला पहनावा ) पहनकर वे बाहर आये | 

४. वे, जिनके शरीर पर्वत के समान विशाल थे और जिनकी 
बाहुएँ सुनइले जुए के समान थीं, स्वर्ग के शरीरधारी उज्ज्वल ... 
के सहश जान पड़े । 

५, जब वे रथों से उतरने के लिए खड़े हुए, तब संध्याकाडीन 
बादल पर पड़नेवाली बिजलो की छटठाओं के समान वे चमके । 

६. अपने तरंगित शिरोवेष्टनों ( पगड़ियों ) को झंकाते हुए 
उन्होंने चैर्यपूर्वक मुनि को भणाम किया ; अभिमानी होने पर भी वे 
धर्म की अभिलाषा से मानो गम्भीर होकर वहाँ खड़े हुए । 

७, बुद्ध के पास उनका निर्मल मण्डल ऐसे चमका, जेसे अनश्र 
( बादल-रहित ) यर्य के सामने ( प्रकाश में ) इन्द्र-धनुधष चमक 
रहा हो | 


७८ बुद्धचरित 


८. तब सिंह ओर दूसरे लोग प्रथ्वी पर सिंहों की आकृति से 
युक्त तथा सोने से अलंकृत सिंदासनों पर बैठ गये, और तब पुरुष- 
सिंह ने उनसे कहा--- 

९, “धर्म के प्रति आपकी यह भक्ति मूल्य में आपकी रूप राज्य 
व बल आदि विशेषताओं से बहुत बढ़कर है । 

१०, आपके सोन्दर्य, भव्य बर्तों, आभूषणों या हारों की वैशी 
चमक नहीं है, जेसी कि शील आदि गुणों की । ह 

११, मैं बृजियों को अनुणश्हीत और भाग्यवान्‌ समझता हूँ. कि 
उनके अधिपति आप हैं, जो धर्म के ज्ञाता तथा विनय के इच्छुक हैं । 

१२. हे आय, धर्म में रहनेवाले ( प्रजा---) पालक साधारणतः 
( आयावतं के ) भीतर के देशों में तथा अभागों के लिए दुलंम हैं । 

१३. इस देश पर धर्म का भी अनुग्रह है कि यह धर्म-ज्ञान के 
रक्षक महाभागों द्वारा पाल्ति है | 

१४, इसलिए, जैसे नदी पार करने को इच्छा करनेवाली गोएँ 
( पशु ) गवांपति ( झंण्ड के सरदार ) का अनुसरण करती हैं, वेसे ही 
राजाओं से रक्षित देश में ( बसने के लिए ) लोग इकटठे होते हैं । 

१५, यह शील हमेशा आप में रहन। चाहिए जिससे आपका धन 
( नस्‍्वार्थ ! ) इहलोक या परलोक में कामद्गवारा नहीं छीना जा सके । 

१६, शील का फल महान्‌ है,--संतुष्ट चित्त, सम्मान, लाम, 
यश, विश्वास, आनन्द एवं पारलोकिक सुख । 

१७. जेसे प्रथ्वी सब चराचर जीवों का आश्रय है, वैसे ही शील 
सब गुणों का उत्तम आश्रय है । 


सर्ग २३ : आयु निश्चित करना ७९ 


१८. शील छोड़कर भी परम पद चाहनेवाले मनुष्य को, उड़ने 
की ३ च्छा करनेवाले पंख-विहीन प्राणी के समान या नदी पार करने की 
इच्छा करनेवाले नाव-रदित व्यक्ति के समान जानिये | 

2९, जो मनुष्य यशस्वी, रूपवान्‌ और घन॒वान्‌ होकर भी शील 
से विमुख है, वह उस वृक्ष के समान है जो फूला-फला होने पर भी 
कोटा से भरा हो । 

2०, कोई मनुष्य महल में रहता हो ओर उज्ज्वल बस्र-आभूषण 
पहनता हो, किन्तु, यदि वह शीलवान है तो उसकी गति महर्षि 
की-सी है । 

२२, वे सब छडदाचारो ( कपटी ) समझे जायेंगे, जिन्होंने, 
काषाय या वल्कल वस्त्र पहनते हुए भी तथा ऋषियों की भाँति तरह- 
तरह से केशों को सजाते हुए भी, अपना शील नष्ट कर लिया है। 

२२. यद्रपि कोई मनुष्य प्रतिदिन तीन बार तीर्थ में नहाता हो, 
अग्नि में दो बार आहुतियाँ डालता हो, अग्नि के ताप से दग्ध होता 
हों, तो भो शीलवान्‌ नहीं होने पर वह कुछ नहीं है । 

२३, यद्यपि वह हिंसक पश्चुओं के आगे अपना शरीर समपित 
करता हो, पर्वत पर से अपने को गिराता हो, आग या पानी में 
कूदता हो, तो भी शीलवान्‌ नहीं होने पर वह कुछ नहीं है | 

२४, यद्यपि वह थोड़ा सा फल-मूल खाकर रहता हो, मृग 
के समान तृण चरता हो, हवा पीकर जीना चाहता हो, तो भी 
शीलवान्‌ नहीं होने पर वह शुद्ध नहीं हो सकता | 

२५, दुःशील मनुष्य पश्च-पक्षियों के समान है ; वह धर्म का पात्र 
नहीं है, किन्तु पानी के चूते हुए पात्र के समान है । 


८० बुद्धचरित 


२६. इहलोक में उसे भय, अयश, अविश्वास एवं असंतोष मिलते 
हैं ओर परलोक में वह विपत्ति भोगेगा । 

२७, इसलिए मदुभूमि के पथ-प्रदर्शक की तरह शील की हत्या 
नहीं होनी चाहिए ; अपने पर-ही आश्रित रहनेवाला दुर्लम शोल एक 
नाव है, जो मनुष्य को स्वर्ग ले जाती है । 

२८. जिसका चित्त दोषों से अभिभूत होता है, वह जीवन में 
सब कुछ खो बैठता है। शोल में स्थित होकर दोषों का नाश करो: 
और श्रद्धा का पोषण करों ( या जो कुछ अच्छा है वह करो ) । 

२९, इसलिए उन्नति चाहनेवाला आदमी पहले अपने को आत्म- 
भाव ( अहंभाव ) से मुक्त करे ; क्‍योंकि आत्ममाव गुणों को जेसे होः 
छिपाता है, जैसे घुआँ आग को । 

३०. गुण, वास्तव में होने पर भी, अभिमान से अभिभूत द्वोकर 
नहीं चमकते, जैसे बादलों से ढेँके हुए तारे, सूरज व चाँद नहीं 
चमकते । 

३१. ओद्धत्य लजा ( >ही ) को नष्ट करता है, शोक घेर्य 
को, बुढ़ापा सोन्दर्य को ओर आत्मभाव गुणों के मूल को । 

३२. द्वेंष एवं अभिमान के कारण असुरगण देवों से पराजित 
होकर पाताल में फेंके गये और त्रिपुर नाश को प्राप्त हुआ | 

३३. वह मनुष्य बुद्धिमान नहीं समझा जाता है, जो अनित्य 
जीवन में अपने को सबसे अच्छा, न कि बुरा, समझता है | 

३४. यद्यपि यह आकृति ही अस्थिर है तथा मनुष्य अनित्य व 
विनाशधर्मा है, तो भी “में ही! ( अहमेव ) यह साचता हुआ वह 
अभिमान करता है---इसमें विवेक-झुन्यता के अतिरिक्त और क्या है ! 

३५, कामराग प्रबल प्रच्छन्न एवं सहजात श्र है, जो बुराई 
करनेवाले दुश्मन के समान मित्रता के बेष में प्रहार करता है । 

३६. कामराग की अग्नि तथा साधारण अग्नि समानरूप से दहदनशील 

हैं, किंतु कामराग फी अग्नि प्रज्वलित होने पर रात अवश्य लम्बी होगी । 

३७. कहा जाता है कि अग्नि की वैसी शक्ति नहीं है जेसी कि 
कामराग की अग्नि की ; क्योंकि अग्नि जल से शान्‍्त हो जाती है, 
किन्तु कामराग की अग्नि सम्पूर्ण सरोवर से भी नहीं । 

३८, आग से जंगल जलने पर जंगल के वृक्ष समय पर उत्पन्न 
हो जाते हैं ; किंतु कामराग की अग्नि से दग्ध होने पर मूखों में धर्म 
की उत्पत्ति नहीं होती है । 

३९, कामराग के कारण मनुप्य सुख खोजता है ओर सुख के लिए 
बुराई ( अकुशल कर्म ) करता है ; बुराई करने से नरक में गिरता है । 
कामराग के समान शत्रु नहीं । 

४०, काम से इच्छा उत्पन्न होती है ओर इच्छा से कामासक्ति | 
कामासक्ति से मनुष्य को दुःख होता है। काम के समान शत्रु नहीं | 

४१, मूर्ख कामनामक महाव्याधि की पर्वाह नहीं करता और. . . 

;.."| 

४२, काम को अनित्य अपवित्र 'हुःखधर्मा एवं अनात्म समझकर 
यदि कोई मनुष्य अपने को उससे मुक्त भी कर ले, तो भी अपने कुमार्ग- 
गामी चित्त के कारण वह फिर काम के वशाभूत:हो.जाता है । 

४३. इसलिए वस्तु से अनुराग पेदा होने,पर जो कोई उसे 

' वास्तविक अवस्था में (-- यथाभूत॑ ) देख सकता है, वह वास्तविकता- 
दर्शी (-भूतदशीं ) कहा जाता है । 
६ 

४४. जेसे ( किसी वस्तु के ) गुणों को देखने से आसक्ति उत्पन्न 
होती है, वैसे ही इसके दोषों पर विचार करने से क्रोध ( विमुखता ? ) 
होता है । हि 

४५, इसलिए जो कोई क्रोध रोकना चाहे, वह अपने को विमु- 
खता से प्रभावित न होने दे ; क्योंकि जैसे आग से घुओँ निकलता है, 
वेसे ही विमुखता से क्रोध उत्पन्न होता है । 

४६. जैसे रूपवानों के लिए. बुढ़ापा ओर आँखवालों के लिए 
अँधेरा है बैसे ही क्रोध, धर्म अर्थ व काम का विफलीकरण तथा 
विद्या का झत्रु है । ' 

४७, क्रोध चित्त का घना अंधकार है, भित्रता का प्रधान शत्रु है, 
सम्मान-विनाशक और अपमानजनक है । 

४८, इसलिए क्रोध न कीजिए, यदि आप करते भी हों तो इसे 
छोड़ दीजिए । जैसे दंशधर्मो सॉप के पीछे आप नहीं पड़ते हैं, वेसे ही 
क्रोध के पीछे न पड़े । 

४९, जो कोई मार्ग से बहके हुए रथ के समान क्रोध को छगाम 
लगाकर दृढ़तापूर्वक वश में रखता है उसी को में सच्चा सारथ समझता 
हूँ, दूसरे प्रकार का सारथि तो केवल लगाम पकड़नेवाला है । 

४९--यो वे उप्पतितं कोधघ रथं भन्‍्तं व धारये। 
तमहं सारथि ब्रमि रस्मिग्गाहो इतरो जनों ॥ 
दे -- ( ध० प० कोधषवग्गों, १७.२ ) 
अ्र्थे:--“जो आए क्रोध को उसी तरह रोक ले, जेसे कोई मार्ग-अ्रष्ट 
रथ को ; उस आदमी को में ( असली ) सारथी कहता हूँ, 

५०, जो कोई क्रोध करना चाहता है ओर इसकी उत्पत्ति को रोकना 


नहीं चाहता है, क्रोध बीतने पर वह ऐसे जलता है जेसे आग छूने से । 
क्‍ ५१, जब मनुष्य क्रोध करता है तो पहले उसका ह्वी चित्त. जलता 
है ; पीछे, ज्यों ज्यों क्रोध बढ़ता जाता है त्यों त्यों, दूसरे भी, इससे जल 
सकते हैं या नहीं भी ( जल सकते हैं ) । 
५२, शरीर-धारी शत्रुओं के प्रति द्रोह करने से क्या छाम, जब कि 
( शरीर-घारी प्राणियों का) संसार ही रोग आदि विपत्तियों से पीड़ित है ! 
५३. इसलिए संसार को दुःख के वशीभूत जानकर आप लोगों 
को क्रोध रोकने के लिए सब जीवों के प्रति मेत्री एवं करुणा का आचरण 
करना चाहिए ।”?? 
५४, उस समय उन्हें दोषों से भरा देखकर, बुद्ध ने उनके ऊपर 
करुणा की और उपदेश देकर, उन्हें फटकारा | 
५५, जैसे अस्वस्थ मनुष्यों को रोग-मुक्त करने के लिए, वैद्य उनकी 
शारीरिक अवस्थाओं के अनुसार ओषधि-सेवन का आदेश देता है, 
५६. वेसे ही काम बुढ़ापा आदि रोगों से पीड़ित प्राणियों के आशय 
जानकर मुनि ने उन्हें तत््व-ज्ञान की ओषधि दी | 
५७. मुनि के ऐसे उपदेश से लिछछवियों को आनन्द हुआ और 
उन्होंने शिर नवाकर उन्हें प्रणाम किया, जिससे उनकी रतनमय चूड़ाएँ 
नीचे छग्कने लगीं । 





मनी न + न व तन “५० म न केक >>कननन+- +१०>- ५ -- 


दूसरे लोग तो केवल रस्सी पकड़नेवाले हैं ।?” 
यः समुत्पतितं क्रीध॑ निग्रह्वाति हय॑ यथा । 
स यल्तेत्युच्यते सद्धिने यो रश्मिषु लम्बते ॥ 
--म० भा० आदिपवे $ 


८४ ब॒ुद्धचरित 


५८.. तब हाथ जोड़कर और कुछ कुछ देह नवाकर, उन्होंने अपने 
यहाँ आने के लिए बुद्ध से अनुरोध किया, जेसे देवताओं ने बृहस्पति से 
अनुरोध किया था । है | 

५९, तब मुनि ने उनसे निवेदन किया कि अम्रपाली की पारी 
पहले आई और बताया कि कुल-पुत्रों के निमित्त नीच कुलवालों को 
उनके अधिकारों से वश्चित नहीं करना चाहिए | 


६०. उस स्त्री ने उन लोगों को पहले ही आकर वश्ञित कर दिया, 
यह जानकर उन्होंने तथागत का अत्यन्त सम्मान किया, और वे अपनी 
स्वाभाविक मानसिक अवस्था ( क्रोध ) पर लौट आये । 

६१, किंतु जब तथागत ने उन्हें उपदेश दिया, तब उन्होंने 
मानसिक शान्ति प्राप्त की, जेसे मुनियों के मन्त्रों का ठीक ठीक उच्चारण 
करने से साँप का विष शान्त हो जाता है। 

६२. रात बीतने पर अम्रपाली ने उनका आतिथ्य किया और 
( वर्षावास करने के लिए वह ) वेणुमती गाँव को ( गये )। 

६३. वर्षाऋ्रतु वहाँ बिताकर महामर॒ुनि वेशाली लोट गये ओर 
मर्कट-जलाशय के किनारे बैठ गये । 

६४. वह एक वृक्ष के नीचे बैठ गये और जब वह वहाँ विराज 
रहे ये तो मार उस बन में आया ओर उनके समीप जाकर कहा :--. 

६५. “ू्व में, हे मुनि, नेरज्नना नदी के तीर पर जब मेंने आपसे 
कट्दा था “आपने अपना काम पूरा किया, निर्वाण प्राप्त कीजिए”” तब 
आपने वहाँ उत्तर दिया था ;--- 

“में तब तक निर्वाण प्राप्त न करूँगा, जब तक पीड़ित 
प्राणियों की रक्षा न कर लेता हूँ और उनके द्वारा पाप-परित्याग ( दोष 
क्षय ) न करा लेता हूँ? 

६७. अब बहुतों ने मुक्ति ( निर्वाण ) पाई, या उसी तरह पाना 
चाहते हैं या पायेंगे । इसलिए निवांण प्राप्त कीजिए. ।” 

६८, तब ये वचन सुनकर, अहंत्‌-श्रेष्ठ ने उससे कहा, “तीन 
महीने में में निर्वाण प्राप्त करूँगा, अतः अधीर मत होओ ।” 

६९, तब इस प्रतिज्ञा से अपनी इच्छा पूरी हुई जानकर, वह 
अत्यन्त प्रसन्न होकर वहाँ से इट गया। 

७०, तब महामुनि ऐसे योग-बल से चित्त-समाधि में प्रविष्ट हुए 
कि उन्होंने अपनी शारीरिक आयु ( जीवन ) को छोड़ दिया ओर दिव्य 
शक्ति के प्रभाव से अभूतपूर्व तरीके से प्राण घारण किया । 

७१. जिस घड़ी उन्होंने शारीरिक आयु का परित्याग किया उस 
घड़ी पृथ्वी माती हुई स्री के समान कॉपी और दिशाओं से बड़ी बड़ी 
उल्काएँ गिरी, जैसे अम्रि-प्रज्वलित मेरु-पर्वत से पत्थरों की वर्षा हो रही हो। 

७२, उसी प्रकार इन्द्र के अग्निगर्भ एवं विद्युन्मण्डित बजत्र चारों 
ओर निरन्तर प्रदीत्त हुए ; और ज्वालाएँ सर्वत्र प्रज्वलित हुईं, जैसे 
कल्पान्तकालीन जगत्‌ को जलाने की इच्छा कर रही हों । 

७३, पर्वतों ने, जिनकी चोटियाँ नष्ट हो गईं, ढेर के ढेर टूटे हुए, 
वृक्ष चारों ओर बिखेरे ओर आकाश में दुन्दुमियों से, जैसे वायुपूर्ण 
गुफाओं से, विषम ध्वनि निकली | 

७४, तब मर्त्यलोक दिव्यलोक एवं आकाश में हुए सार्वभौम संक्षोभ 
की घड़ी में महामुनि ने गम्भीर समाधि से निकल कर ये वचन कहेः--- 


८६ बुद्धचरित 


७५, “मेरा शरीर, जिसकी आयु मुक्त हो गई है, उस रथ के 
समान है, जिसका घुरा ( अक्षाग्र, अक्षधुरा ) हट गया हो और मैं इसे 
अपनी शक्ति से ढो रहा हूँ। अपनी आयु के साथ में भव-बन्धन से 
मुक्त हूं, जेसे अण्डे से निकलते समय अण्डे को फोड़नेवाला पक्षी 
( बन्धन से मुक्त होता है ) ।” 

बुद्धचरित महाकाव्य का “आयु निश्चित करना?|' नामक 
(तेईंसवाँ सर्ग समाप्त । 


..._ +शारीरायुःसंस्काराधिष्टान ० शारीरिक आयु के संस्कारों का 
अधिष्ठान-भायु पर अधिकार प्राप्त करना, या आयु निश्चित करना । 


चौबीसवाँ सर्ग 
लिच्छवियों पर अनुकम्पा 


१, तब भूकम्प देखकर, आनन्द को रोमाश्व हो गया; ओर 
“क्या होगा? इससे प्रबराकर (८ आगतवेग: ) वह कॉपने लगा 
ओर आतं हो गया । 

२. उसने कारण जाननेवाले सर्वज्ञ से इसका कारण पूछा | तब 
मुनि ने मतवाले सॉड़ के स्वर में उसे कहा:--- 

३२, “इस भूकम्प का कारण यह है कि मेंने प्रथ्वी पर अपने दिन 
काट डाले हैं ; मेरे जीवन के अब तीन महीने बचे हुए हैं ( मेरी आयु 
अब से तीन महीने पर अधिड्ित है ) ।” 

४, यह सुनकर आनन्द अत्यन्त विचलित हो गया और उसके 
आँसू बहने लगे, जेसे किसी बड़े हाथीद्वाया तोड़े गये चन्दन-त्रक्ष से 
रस वह रहा हो । 

बुद्ध उसके स्वजन ओर गुरु थे, इस कारण उसे ज्ञोक हुआ 
आर अत्यन्त दुःखी होकर उसने दीनतापूर्बक विलाप किया:--- 

६. “अपने गुरु का निश्चय सुनकर, मेर। शरीर मानों ड्रबच रहा 
है, मेरो ग्रन्थियाँ ढीली हो रही हैं और धर्मोपदेश, जो कि मैंने सुना है, 
आऊकुल हो रहा दे 

७. अहो ! पुरुष-प्रशंसित (>नराशंस ) तथागत शीघ्रता से 
निर्वाण की ओर जा रहे हैं, जेसे फटे-पुराने वस््रवाले, जाड़े से ठिट॒रे 
हुए, लोगों के लिए, आग तेजी से बुझ रहो हो । 


८८ बुद्धचरित 


८. पार्पो (“दोष ) के महावन में मठके हुए शरीरघारी प्राणियों 
को मार्ग बतलाकर, पथ-प्रदर्शक अकस्मात्‌ ही अद्श्य हो रहा है | 

९. प्यास से पीड़ित मनुष्य लम्बे मार्ग पर चल रहे हैं और तब 
उनके मार्ग में ध्थित शीतल जल का- जलाशय हटठात्‌ ही सूख रहा है । 

१०. नीली पपनियोवाला निर्मेल लोक-चक्षु, जो भूत वर्तमान 
एवं भविष्य को देखता है और जो ज्ञान से विकसित है, अब बन्द 
होने को है । 

११, अवश्य ही सूख रही लगी फसल के ऊपर जल. बरसाकर 
बादल दूर हो रहा है (-- २/मज्ज्‌ ) । 

१२, अज्ञानरूप अन्धकार के कारण मार्ग-भ्रष्ट प्राणियों के लिए 
चारों ओर चमकनेवाला प्रकाश अत्यन्त अकस्मात्‌ ही शांन्‍्त हो 
रह्दा है |” 

१३. तब आनन्द के चित्त को शोकाकुल देखकर तत्त्वज्ञ-श्रेष्ठ ने, 
जो सान्त्वना देनेवालों में प्रधान थे, उसके लिए तत्त्व की 
व्याख्या की:- 

१४. “पहचानो, आनन्द, जगत्‌ के वास्तविक स्वभाव को 
और शोक न करो | क्योंकि यह जगत्‌ समष्टि है ओर इसलिए संस्कृत 
( उत्पन्न ) होने के कारण अनित्य है । 

१५, मेंने पहले ही तुम्हें कहा है कि इन्दों में आनन्द पानेवाले 
प्राणियों को तुम्हें अत्यन्त स्नेह-रहित (१ ) अनुकम्पा के साथ देखना 
चाहिए | 
१०---““जो ज्ञान से विकसित है?” इसकी जगह चीनी अनुवाद में 
हे “जो ग्रज्ञाद्वारा अन्धकार को दूर करता है” । 

१६. जो कुछ उत्पन्न है बह संस्कृत ओर अनित्य है, किसी सद्दारे 
पर आश्रित होने के कारण इसे अपना आश्रय नहीं है । तब किसी के 
लिए. भी नित्यत्व प्रात करना शक्य नहीं | 

१७, यदि प्रथ्वी के प्राणी नित्य ( स्थायी ) होते तो, तो जोवन 
(- प्रवृत्ति ) परिवर्तनशील नहीं होता ; और तब मुक्ति ( निर्वाण ) 
की भी क्‍या जरूरत होती £ क्योंकि अन्त वेता हो होता जैसा कि आरम्म। 

१८, या मेरे लिए तुम्हारा तथा अन्य लोगों की यह अमिलाषा 
ही क्यों? ८८-०७ 67०५४) 

१९, मैंने सम्पूर्ण मार्ग तुम्हें दृढतापूर्वक बतला दिया है। तुम्हें 
तथा ( दूसरे ) शिष्यों को समझना चाहिए कि बुद्ध कुछ छिपाते नहीं । 

२०. चाहे में रहूँ या निर्वाण प्राप्त करूँ, एक ही बात है, वह यह 
कि तथागत धर्म की मूर्ति (- धर्मकाय ) हैं ; यह मर्त्य शरीर तुम्हारे 
किस काम का ? 

२१. क्योंकि मेरे जाने के समय संवेग व अप्रमाद द्वारा पूर्ण भरद्धा 
पूर्वक मेरा प्रदीप जलाया गया है, इसलिए, धर्म का प्रकाश हमेशा रहेगा | 

२२, इसे अपना प्रदीप समझकर तुम्हें इसमें दृढ़ उत्साह के साथ 
लगना चाहिए, ; और निद्व॑न्द्र होकर अपना लक्ष्य (- स्वार्थ ) पदचानो 
तथा अपने मनको दूसरी बातों का शिकार मत होने दो । 

२३. तुम्हें जानना चाहिए कि धर्म-प्रदीप है प्रशा-प्रदीप, जिसके 
द्वार चतुर व विद्वान्‌ पुरुष अजश्ञान दूर करता है, जैसे कि प्रदीप अन्धकार 
( दूर करता है ) । 

| वद्-नकले....लही है? कक जगह कसी अजकाद में है “बह 
दीनतापूर्वक किसी सद्दारे पर आश्रित है ।”! 


० बुद्धचरित 


२४, परम श्रेय प्रास करने के चार क्षेत्र (८ गोचर ) हैं---शरीर, 
बेदना, चित्त और अनात्मता | 

२५, अस्थि, चर्म, रक्त, स्नायु, मांस केश आदि से भरे इस 
शरीर में गन्दगी देखनेवाले को शशीर के प्रति आसक्ति नहीं होती । 

२६, वेदनाएँ दुःख हैं और प्रत्येक बेदना भिन्न भिन्न कारणों से 
उत्पन्न होती है, ऐसा जो देखता है वह सुख के भाव (८-संजशञा ) को 
जोत लेता है । 

२७. जो शान्‍्त चित्त से ( मानसिक ) धर्मों की उर्पत्ति स्थिति 
व क्षय को देखता है, वह कुद्ृष्टि को ग्रहण नहीं कर सकता । 

२८, स्कन्धों की उत्पत्ति कारणों से होती है, ऐसा जो देखता है 
उसके लिए. “अहं” में विश्वास ( श्रद्धा ) पैदा करनेवाला आत्मभाव 
बन्द हो जाता है | 

२९, दुःख अन्त करने का यही एक मार्ग है ; इन चारों के बारे 
में उसी प्रकार ( धर्म- ) मार्ग पर सावधान रहो । 

३०, उसी तरह, भेरे उस पार चछे जाने पर, जो छोग इस पर 
स्थित रहेंगे, वे उत्तम अहार्य एवं नैष्ठिक पद प्राप्त करेंगे |”? 

३१. इस तरह विनायक ने आनन्द को उपदेश दिया ; ओर यह 
समाचार सुनकर, बुद्ध की भक्ति से लिच्छवि वहाँ दौड़े आये । 

३२. दया एवं मुनि-भक्ति के कारण उनके चित्त संताप से अभिभृत 
हुए. ओर यह समाचार सुनकर, उन्होंने तुरत उन कार्यों को, जिनमें वे 
व्यस्त थे, तथा साधारण आडम्बर (-- ऋद्धि ) को छोड़ दिया । 

३३. गुरु से बोलने की इच्छा से वे उन्हें प्रणाम करके एक ओर 
खड़े हो गये ओर उनकी बोलने की इच्छा जानकर गुरु ने उन्हें यों कहां--- 

३४. मेरे प्रति तुम लोगों के चित्त में जो कुछ हो रद्दा है वह सब 
में जानता हू; ठुम लोग वही होते हुए. भी मानों शोक से बदलकर 
आम 

२५, लक्ष्मी के साथ रद्दते हुए भी तुम लोगों में बाइरी दीति और 
धर्म का ज्ञान दोनों विद्यमान हैं । 

३६. यदि मुझ से कुछ सुनकर तुम लोगों ने ज्ञान प्राप्त किया है, 
तो अपने को शान्त करो ओर मेरे चले जाने (-व्यय ) से दुःखी 
मत होओ | 

३७. क्योंकि जीवन (-प्रद्कत्ति ) अनित्य व संस्कृत हैं, इसलिए 
थे नब्वर परिवर्तनशील असार और अविश्वसनीय हैं ; उनमें कुछ भी 
स्थायित्व नहीं है । 

३२८. वसिष्ट, अन्रि और दूसरे सभी तपस्वी ( ऊध्वरेतस ) 
काल के वश्शीमूत हुए । यहाँ का अस्तित्व ही विनाशक है । 

३९. प्रथ्वीपति मान्धाता, बासवतुल्य वसु ओर भाग्यशाली 
(>महाभांग ) नाभाग ( पह्च- ) महाभूतों में मिल गये | 

४०. मार्ग पर चलनेवाला ययाति भी, भव्य रथवाला भगीरथ, 
निनदा व अयश प्राप्त करनेवाले कोरव, राम, गिरिरजत्‌ , अज, 

४१. ये महात्मा महर्षि और महेन्द्र के समान अनेक दूसरे ल्लेग 
नाश को प्राप्त हुए. ; क्योंकि ऐसा कोई नहीं जिसका नाश नहीं होता । 

४२. सूर्य अपने स्थान से च्युत होता है, सम्पत्तिशाली देवगण प्रथ्वी 
पर आये, शत झत इन्द्र चले गये ; क्योंकि कोई सदा नहीं रहता | 

४२३. दूसरे सब सम्बुद्धों ने जगत्‌ को प्रकाशित कर उन दीपों के 
समान, जिनका तेल क्षीण हो गया हो, निवांग प्राप्त किया । 


९२ बुद्धचरित 


४४. भविष्य में तथागत होनेवाले सब महात्मा भी उन अग्नियों 
के समान, जिनका जलावन जल गया हो (- भुक्तेन्धनाः ), निर्वाण 
प्राप्त करेंगे । 

४५. इसलिए, मुझे भी मुक्ति की खोज करनेवाले बनवासी तपस्वी 
के समान चला जाना चाहिए ; क्‍योंकि में जो इस व्यर्थ शारीरिक 
अस्तित्व (“नाम-रूप ) को घसीटू, इसका कोई कारण नहीं । 

४६. क्योंकि इस रमणीय वेशाली से, जिसमें कुछ लोग दीक्षित 
होने को हैं ही, मेरा आशय प्रस्थान करने का है, इसलिए तुम्हें दूसरे 
पथ का अनुसरण न करना चाहिए ( या अन्यमनस्क न होना चाहिए. )। 

४७. अतः इस जगत्‌ को निराञश्रय दीन व अनित्य जानो ; ओर 
निष्काम भाव से रहते हुए संवेग प्राप्त करो । 

४८, इस तरह संक्षेप में, जब क्रम से तथागत फिर न देख पड़े, 
तब कुबेर की दिशा ( उत्तर ) की ओर बढ़ो, जैसे कि जेट महीने में 
सूर्य ( उत्तर की ह्टी ओर बढ़ता है ) । 

४९. तब लिच्छवि अश्रुपूर्ण आँखों से उनके पीछे पीछे जाने लगे ; 
ओर आभूषणों-मरी मोटी भ्रुजाओं से उन्होंने हाथ (- करतल ) 
जोड़कर विलाप किया;--- 

५०, “अहो ! विशुद्ध-सुवर्ण-सट्श गुरू का शरीर, जो बत्तोस 
लक्षणों से युक्त है, भग्न होगा । करुणामय भगवान्‌ भी अनित्य हैं । 

५१, बेचारे बछड़े, जिन्हें अब तक होश ( बुद्धि ) नहीं हुआ 
है, दूध के अभाव में प्यासे हैं, और शान की दुधार गाय, अहो ! उन्हें 
अति शीघ्रता से छोड़ रही है । । 

५२, मुनि वह सूर्य हैं, जिनके ज्ञानरूपी प्रकाश ने प्रदीप-रहित 
मनुष्यों का मोहान्धकार दूर कर दिया है, और यह सूर्य हठात्‌ ही 
अस्त होगा । 

५३, जब कि जगत्‌ में अज्ञान-धारा जहाँ तहाँ बह रही है, धर्म 
को दूर-व्यापी बाँध शीघ्र ह्टी टूट रहा है । 

५४, करुणामय महाभिषक्‌ को उत्तम ज्ञानरूपी ओषधि है, तो 
भी मानसिक आधियों से पीड़ित जगत्‌ को छोड़कर वह प्रस्थान करेंगे । 

५५, मन के ह्वीरों से अलंकृत और प्रज्ञारूपी आभूषणों से भूषित 
इन्द्रपताका का पतन होगा, जब कि उत्सव के अवसर पर लोग इसके 
प्यासे ही हैं । 

५६, दुःख-भागी जगत्‌ के लिए, जो भव-चक्र के बन्धनों से बँधा 
हुआ है, यह मुक्ति-द्वार है और मोत इसे हदृढतापूर्वक बन्द कर देगी |? 

५७, इस प्रकार अश्र-आविल आँखों से छिच्छवियों ने विद्यप 
किया और जब वे उनके पीछे पीछे जाने लगे, तो मुनि ने उन्हें फिर 
लोटा दिया । 

५८, तब मुनि का निश्चय जानकर वे शान्त हो गये और अत्यन्त 
शोकित होकर उन्होंने लोटने का विचार किया | 

५९, वे, जो सोने के पह्ाड़ के समान सुन्दर थे, मुनि के पाँव 
पड़ते समय, कर्णिकार ढक्षों के समान शोमित हुए जिनके फूल हवा में 
हिल रहे हो । 

६०, उनके हृदय उनमें अनुरक्त थे, उनके पाँव लड़खड़ा रहे 
थे, ओर धारा के विरुद्ध चलती हुई तरंगों के समान, वे भागे बढ़े 
विना ही लोट गये । 

कह. 7 कह 5 ता » मुनि में उनका आनन्द और मुनि के प्रति 
उनकी श्रद्धा अविचल थी । 

#६२, जंगल से गवांपति के चले जाने पर महावृषभों के समान 
वे खड़े हो द्ोकर दशबलूधारी की ओर बार बार देख रहे थे । 

६३. तब तथागत में लगे चित्त से और अत्यन्त कान्तिह्दीन शरीर 
से वे शोकित होकर पैदल ही जाने लगे, जैसे अन्त्य कर्म के म्रत-स्नान- 
के लिए. जा रहे हों । 

#द६४. लिच्छवि ( छाचार होकर ) अपने महलों में लौट आये 
और यद्यपि उन्होंने धनुषषों से, जिनका निशाना कभी चूका नहीं, शत्रुओं 
को पराजित किया था, यद्यपि वे अभिमानी एवं बलवान थे, यद्यपि वे 
संसार में साम्राज्य पाने के लिए यत्ञ करते थे ओर यद्यपि सुख के साधनों 
पर उनका अधिकार महान था, तो भी वे विषण्णवदन थे । 

लुद्धचरित महाकाव्य का “लिच्छवियों पर अनुकम्पा”! 
नामक चोबीसवाँ सर्ग समाप्त । 


६३-- किसी के मरने पर स्नान करने वाले को “अपसख्रात” या 
_ “ऊतस्नात” कहते हैं । 


पच्चीसवाँ सगे 
निवोण-पथ पर 


१, जब मुनि निर्वाण के लिए. चले तब वेशाली निष्प्रभ हो गई, 
जैसे कि सूर्य-अहण होने पर अन्धकार से ढेँका हुआ आकाश (८ निष्प्रभ 
हो जाता है )। 

२. सुन्दर और निरभिमान होने पर भी, सर्वत्र रमणीय होने पर 
भी यह ( वेशाली ) संताप के कारण शोभित नहीं हुईं, जेसे कि पति के 
मरने पर पत्नी, 

३. जैसे कि विद्या के बिना सुन्दरता, जैसे कि गुण के विना ज्ञान, 
जैसे अभिव्यक्ति ( की शक्ति ) के विना बुद्धि, जैसे संस्कार के विना 
अभिव्यक्ति ( की शक्ति ), 

४. जैसे सदाचार के विना श्री, जैसे श्रद्धा के विना स्नेह, जैसे 
उद्योग के विना लक्ष्मी, जेसे धर्म के विना कर्म | 

५, '" "उस समय शोक के कारण यह शोमित नहीं हुई, जैसे 
शरदकतु में वर्षा न होने पर सूखी हुई धान को फसल के साथ पृथ्वी 
शोभा नहीं पाती है । 

६. वहाँ शोक के कारण न किसी ने रसोई बनाई, न भोजन हीं 
किया ; यशस्वी मुनि का यश बखानते हुए वे रोते रहे । 

७. दूसरे छोग न कुछ बोल रहे थे, न कर रहे थे ओर न सोच 
रहे थे ; नगर में एक ही काम हो रहा था---शोक और क्रन्‍्दन । 


९६ क्‍ बुद्धचरित 


८. तब सेनापति सिंह अत्यन्त दृढ़ होने पर भी शोकाकुल हुआ 
ओर “** *** सोचते हुए, यों विछाप किया :--- 

९, “विधर्मी दर्शनों को पराजित कर, उन्होंने सन्मार्ग का उपदेश 
दिया और स्वयं उस मार्ग पर चले | अब वह सदा के लिये जा रहे हैं । 


१०, वह नाथ, दुःखी ओर निष्प्रम जगत्‌ को छोड़ते हुए, लोगों 
को अनाथ कर रहे हैं ; इस तरह वह शान्ति (दम ) प्राप्त करने 


जा रहे हें । 


११, जेसे काल-क्रम से ( बुढ़ापे में ) शारीरिक ओज क्षीण होता 
है, वेसे हो मेरा घेये नष्ट हो रहा है, क्‍योंकि गुरुवर योगाचार्य अन्तिम 
शान्ति के मार्ग पर हैं । 


१२, अपनी दिव्य शक्ति खोकर स्वर्ग से च्युत हुए दृपति नहुप 
के समान प्रृथ्वी उनके विना दया का पात्र है, और मैं “५किंकर्तव्य- 
विमूढ़ हूँ । 

१३. जेसे आतप से पीड़ित व्यक्ति पानी की शरण में जाता है या 
शीत से पोड़ित आग की शरण में, वेसे ही अपनी शंकाएँ मिटाने के 
लिए. लोग अब किसकी शरण जायेंगे ! 

१४, मुनिके नष्ट होने पर--मुनि जो संसार के आचार्य (-लोका- 
चार्य ) हैं ओर जो आग सुल्गानेवाली भाथी की तरह श्रेय की भाथी 
हैं-धर्म भी नष्ट हो जायगा | 

१५, उनके समान दूसरा कोन है जो स्वभावतः रोग व मौत के 
वशीभूत तथा शील के अभाव या दुःशील से बेँँधे प्राणियों का महादुःख- 
चक्र तोड़ सके ! 


सर्ग २५ : निवोण-पथ पर ९७ 


१६, जेसे वसन्त के अन्त में बादल सूखे हुए सिन्दुवार पौधों को 
जीवन-दान करता है, वैसे ही कोन दूसरा अपनी वाणीद्वारा काम से अत्यन्त 
जले हुए मनुष्यों को जिला सकता है ! 

१७, जब मेरु के समान ठोस सर्वज्ञ गुरु चले जायेंगे, तब जगत 
में किसे वह बुद्धि होगी, जिससे वह विश्वास-पात्र बनेगा ! 

१८. मूढ़ जीव-लोक मरने ही के लिए पैदा होता है, जैसे दण्डनीय 
अपराधी को मद पिलाकर वध-स्थलर को ओर ले जाते हैं | 

१९. जेसे तेज आरे से वृक्ष चीरा जाता है, वेसे ही विनाशरूपी 
आरे से यह संसार चीरा जा रहा है | 

#२०, यद्यपि जगत्‌ के श्रेष्ठ आचार्य को ज्ञान-बल प्राप्त है और 
उन्होंने दोषों को निःशेष जला डाला है, तो भी वह विनाश की ओर 
जा रहे हैं । 

२१. जो ज्ञानरूपी महानोकाद्वारा संसार-सागर से---इच्छाएँ 
जिसकी तरंग हैं, अज्ञान जिसका जल है ओर जिसमें कुद्ृष्टिरूपी प्राणी 
तथा काम (८ रजस्‌ ) रूपी मछलियाँ रहती हैं--- लोगों को 
जबारते हैं ; 

२२. जो ज्ञानरूपी महाशखस्त्र से संसाररूपी वृक्ष को---बुढ़ापा 
जिसकी शाखाएँ हैं, रोग जिसके फूछ हैं, मोत जिसका मूल है और जन्म 
जिसके अड्डर हैं--काटठते हैं ; 

२३. जो ज्ञाूपी शीतऊू जलद्वारा, अज्ञानरूपी अरणियों से 
उत्पन्न दोषरूपी अग्नि को--काम जिसकी ज्वालाएँ हैं ओर विषय जिसके 
इन्धन हैं---शान्त करते हैं ; 

। 

२४. जिन्होंने शान्ति-मार्ग ग्रहण किया है, जिन्होंने अज्ञानरूपी 
महा-अन्धकार का परित्याग किया है, परम नेष्ठिक ज्ञान प्राप्त कर जिन्होंने 
इसका प्रेमपूवंक उपदेश दिया है , 

२५. जिन्होंने सब दोषों का अन्त कर लिया है, जो सब जीवों 
पर दया-दृष्टि रखते हैं और जो सबका उपकार करते हैं, वह सर्वश्ञ सब 
कुछ छोड़ने जा रहे हैं 

२६. यदि महाम॒ुनि भी, जिनकी भुजाएँ बड़ी बड़ी हैं और 
जिनकी वाणी मदु एवं स्पष्ट है, नाश को प्राप्त हो रहे हैं, तो नाश 
को प्रात होने से कोन बच सकेगा ? 

२७. अतः बुद्धिमान मनुष्य को शीघ्र ही धर्म की शरण में जाना 
चाहिए, जैसे कि जज्ञल में भटका हुआ काफिले का सौदागर, पानी 
देखकर, तेजी से उसकी शरण में जाता है । 

२८. अनित्यता एक बुराई है जो विनाश-कार्य में भेद-भाव नहीं 
रखती है, ऐसा जानकर जो मनुष्य धर्म के विषय में प्रसुत नहीं रहता, 
वह पड़े रहने पर भी प्रसुप्त नहीं है ।”” 

२९. तब ज्ञानोपभोक्ता नरसिंह सिंह ने. जन्म की बुराइयों की 
निनन्‍्दा की और जन्म-विनाश की प्रशंसा | 

३०. जन्म-मूलोच्छेद करने की, सदूवत ग्रहण करने की और 
चञ्चल चित्त को संयत करने की इच्छा से उसने नैष्ठिक मार्ग पर चलने 
की इच्छा की । 

३१. शान्ति-मार्ग पर चलने की, भव-सागर से त्राण पाने की 
और सदा उदार रहने की इच्छा से उसने जन्म-उच्छेद करना चाहा । 

३२, उस समय जब कि मुनि निवांण प्राप्त करमे की इच्छा कर 
रहे थे, उस सिंह ने दान दिया और अभिमान-परित्याग किया, धर्म का 
ध्यान किया और शान्ति प्रात की, और इस तरह उसने पृथ्वी को 
झूत्य पद समझा । 

३३. तब गजराज के समान अपना सारा शरीर घुमाकर नगर की 
ओर देखते हुए, मुनि ने ये वचन कहे :--- 

३४. “हे वैशाली, अपने जीवन के शेष भाग में में तुम्हें फिर न 
देखूँ गा ; क्योंकि में निर्वाण की ओर जा रहा हूँ ।” 

#३५., श्रद्धापूर्वक्क ओर धर्म की इच्छा से वे पीछे पीछे आ 
रहे हैं, यह देखकर मुनि ने उन्हें विदा किया, जिनका चित्त उस समय 
तक प्रवृत्ति में ही लगा हुआ था । . 

३६. तब यथाक्रम विनायक भोगनगर की ओर बढ़े और वहाँ 
ठददरकर सर्वज्ञ ने अपने अनुचरों से कहा :--- 

३७. “आज मेरे चले जाने पर तुम्हें धर्म में अपना श्रेष्ठ ध्यान 
लगाना चाहिए. । यही तुम्हारा चरम लक्ष्य है ; इसके अतिरिक्त सब कुछ 
केवल श्रम है | 

३२८, जो कुछ सूत्रों में समाविष्ट न हो या विनय में दिखाई न पढ़े 
वह सब मेरे सिद्धान्त के प्रतिकूल है और उसे किसी भी प्रकार ग्रहण 
ने करना चाहिए | क्‍ 

३९. क्‍योंकि वह न तो धर्म है, न विनय, और न मेरे वचन ; 
यद्यपि बहुत से लोग उसे कहते हों, तो भी अशान-जन्य वचन को तरह 
उसे अस्वीकार करना चाहिए | 


५१०० बुद्धचरित 


४०. जो पवित्र हैं उनका उपदेश आह्य है, क्योंकि वही है धर्म, 
विनय और मेरे वचन ; और इसके अनुसार नहीं चलना गढ़े में 
गिरना है । - 

४१, इसलिए जो कुछ श्रद्धा के योग्य है वह संक्षेप से मेरे सूत्रों में _ 
कहा गया है। जो कोई उसके अनुसार चलता है, वह विश्वसनीय है, 
और इसे छोड़कर दूसरा कोई प्रमाण नहीं । 

४२, मोह-वश अधर्म का प्रतिपादन करनेवाले धार्मिक शास्त्रों 
की उत्पत्ति होगी, मेरे इन सूक्ष्म विचारों के विषय में अज्ञान और 
अनिश्चय होने से, 

४३. या अज्ञान-मिश्रित विचारों के कारण या विमेदों का ज्ञान 
नहीं होने से, जैसे कि सोने के समान दिखाई पड़नेवाले पीतछ से 
लोग ठगे जाते हैं । 

४४, इस प्रकार जो धर्म नहीं है, किंतु धर्म का कपट-रूपमात्र, 
वह वशच्चना है, जिसकी उत्पत्ति होती है प्रज्ञा के अमाव से या तस्व को 
न समझ सकने के कारण | 

४५, इसलिए विनय एवं सूत्रों की सहायता से तुम्हें इसको उचित 
रीति से ( -न्यायतः ) परीक्षा करनी चाहिए, जेसे कि सुनार सोने को 
तपाकर, काटकर ओर तार बनाकर परखता है । 

४६. वे मनुष्य बुद्धिमान्‌ नहीं, जो शास्त्रों को नहीं जानते ; दे 
अनुचित ( अन्याय ) मार्ग को उचित ( न्याय ) मार्ग समझते हैं ओर 
उचित मार्ग को अनुचित । 

४७, इसलिए शब्द ओर अर्थ के अनुसार ठीक ठीक सुनकर इसे 
ग्रहण करना चाहिए ; क्योंकि जो कोई शास्त्र को अनुचित रीति से अहण 

करता है वह अपने ही को क्षति पहुँचाता है, जैसे कि तलवार को अनुचित 
रोति से ग्रहण करनेवाला अपने ह्टी को काटठता है। 


४८. जो शब्द को ठीक ठीक नहीं समझता है उसके लिए अर्थ 
दुल्म हो जाता है, जेसे कि राज्िकाल में किसी आदमी के लिए. उस 
घर को पाना ( खोजना ) कठिन हो जाता है, जहाँ वह पहले कभी न 
गया हो और जहाँ का रास्ता ठेढ़ा-मेढ़ा हो । 

४९. जब अर्थ नष्ट हो जाता है तो धर्म ( शास्त्र ) नष्ट हो जाता 
है और धर्म के नष्ट होनेपर योग्यता ( पात्रता ) नष्ट हो जाती है ; 
इसलिए, वह बुद्धिमान है जिसका चित्त अर्थ को ठीक ठीक समझता है ।”? 

५०, जब भगवान्‌ ये वचन कह चुके, तब वह यथासमय पापा-पुर 
में गये, जहाँ मल्लों ने उनका पूरा सम्मान किया । 

५१, तब भगवान ने अपने भक्त चुन्द के घर --- उसी के लिए, 
न कि अपने सहारे के लिए. -- अन्तिम भोजन किया । 

५२, तब अपनी शिष्य-मण्डली के साथ भोजन कर चुकने पर तथा- 
गत ने चुन्द को धर्मोपदेश दिया ओर फिर कुशीनगर चले गये । 

५३. इस तरह चुन्द के साथ उन्होंने इरावती नदी पार की ओर 
स्वयं उस नग़र के एक उपवबन में शरण ली, जहाँ कमलों का एक 
शान्त सरोवर था । 

७»३---“इरावती”' के अन्य वैकल्पिक रूप “अचिरावती” “अजिरावती” 
और “'ऐरावती” हो सकते हैं । चीनी अनुवाद में “कुकु” शब्द है, 
जो पालि के “ककुत्था” के लिए आया है । 

५४, उन्होंने, जो सोने के समान चमक रहे थे, दिरिण्यवती नदी 
में स्नान किया और तब शोकाकुल आनन्द को, जे संसार का आनन्द 
(>लोकानन्द ) था, इस प्रकार भादेश दिया :--- 

५५, “आनन्द, इन जोड़े साल-दृक्षों के बीच मेरे लेटने के लिए ._ 
स्थान तैयार करो ; आज रात्रि के उत्तर भाग में तथागत निर्वाण 
प्रात्त करेगा ।?” 


५६. जब आनन्द ने ये वचन सुने, तब आसुओं से उसकी आँखें 
भर गईं , उसने बुद्ध के लेटने के लिए, स्थान तैयार किया और वैसा 
कर चुकने पर, विलाप करते हुए उन्हें इसकी सूचना दी | 

५७, तब वह नर-श्रेष्ठ चिरनिद्रा के निमित्त तथा सब दुःखों का 
अन्त करने के लिए. अपनो अन्तिम शय्या के समीप गये । 

५८, अपने शिष्यों के सन्‍्मुख हाथरूपी उपधान पर शिर तथा 
एक पाँव पर दूसरा पाँव रखते हुए वह दाई करवट लेट गये | 

५९, तब उस समय पक्षियों ने शब्द नहीं किया ओर वे ( पक्षी) 
शिथिलशरीर हो बैठे रहे, जैसे ध्यानावस्थित हों । 

६०. तब वृक्षों ने, जिनके पत्ते हवा से प्रेरित हुए बिना द्वी हिल 
रहे थे, विवरण फूल गिराये, मानो रो रहे हों | 

६१. जेसे दिवाकर के अस्ताचल पर आने पर, पथिकां को विश्राम- 
भूमि दिखाई पड़ती है, वेसे ही अन्तिम शय्या पर मुनि को देखकर उन्हें 
( शिष्यों को ) शीघ्र हो उत्तम लक्ष्य दृष्टिगोचर हुआ | 

६२. तब अन्तिम विश्राम-भूमि पर पड़े हुए सर्वश ने अश्रुआविल 
आनन्द से दयापूर्वक कहा :--- 

६३. “मल्ों से, हे आनन्द, मेरे निर्वाण-प्राप्ति के समय के बारे में 
कहो ; क्योंकि यदि वे निर्वाण न देखेंगे, तो पीछे बहुत पछतायेंगे ।”” 

६४, तब्र आँसुओं से मूछित होते आनन्द ने आशा-पालन किया 
ओर मल्ों से कहा :---“'मुनि अन्तिम दय्या पर पड़े हुए हैं ।”” 

६५, तब उस समय आनन्द के वचन सुनकर, दुःख से अभिभूत 
हो, शोक करते हुए और आँखों से आँसू बहाते हुए, वे नगर से ऐसे 
निकले, जेसे सिंह के डर से सॉड पर्वत से निकल रहे हों | 

६६. आनन्द-रहित होने के कारण उनके कपड़े अस्तव्यस्त थे 
ओर पगों के संक्षोम से उनके शिरोवस्त्र कॉप रहे थे । तब वे उस उपवन 
में उन देवों के समान दुःखी होकर आये, जिनके पुण्य क्षीण हो गये हो । 

६७. इस तरह वहाँ आकर उन्होंने मुनि को देखा और देखने के 
बाद उन्हें प्रणाम करते समय उनके मुख आँसुओं से भर गये | सम्मान 
प्रकट करने पर संतप्त हृदय से वे वहाँ खड़े रहे ओर मुनि ने उन्हें कहा;--- 

६८. “आनन्द के समय शोक करना उचित नहीं। नैराश्य 
“अस्थाने? है, शान्ति प्राप्त करो । वह अतिदु्ंभ रूक्ष्य, जिसकी मेंने 
कब्पों से अमिलाषा की है, अब मेरे समीप आ गया है | 

६९. वह लक्ष्य अति उत्तम है, भूमि जल अनल अनिल ब 
झूत्य --- इन तत्त्वों से रहित है, सुखमय व अविकारी है, अतीन्द्रिय 
श्ान्त और अहार्य है, उदय एवं व्यय से रहित है। यह सुनकर शोक 
के लिए स्थान नहीं । 

७०. पूर्व में बोधि के समय गया में मैंने अकुशल जन्म के कारणों 
को सपों के समान काट डाल्य ; किंतु अतीत में एकत्र हुए कमों का 
यह निवास-णह --- यह शरीर ---आज तक बचा हुआ है । 


श१्०्डं बुद्धचरित 


७१. क्या मेरे लिए शोक करना उचित है जो तुम सब यो रहे हो, 
जब कि यह समष्टि --- दुःख का महा-कोषणह ---व्यय को प्राप्त हो रहा 
है, जब कि जन्म का महाभय उन्मूलित हो रहा है ओर जब कि में 
महादुःख से विदा हो रहा हूं ?” 

७२. जब उन्होंने शाक्यमुनि को बादल की सी आवाज में यह 
कहते सुना कि उनके लिए शान्ति ( निर्वाण ) प्रास करने का समय आ 
गया है, तब बोलने की इच्छा से उनके मुख विकसित हुए ओर उनमें 
से वृद्धतम ने ये वचन कहे ;--- 

७३. “या शोक करना उचित है जो तुम सब रो रहे हो ? मुनि 
उस मनुष्य के समान हैं जो आग-लगे घर से बच निकला हो, और 
जब कि देवों के अधिपति भी इसे ऐसा ही समझें तब मनुजों का 
क्या कहना ? 

७४. किंतु इससे हमें दुःख हो रहा है कि शास्ता तथागत निर्वाण 
प्राप्त कर लेने पर फिर दिखाई न पड़ेंगे ; मस्भूमि में उत्तम पथ-प्रदर्शक 
के मरने पर किसे अत्यन्त दुःख न होगा ? 

७५. सोने की खान से दरिद्र होकर आनेवालों के समान वे लोग 
अवश्य ही उपहास के पात्र हैं जो महर्षि सर्वज्ञ गुरु का साक्षात्‌ दर्शन कर 
सन्मार्ग (-विशेष ) न प्राप्त करें ।” 

७६. इस तरह मल्तों ने पुत्रवत्‌ हाथ जोड़कर बहुत कुछ युक्ति- 
युक्त कहा ओर श्रेष्ठ महात्मा ने उत्तम-अर्थ-मरे शब्दों में परम श्रेय एवं 
शान्ति के उद्देश से यों उत्तर दिया :--- 

७७, “सच तो यह है कि कठोर योगाचार के विना केवल मेरे 
दर्शन से ही मृक्ति ( निर्वाण ) नहीं मिलती ; जो कोई मेरे इस धर्म 

को ठीक ठीक समझता है वह मेरे दर्शन के विना भी दुःख के जाल 
से मुक्त हो जाता है । 

७८. जैसे कोई मनुष्य ओषधि-सेवन किये विना केवल वैद्य को 
देखकर ही रोगमुक्त नहीं हो जाता, वैसे ही जो कोई मेरे इस धर्म की 
भावना नहीं करता वह मेरे दर्शन से ही दुःख-मुक्त नहीं हो जाता है । 

७९, इस जगत्‌ में मेरे धर्म को देखनेवाला संयतात्मा मनुष्य 
दूरवर्ती होने पर भी मुझे देखता है ; और जो श्रेय-परायण नहीं है वह 
मेरे बगल में रहकर भी बहुत दूर में रहता है। 

८०. इसलिए सदा आल्स्य-रहित ( बीय॑वान्‌ ) रहो ओर मन को 
वच्च में रक्खों ; परिश्रमपूर्वक श्रेयस्कर कार्य करो, क्योंकि हवा में जलती 
दीप-शिखा के समान जीवन चञ्चल ओर महादुःख के वशीभूत है । 

८१. इस तरह मुनिद्वारा, श्रेष्ठ प्राणीद्वारा, उपदिष्ट होकर वे, 
जिनके चित्त संतत थे ओर जिनकी आँखों से आँसू बह रहे थे, अनिच्छा 
एवं दीनतापूर्वक कुशीनगर की ओर लोट गये, जेसे प्रतिकूल धारा में 
नदी का मध्य भाग पार कर रहे हों । 


बुद्धाचरित महाकाव्य का “निवांण-पथ पर” 
नामक पद्चीसवों सर्ग समाप्त । 





उब्बीसवाँ सगे 
महापरिनिवाण 


१, तब निदण्डी सभद्र ने, जो सदगुणों से सम्यक्‌ युक्त था और 
जो किसी जीव को छ्लेश नहीं देता था, भिक्षु होकर निवांण प्राप्त करने 
के उद्देश से मुनि को देखना चाहा । अतः उसने सबको आनन्दित 
करनेवाले आनन्द से कहाः--- 

२, “'ेंने सुना है कि भुनि की निर्वाण-प्राप्ति की घड़ी ( वेला ) 
आ गई है और इसलिए में उन्हें देखना चाहता हूँ ; क्योंकि इस जगत्‌ 
में प्रतिदा के चाँद के समान परम धर्म में प्रवेश पाये हुए का 
दर्शन दुर्लभ है। 

३. में आपके विनायक को देखना चाहता हूँ, जो सब दुःखोँ के 
अन्त की ओर जानेवाले हैं ; बादलो में छिपकर ड्बते हुए. सूरज के समान 
वह मेरे देखे बिना दी व्यय ( अस्त ) को प्राप्त न हों ।” 

४. धर्म-पिपासा के बहाने यह परित्राजक विवाद करने आधा है, 
इस विचार से आनन्द का चित्त भावाविष्ट हो गया ; और अश्रु-पूर्ण 
मुख से उसने कहा, “यह ( उपयुक्त ) समय नहीं ।”? 

५, तब, परितराजक की दृष्टि ( फूल की ) पंखुड़ी के समान विक- 
सित हो रही है, यह देखकर मनुष्यों के आशय जाननेवाले चन्द्रोज्ज्वल 
मुनि ने कहा, “हे आनन्द, द्विज को न रोको, क्योंकि मेरा जन्म जगत्‌ 
के हित के लिए हुआ था ।” 

६. तब आइवस्त एवं परम प्रसन्न होकर सुभद्र श्रेय-विधायक 
ओऔीघन के समीप गया ; और अवसर के अनुकूल शान्त भाव से उन्हें 
अमिवादन कर उसने ये वचन कहे:--.. 

७. “कहा जाता है कि आपने निर्वाण-मार्ग प्राप्त किया है जो मेरे 
जैसे दाशनिकों (परीक्षक ) के ( मोक्ष- ) मार्ग से भिन्न है; अतः 
मुझसे इसकी व्याख्या कीजिए, क्योंकि में इसे अहण करना चाहता हूँ | 
आपको देखने की मेरी इच्छा का कारण स्नेह है, न कि विवाद करने 
की चाह ।”! 


८. तब समीप आये हुए द्विज से बुद्ध ने अशज्ञषिक मार्ग की 
व्याख्या की और उसने इसे ध्यानपूर्वक सुना, जैसे कि मार्ग से भटका 
हुआ मनुष्य सही आदेश को ध्यानपूर्वक सुनता है, ओर उसने इस 
पर *** अच्छी तरह विचार किया ! 

९, तब उसने देखा कि जिन रास्तों पर वह पहले चछा था उन 
पर चलने से श्रेय प्राप्त नहीं होता है, और अद्ष्टपूर्व मार्ग प्राप्त कर उसने 
दूसरे रास्तों का परित्याग किया जो कि द्वृदय के अन्धकार से युक्त हैं । 

१०, क्योंकि उन मार्गों पर, कहते हैं, रजस-युक्त तमस प्रास 
करने से अकुशल कर्म एकत्र होते हैं, ओर सत्त्व-युक्त रजस्‌ द्वारा कुशल 
कर्म बढ़ते हैं । 

११, विद्या, बुद्धि व प्रयत्न द्वारा तत्व की वृद्धि होने से तथा 
रजस्‌ व तमस्‌ का तिरोभाव होने से कर्म-फलछ का नाश होने के कारण 
कर्म-फल क्षीण हो जाता है ( ऐसा बे कहते हैं ), और उस कर्म-शक्ति 
को, जिसे वे मानते हैं, स्वभाव का परिणाम कहते हैं । 


१०८ बुद्धाचरित 


१२. संसार में चित्त को मोह में डालनेवाले रजस और तमस्‌ 
का कारण वे स्वभाव बताते हैं | क्योंकि स्वभाव नित्य माना जाता है 
इसलिए, वे दोनों ( रजस और तमस्‌) भी नित्य हैं, ओर उनका 
अभाव नहीं हो सकता | 


१३. यदि किसी व्यक्ति के सक्त्वयुक्त होने पर उन दोनों का 
अभाव हो भी जाय, तो काल-बश उनका फिर प्रादुर्भाव होगा, जैंसे कि 
पानी, जो रात को धीरे धीरे बर्फ बन जाता है, काल-क्रम से फिर अपनी 
स्वाभाविक अवस्था को लौट जाता है । 

१४, क्योंकि सरव स्वभावतः नित्य है, इसलिए, विद्या, बुद्धि एवं 
प्रयक्ष इसे बढ़ा नहीं सकते : और क्योंकि इसकी वृद्धि नहीं होती, 
इसलिए उन दोनों का नाश नहीं होता ओर क्योंकि उनका नाश नहीं 
होता, इसलिए, ( उन मार्गों पर चलने से ) नेष्टिक शान्ति नहीं होती । 


१५, पहले उसका मत था कि जन्म स्वभाव से होता है, अब 
उसने देखा कि उस मत में ( वस्तुतः ) मोक्ष नहीं है ; क्योंकि यदि 
जीवन स्वाभाविक है, तो मोक्ष वैसे ही असंभव है जेसे कि प्रज्वलित 
अग्नि से निकलते हुए प्रकाश को रोकना | 

१६, बुद्ध के मार्ग को सत्य देखकर उसने संसार को इच्छा पर 
आश्रित समझा, इच्छा का नाश होने पर शान्ति ( >शम ) मिलती 
है, क्योंकि कारण का विनाश होने से कार्य का भी विनाश होता है । 


. १७, पहले उसका मत था कि आत्मा शरीर से भिन्न है और 
विकारवान्‌ (परिवर्तनशील) नहीं है, अब मुनि के वचन सुनने से उसने 
जाना कि जगत्‌ अनात्म है और (जगत्‌ ) आत्मा का परिणाम नहीं है । 

१८, यह जानकर कि जन्म अनेक धर्मों के पारस्परिक सम्बन्ध पर क्‍ 
आश्रित है, ओर कुछ भी अपने पर आश्रित नहीं है, उसने. देखा कि 
प्रवृत्ति दुःख है ओर निवृत्ति है दुःख से मुक्ति । 


१९. संसार को एक परिणाम समझकर उसने प्रल्य का सिद्धान्त 
छोड़ा, ओर संसार का व्यय होता है, यह जानकर उसने नित्यता का 
मत घेय्यपूर्वक शीघ्र ही छोड़ा । 

२०. महामुनि का उपदेश सुनकर और अ्हण कर, उसने अपने 
पूर्व मर्तों का तुरत परित्याग किया; क्योंकि उसने पहले ही अपने को 
तैयार कर लिया था, जिससे सद्धर् में वह शीघ्र ही लग गया | 


२१. उसका चित्त श्रद्धा-युक्त हो गया और परम (धर्म ) को 
पाकर उसने शान्त एवं अविकारी पद प्राप्त किया; और इसलिए, वहाँ 
लेटे हुए मुनि की ओर कऋृतशतापूर्वक देखते हुए, उसने यह निश्चय 
किया ३७७ 

२२. “'मेरे लिए यह उचित नहीं कि यहाँ रहकर में पूज्य एवं 
श्रेष्ठ शास्ता की निर्वाण-प्राप्ति देखे  करुणामय शास्ता की निर्वाण-प्रास्ि 
से पूर्व ही में स्वयं सोधे नैष्ठिक अन्त को प्राप्त होऊँगा ।”? 

२३. तब मुनि को प्रणाम कर, वह सॉप की तरह निशचल हो 
गया और हवा से विलीन हुए, बादल के समान एक ही क्षण में निर्वाण 
की शान्ति में प्रविष्ट हुआ । 

२४. तब संस्कारों के जाननेवाले मुनि ने उसके दाह-संस्कार के 
लिए. यह कहते हुए आदेश दिया, ““उत्तम शिष्यवाले महामुनि का यह 
अन्तिम शिष्य अन्त को प्राप्त हुआ ।?? 


११७० बुद्धचरित 


२५. जब रात का पूर्व भाग बीत गया, चन्द्रमा ने ताराओं का 
प्रकाश ग्रस लिया, ओर उपवन ऐसे नीरव हो गये जैसे सोये हुए 
हों, तब महाकारुणिक ने अपने शिष्योें को उपदेश दिया :--- 

२६. “मेरे उस पार चले जाने पर तुम्हें प्रातिमोक्ष को अपना 
आचार्य, अपना प्रदीप और अपना कोष समझना चाहिए | वही तुम्हारा 
उपदेशक है, जिसके अधीन तुम्हें रहना चाहिए. और तुम्हें इसकी आबृत्ति 
करनी चाहिए, जेसे कि मेरे जोवन-काल में करते थे । 

२७. शारीरिक एवं वाणी के कर्मा की शुद्धि के लिए सब सांसा- 
रिक कार्यों (८ व्यवद्वार ) को छोड़ो तथा भूमि, जीव, अन्न और कोष 
आदि लेने से (-,“ग्रह ) वेसे ही बचो जेसे कि आग पकड़ने से 
(८ ५९/प्रह ) । 

२८. प्रथ्वी पर जो कुछ पेदा होता है उसे काट गिराने से, धरती 
को खोदने व जोतने से तथा ओषधि एवं ज्योतिष ( के व्यवसाय ) से 
विरत रहना जीविका का उचित उपाय है । 

२९. घटक ( मध्यरथ ) का ज्ञान प्राप्त करने में, तंत्र-मंत्र के 
प्रयोग में, कुटिल एवं कपटी होने में या शास्त्र-सम्मत सिद्धियों में, न 
संयम है न संतोष ओर न जीवन ही । 

३०. इस प्रकार प्रातिमोक्ष शील का सार है, मुक्ति का मूल है; 
इससे समाधि, समस्त शान एवं अन्तिम रुक्ष्य प्राप्त होते हैं । 

३१. इसलिए वही धर्मवान्‌ है जिसका शील विश्युद्ध व अखण्ड 
है, अविच्छिन्न व अविनष्ट है, क्योंकि शील ही सदगुणों का आश्रय है । 

२६--प्रातिमोक्ष ८ भिश्षु-जीवन के पापनिषेधक नियम । 

३२. शील के अक्षुण्ण व विशुद्ध रहने पर इन्द्रिय चञ्नल नहीं रहते; 
क्योंकि, जैसे छाठी लेकर पश्ुओं को फसल से दूर रखते हैं वैसे ही दृढता 
पूर्वक छः इन्द्रियों की ( विषयों से ) रक्षा (-संवरण ) करनी चाहिए | 

२३. विषयों के बीच इन्द्रियरूपी घोड़ी को ( खतन्त्र ) छोड़नेवाला 
मनुष्य ( सन्मार्ग से ) बहकता है ओर उन ८ विषयों ) से तृत्ति नहीं 
पाता है | कुमार्ग-गामी घोड़ों के कारण मार्ग -भ्रष्ट हुए. के समान वह 
उनके कारण विपत्ति भोगता है । 


३४. इस जगत्‌ में कुछ लोग महाशत्रुओं के हाथ में पड़कर दारुण 
दुःख भोगते हैं, किन्तु मोहवश विषयों के वशोभूत होनेवाले लोग विवज्ञ 
होकर इस जन्म में और जन्मान्तरों में दुःख के अधीन होते हैं । 

३५. अतः इन्द्रियों से वैसे ही दूर रहना चाहिए, जैसे कि बुरे 
( >विषम ) विपक्षी राजाओं से ; क्योंकि इस जगत्‌ में इन्द्रिय-सुख 
भोगने के बाद मनुष्य जगत्‌ में इन्द्रियों के जल्लाद को देखता है। 

३६. संसार में बाघ, सॉप, जलती आग या झत्रु से उतना नहीं 
डरना चाहिए जितना कि अपने ही चश्चल चित्त से, जो मधु को देखता 
है किन्तु खतरे को नहीं । 


३७. लोहे के अड्ढुश से अनियंत्रित मतवाले हाथी के समान या 
वृक्षों पर कूदनेवाले शाखामृग के समान चित्त स्वेच्छानुसार सब दिशाओं 
में घूमता रहता है; इसे चञ्चखछता का अवसर ही न देना चाहिए | 


३६, “यथा पश्यति मध्वेव न प्रपातमवेक्षते ।”? 
न्ण््णौ० ग्यारह २९० ॥ 

३८. चित्त के स्वतन्त्र रहने पर शान्ति नहीं मिलती, किन्तु इसके 
स्थिर होने पर कार्य पूरा होता है। इसलिए यथाशक्ति यत्ष करो जिससे 
तुम्हारे ये चित्त चशञ्चल्ता से विरत हो जाये । 

३९, ओषधि की मात्रा के समान भोजन की उचित मात्रा का 
पालन करो, ओर इससे अनुराग या शणा न करो, उतना ही खाओ 
जितना कि क्षुधा-शान्ति और शरीर-रक्षा के लिए आवश्यक है । 

४०. जैसे उद्यान में रस-पान करते हुए भौरे फूलों को नष्ट नहीं 
करते, वैसे ही अन्य मतावलम्बियों का विनाश नहीं करते हुए ( अन्य 
मतावलम्बी गहस्थों के लिए भारनस्वरूप नहीं होते हुए ) उचित समय 
पर भिक्षाटन करो | 

४१. अत्यन्त भारी बोझ नहीं रखना चाहिए, यह नियम बेल 
और दाता दोनों ही के लिए लागू है, इस संसार में अत्यन्त भारी बोझ 
से दबकर बेल गिर पड़ता है और जो हाल बेल का है वही 
दाता का भी | 





३०९---“भोजने भव मात्राज्ञष ... ... ?....सो० चोददद १ | 
भोजन ओर नींद के लिए देखिये---सौ० चौदह । 
४०---“यथापि भमरो पुष्फं वण्णगन्धं अह्ेठयं । 
पलेति रसमादाय एवं गामे मुनी चरे ॥---ध० प० चार ६। 
“जिस प्रकार फूल के वर्ण या गन्ध को विना हानि पहुँचाये अमर 
रस को छेकर चरू देता है, उसी प्रकार मुनि गाँव में विचरण करें ।” 
४१--पृर्वा्ध का अनुवाद स्वतन्त्र दे ओर उत्तराधे का चीनी अनुचाद्‌ 
के आधार पर । 

४२. सारा दिन ओर रात का प्रथम व अन्तिम भाग (ज-याम ) 
योगाचार में बिताओ ओर मध्य भाग में स्मृतिपू्वंक सोओ, जिससे कोई 
अनर्थ न हो । 

४३. कालरूपी अग्नि से संसार के जलते रहने पर क्या सारी रात 
सोना उचित है ? जब कि हृदय में रहनेवाले दोष शत्रुओं के समान 
प्रहार करते हैं, तब कौन नींद के वशीभूत हो ! 

४४, इसलिए, जेसे कि मंत्र आदि से कृष्ण सर्प को घर से बाहर 
किया जाता है, वैसे ही ज्ञान ओर मंत्रोचारण द्वारा हृदय में रहनेवाले 
दोषरूपी सॉपों को भगाकर तुम्हें सोना चाहिए, *'* *** | 


४५. लजा (ही ) एक आभूषण है ओर उत्तम बच्न है, मार्ग- 
श्रष्टों के लिए. अद्गश है। ऐसा होने पर तुम्दें लगा होनी चाहिए ; 
क्योंकि निर्लंज होना गुण-हीन होना है । 

४६. मनुष्य जितना ही लजावान्‌ होता है, उतना ही उसका 
( आदर होता ) है, ओर जो निज तथा हित-अहित के विवेक से 
शून्य है वह नर पशु-तुल्य है । 

४७. यदि कोई आदमी तलवार से तुम्हारी भुजाएँ ओर अज्छ 
काट डाले तो भी तुम्द उसके प्रति पाप-भाव का पोषण न करना चाहिए 
ओर न उसे अशान्त शब्द ही कहना चाहिए, क्योंकि ऐसा करने से 
तुम्हें ही विष्न होगा । 

४८. क्षमा के समान कोई तप नहीं, जो क्षमावान्‌ है उसे शक्ति है, 
घैये है और जो दूसरों का कठोर व्यवहार नहीं सह सकते वे न तो धर्म- 
संस्थापकों के मार्ग पर ही चलते हैं ओर न उनका त्राण ही होता है। 

८ 

मै 


४९, क्रोध को थोड़ा सा भी अवकाश ( प्रश्रय ) न दो, यह धर्म 
ओर यश को नष्ट करता है, रूप का शत्रु है, द्वृदय की अमि है ; गुणों 
के लिए इसके समान कोई शत्रु नहीं । 

५०, क्रोध प्रत्नज्या के लिए. प्रतिकूल है, वेसे ही नेसे कि बिजली 
की अग्नि शीतलरू जल के लिए, किंतु क्रोष शहस्थ-जीवन के लिए प्रति- 
कूल नहीं है ; क्योंकि गहस्थ इच्छाओं से भरे होते हैं ओर इसके सम्बन्ध 
में कोई ब्रत लिए नहीं होते हैं । 

५१, यदि तुम्हारे हृदय में अभिमान का उदय हो, तो सुन्दर 
बालें से विहीन मस्तक को छूकर, अपने काषाय वज्तन एवं मिक्षा-पात्र को 
देखकर, और दूसरों के कर्म (-- कर्मान्त ) ओर आचरण का चिन्तन कर, 
इसे दूर करो । 


५२, यदि अभिमान-युक्त सांसारिक मनुष्य अमिमान को जीतने 
के लिए. ( यत्ञ करे ), तो फिर उनका क्या कहना, जिनके मस्तक मुड़े 
हुए हैं, निन्‍्होंने अपने को निर्वाण (-घर्म ) में लगाया है, जो भिक्षा का 
अन्न खाते हैं और जिन्होंने अपने को प्रमाणित किया है ? 

५३. कपट और धर्माचरण असंगत हैं, इसलिए कुटिल उपायों 
का सहारा न लो | छल ( कपट ) और छदड्म (>माया ) ठगने 
के लिए हैं, किंतु जो धर्म में लगे हुए हैं उनके लिए. ठगना-जैसी कोई 
चीख नहीं । 

५४, बड़ी बड़ी इच्छाएँ रखनेवाले को जो दुःख होता है वह अल्प 
इच्छावाले को नहीं होता है। इसलिए, अल्पेच्छकता का अभ्यास करना 
चाहिए और विश्येषतः उन्हें, जो गुणों की परिपूर्णता चाहते हैं । 


सर्ग २६ : महापरिनिवांण ११५ 


५५, जो धनवानों से बिलकुल नहीं डरता वह कृपणों को देखने 
से नहीं डरता; जिसकी इच्छाएँ अल्प हैं ओर जो “'कुछ नहीं है?” यह 
सुनकर उदास नहीं होता, उसी को निर्वांण प्राप्त होता है । 

५६. यदि तुम निर्वाण चाइते हो तो संतोष का अभ्यास करो, 
संतोष होने पर ही यहाँ ( सच्चा ) सुख मिलता है ओर संतोष ही घर्स 
है । संतुष्ट मनुष्य भूमि पर भी शान्तिपूर्वक सोते हैं. ओर अश्वतुष्ट मनुष्य 
स्वर्ग में भी जलते रहते हैं । 

५७, असंतुष्ट मनुष्य अत्यन्त धनवान होने पर भी सदा दरिद्र ही 
रहता है और संतुष्ट मनुष्य अत्यन्त दरिद्र होने पर भी सदा धनी ही रहता 
है। प्रिय विषयों की खोज करनेवाला असंतुष्ट मनुष्य, तृति पाने के 
लिए श्रम करता हुआ, अपने ही लिए दुःख पेदा करता है | 

५८, जो परम शान्ति-सुख पाना चाहते हैं, उन्हें सुख में इतना 
आसक्त न होना चाहिए । क्योंकि इन्द्र और दूसरे देवगण भी संसार के 
उस मनुष्य से ईर्ष्या (-- ,/स्पृद्द ) करते हैं जो केवल शान्ति ( की 
प्राप्ति ) में लगा हुआ है | 

५९, आसक्ति दुःख का निवास-तृक्ष है ; इसलिए स्वजनों में या 
दूसरों में आसक्ति छोड़ो । इस संसार में अत्यन्त आसक्त मनुष्य दुःख 
में वेसे ही फँसता है, जैसे कि जरा-जीर्ण हाथी कीचड़ में | 

६०. नदी द्वारा--जिसका जल निरंतर बह रहा हो, अत्यन्त धीरे 
धीरे ही क्‍यों नहीं--काल-क्रम से चद्माम की सतह घिस्न जाती है। वीर्य 
( उद्योग ) के लिए. कुछ भी दुर्लभ नहीं। अतः उद्यमी बनो और 

अपने भार को न फेको | 


७०७५--पूर्वांधे का अनुवाद अनिश्चित कहा गया है। 

६१, जो मनुष्य अरणियों को रगड़ने में बार बार रुकता है 
उसके लिए. काठ से आग निकालना कठिन हो जाता है, किंतु उद्योग 
करने से यह आसानी से निकलरू- आती है। अतः जहाँ परिश्रम है 
वहाँ सिद्धि है। 


६२. स्मति ( जागरुकता ) रहने पर दोष काम नहीं करते 
€ अर्थात्‌ निष्किय हो जाते हैं ); स्मृति के समान न कोई मित्र है, न 
कोई रक्षक, और स्मृति के नष्ट होने पर अवश्य ही सब*कुछ नष्ट हो जाता 
है। अतः दरीर में लगी (-- कायगता ) स्मृति को शिथिल न करो । 

६३. जिनका चित्त दृढ़ है वे शरीर के लिए स्मृतिर्पी कवच 
पहनकर विषयों की रण-भूमि में उन वीरों की तरह आचरण करते हें, 
जो कवच पहनकर झत्रु-व्यूह में निर्मयतापूर्वक घुस जाते हैं । 


६४, इसलिए अपने भावों को सम तथा चित्त को नियंत्रित रखते 
हुए संसार के उदय और व्यय को जानो ओर समाधि का अभ्यास 
करो । क्योंकि जिसने मानसिक समाधि प्राप्त कर ली है उसे कोई 
आधियों स्पश नहीं करती । 

६५, जेसे बढ़ते हुए पानी को रोकने के लिए मनुष्य परिश्रम- 
पूर्वक बाँध बनाते हैं, वेसे ही समाधि को उस बाँध के समान बताते 
हैं जिसके द्वारा विचाररूपी जल स्थिर किया जाता है । 

६६. उस बुद्धिमान्‌ मनुष्य (८प्राश ) का, जो सदा अपनी 
सम्पत्ति ( ऐड्वर्य ) दान करता है ओर द्वदय से अत्यन्त धर्मामिमुख 
रहता है, त्राण होता है; फिर उस मभिक्षु के त्राण का क्‍या कहना, 
जिसे घर भी नहीं है । 

६७, प्रशा, जरा-मरणरूपी महासागर में एक नौका है, मोहान्धकार 
में मानो एक प्रदीप है, सब व्याधियों को दूर करनेवाली ओषधि है, दोष- 
रूपी वृक्षों को काठनेवाली तेज कुल्हाड़ी है। 

६८. इसलिए प्रशा की वृद्धि के लिए विद्या, ज्ञान और भावना का 
अभ्यास करो ; क्‍योंकि जिसे प्रज्ञा-चक्षु है, उसे ही वास्तविक दृष्टि है, 
यद्यपि उस चक्षु में ( स्थूलठ पदा्ों को ) देखने की शक्ति नहीं होती | 

६९, घर छोड़ने पर भी यदि कोई मनुष्य चित्त के विविध व्यापारों 
में लगा रहे तो उसका त्राण नहीं होता ; जो लोग परम शम प्राप्त 
करना चाहें वे इसे जानें ओर सब व्यापारों से मुक्त हो जायें | 

७०, इसलिए अप्रमाद में वैसे ही लगा जैसे कि गुरु में और प्रमाद 
का वैसे ही परित्याग करो जेसे कि शत्रु का। अप्रमाद द्वारा इन्द्र ने 
राज्य प्राप्त किया और प्रमाद द्वारा उद्धत असुरों ने विनाश । 

७१, करुणामय, सहानुभूतिपूर्ण एवं हितैषी गुरु को जो. कुछ 


करना चाहिए वह सब मैंने किया; अब अपने को लगाओ और चित्त 
को शान्‍्त करो | 


७२, तब, जहाँ कहीं रहो, पर्वत पर या झून्य भवन में या जंगल 

में, धर्माचरण में सदा प्रयल्शील (अप्रमत्त ) रहो ओर पश्चाताप न करो | 

७३. रोगियों की शारीरिक अवस्थाओं का पूरा पूरा विचार कर, 

उन्हें उचित ओषधि बताना वैद्य का काम है; किंठु उचित समय पर 
ओपधि-सेवन करने का उत्तरदायित्व रोगी पर ही है, न कि वेद्य पर | 


६८---“अज्ञामयं यस्य हि नास्ति चक्षुश्रक्षुर्न तस्यास्ति सचक्षुषों5पि! 
० अठारहद ३५ | 
७००“ अप्रमाद से ही इन्द्र देवताओं में श्र्ठ बना”---घध० प० 
दा १०॥। है. 





झ 

. ७४, पथ-प्रदर्शक (-- देशिक ) द्वारा उत्तम सीधा समतलऊल एबं 
निरापद मार्ग बताये जाने पर, यदि सुननेवाले उप्त पर नहीं चलें ओर 
विनाश को प्राप्त हों, तो पथ-प्रदर्शक_के ऊपर आदेशरूपी ऋण दोष 
नहीं रहता। 

७५, तुम लोगों में जिस किसी को दुःख आदि चार स्त्यों के 
मेरे उपदेश के बारे में ( कुछ भी जानने की ) इच्छा हो, वह तुरत 
मुझसे विश्वासपूर्वक कहे और अपना संशय दूर करे |”? 

७६. महामुनि द्वार इस तरह जोरों से कहे जाने पर वे सब 
संशय-रहित थे ओर वे कुछ नहीं बोले । तब अपने चित्त से उनके 
चित्तों में प्रवेश कर, साधु ( ८ कृती ) अनिरुद्ध ने ये वचन कहे :--- 

७७, “हवा का बहना बन्द हो जाय, सूरज शीतल हो जाय और 
चॉद गर्म, तो भी जगत्‌ में चार सत्यों को मिथ्या प्रमाणित करना 
शक्य नहीं | 

७८. जिसे दुःख कहा गया है वह सुख नहीं ; दुःख के कारण 
को छोड़कर दुःख पैदा करनेवाला दूसरा कुछ नहीं ; कारण का निरोध 
होने से मुक्ति अवश्य होती है ओर ( निरोध- ) मार्ग ही उपाय है । 

७९, इसलिए, हे महात्मन्‌, चार सत्यों के बारे में शिष्यों को कुछ 
संशय नहीं है ; किंतु जिन्होंने अपना लक्ष्य सिद्ध नहीं किया है वे यह 
सोचकर दुःखी हो रहे हैं कि विनायक जा रहे हैं । 

८०. इस समा में, जिसने नये तब्रत ( नई दीक्षा ) के कारण 
अपने लक्ष्य को नहीं देखा था, वह भी आज आपके इस उपदेश से 
अपने सम्पूर्ण लक्ष्य को वैसे ही देख रहा है जेसे कि बिजली की चमक 
में (देख रहा हो ) | | 

. ८१, किंतु वे भी, जिन्हें कुछ भो करना शेष नहीं है ओर जो 
भवसागर के उस पार चले गये हैं, यह सुनकर हृदय से चिन्तित हो 
रहे हैं कि पूर्ण शास्ता विदा हो रहे हैं ।?? 

. ८२, आये अनिरुद्ध के ये वचन सुनकर बुद्ध ने, असलियत 
को जानते हुए भी, इसे फिर से सुना ओर अपने शिष्यों के चित्त दृढ़ 
करने के लिए उनसे स्नेहपूवक कहा :--- 

८३. “युगपर्यन्त रहने पर भी प्राणी का विनाश होता ही है, 
इसलिए, पारस्परिक संयोग या मिलन जेसी कोई ( स्थायी ) वस्तु नहीं 
है। मैंने अनना और दूसरों का काम पूरा कर लिया है, अब ओर 
जीवित रहने में कोई लाभ नहीं । 

८४, स्वर्ग में और प्रथ्वी पर जिन्हें दीक्षित करनां था वे सब 
बचाये गये ओर मार्ग पर छाये गये ( ख्लोत-आपन्न किये गये ) | 
इसके बाद मेरा यह धर्म मिक्षुओं की वंश-परम्परा से मनुष्यों के 
बीच रहेगा | 

५, जगत्‌ के वास्तविक स्वभाव को पहचानो ओर चिन्तित 
मत होओ : क्योंकि वियोग अवश्यम्मावी है । संसार को ऐसा जानकर 
वैसा यल्न करो जिससे यह फिर कभी न हो । 


८६. जब ज्ञानरूपी प्रदीप से अन्धकार में प्रकाश हो जाता है और 
भ्रों को अस़ार देख लिया जाता है, तब आयु का निरोध होने पर वेसे 
ही संतोष होता है, जैसे कि रोगों के दूर होने पर । 

८७. जब दइन्द्रों सहित छूटनेवाले शरोर नामक भव-सागर की 
घारा कट रही हो, तब जीवन का अन्त होने पर, जेसे कि विपतक्ति-प्रद 
शत्रुओं का नांश होने पर, किसे आनन्द न होगा ! 

८८. सब चराचर का विनाश होता है, अतः .जागढक रहो .; मेरी 
निर्वाण-प्राप्ति का समय आ गया है। विलाप मत करो; ये मेरे अन्तिम 
बचन हैं ।”” हि 

८९, तब वह श्रेष्ठ ध्यानश उस समय प्रथम ध्यान में प्रविष्ट हुए 
और उससे निकलकर दूसरे में, ओर इसी तरह उचित क्रम से वह किसी 
को छोड़े विना सब ८ ध्यानों ) में प्रविष्ट हुए । 

९०, तब सब थ्यांनों से, नो समापत्तियों से ऊर्थ्व ( अनुलोम ) 


क्रम से निकलकर, महामुनि फिर निम्न ( प्रतिलोम ) क्रम से प्रथम ध्यान 
में लोट आये । 


९१, उससे भी निकलकर वह उचित क्रम से चतुर्थ ध्यान में 


आये ओर चतुर्थ ध्यान से निकलकर वह अनन्त शान्ति अनुभव करने 
को चले गये । 


९२, तब मुनि का परिनिर्वाण होने पर, तूफान से प्रतिहत नोका 


के समान प्रथ्वी कॉप उठी, और आकाश से उल्काएँ गिरी, जेसे दिग्गजों 
द्वारा फेंकी गई हों | 


९३. जलावन ओर घुए से रहित आग, हवा से प्रेरित हुए, विना 
ही, दिशाओं को जलाने लगी, जेसे दिव्य चित्रथ वन को जलाने के 
लिए आकाश में दावानछ उठा हो । 

९४. भयड्डूर वच्र, शत शत अड्जारों से आग उगलते हुए, गिरने 
लगे, जैसे युद्ध में असुरों को जीतने के लिए, इन्द्रदेब क्रोधपूर्वक उन्हें 
( बज्जो को ) फेंक रहा हो | 

९५, धूल-भरी हवा. छताओं को टुकड़े टुकड़े करतो हुई जोरों से 
बही, ओर क्रुद्ध झंझावात से आहत हुए .पर्वतों की चोटियाँ. गिर पड़ीं । 


लात डिक नल "पभता।हझै यू 


९७--हसका उत्तराड् वीनी अनुवाद से लिया गया है। . 

९६. चाँद का प्रकाश क्षीण हुआ ओर यह अपनी निष्प्रभ किरणों 
से वेसे ही शोमित हुआ, जेसे पद्लिल जल से लिप्त राजहंस, जिसका शरीर 
छोटे छोटे बेतों ( या नरक ) से घिरा हो । 

९७. यद्यपि आकाश अनश्र था ओर चाँद उगा हुआ था, तो 
भी अपविन्न अंधकार चारों ओर फेल गया था । और उस 'समय नदियों 
का जल मानो शोक से खौल रहा था | 

९८, तब समीपवर्त्ती शाल-वृक्षों ने झुककर असमय के सुन्दर फूल 
बुद्ध के दरीर पर*'*******' बरसाये | 


९९, आकाश में पॉच शिरवाले नाग नि*वल खड़े रहे, वे मुनि 
की भक्तिपूर्वक देख रहे थे, उनकी आँखें शोक से छाल थीं, उनके 
फन बन्द थे, ओर उनके शरीर नियंत्रित थे । 

*१००, मानसिक पीड़ा के कारण उन्होंने गर्म निश्वास छोड़े, 
किंतु यह्ट खोचकर कि जगत्‌ स्वभावतः अनित्य है, उन्हें शोक से विरति 
एवं जगत्‌ से घ्रणा हो गई । 

१०१, दिव्य छोक में नेप्रिक धर्म के आचरण में रत राजा वैश्रवण 
की धर्म-सभा ने धर्म में आसक्ति होने के कारण न शोक किया न 
आंसू बहाये। 

१०२, पविन्न (-कृती ) शु॒द्धाधिवास देवगण, यद्यपि वे महामुनि 
का अत्यन्त सम्मान करते थे, शान्त रहे और मन में क्षब्ध नहीं हुए ; 
क्योंकि उन्हें जगत्‌ के स्वभाव से धणा थी । 


१०३. सद्धम में आनन्द पानेवाले देवगण, गन्धर्व-राज, नागन्राज 
और यक्ष अत्यन्त शोक-मग्न और व्याकुल होकर आकाश में खड़े रहे । 

१०४. किंतु, मार की हार्दिक अभिलाषा पूरी हुई, उसके दल ने 
आनन्द में आकर अट्टहास किया, उछल-कूद की, सॉपों के समान फूल्कार 
किया, जत्य किया ओर बड़े बड़े मदड्रं एवं पटह बजाये | 

१०५, तब ऋषि-ऋषम ( बुद्ध ) के उसपार चले जाने पर संसार 
उस पर्वत के समान दिखाई पड़ा, जिसकी चोटी वज्र से कट गई हो, 
या उस उदास हाथी के समान जिसका मद बन्द हो गया हो, या उस 
वृषभ के समान जिसका ककुद नष्ट हो गया हो। 

१०६, उन जन्म-विनाशक को खोकर, संसार वैसे ही दिखाई पड़ा 
जैसे कि विना चाँद का आकाश, या हिम से सूखे कमलों का सरोवर 
या धन के अभाव से निष्फल हुई विद्या ( दिखाई पड़े ) । 

बुद्धाचरित महाकाव्य का “महापरिनिवांण”” नामक 
छब्बीसवाँ सर्ग समाप्त । 


सत्ताईसवाँ सगे 
निवोण की प्रशंसा 


१, तब किसी बड़े देवता ने****** विमान से अपना शिर कुछ 
चाहर झुकाकर सर्वश्ञ की ओर एक क्षण तक देखा और कद्दाः-- 

२. “अहो ! सब जीव अनित्य हैं और जन्म एवं विनाश के नियम 
के अधीन हैं, जो जन्म लेते हैं उनके भाग्य में दुःख है। इस प्रकार 
शान्ति उसी शान्ति से मिलती है, जो अपने पीछे कुछ छोड़ नहीं जाती । 

» ३. जैसे कि जल अग्नि को शान्त करता है वैसे दी कालरूपी जल 
को तथागतरूपी अग्नि शान्त करनी पड़ी, जिसकी ज्वाला शान है, 
जिसका धुआँ यश है, और जिसने जन्मरूपी इन्धन को निःशेष जला 
डाला है। 

४. तब श्रेष्ठ ऋषि के समान दिखाई पड़नेवाले दूसरे ऋषि ने, जो 
स्वर्ग में रहते हुए भी उसके उपमोगों से आइहृष्ट नहीं हुआ, अहंत्‌ 
ऋषि की ओर देखा, जिन्होंने शान्ति प्रात कर छी थी ; और गिरिराज 
के समान यबैर्य धारण करते हुए, उसने ये वचन कहेः--- 

५, “इस संसार में ऐसा कुछ नहीं जो नाश को नहीं प्रासत होता 
है, जो नाश को नहीं प्रात हुआ और जो नाश को नहीं प्रास होगा, 
यह देखकर कि अनुपम गुरु, जिन्होंने परम ज्ञान प्राप्त किया था और 
जो उत्तम लक्ष्य (>परमार्थ) को जानते थे, शान्ति को प्राप्त हुए । 

६. जीवलोक, जितकी आँखें मोह से अवश्य ही अन्धी हो गई हैं 
इन नेता से वश्चित हुआ, जिनकी प्रज्ञा विशुद्ध थी और जिन्हें उत्तम 
दृष्टि प्रात्त थी ; ओर होश खोकर यह- लोक कुमार्ग में स्थित है ।”” 

७. तब मुनि का निर्वाण होने पर अनिरुद्ध ने, जिसने संसार को 
जीत लिया था, जिसकी आसक्ति नष्ट हो गई थी ओर जिसने जन्म-निरोध 
कर लिया था, जगत्‌ को प्रकाश से वच्चित हुआ देखकर, शान्तिपूर्वक 
यों कहा:--- 

८. “संस्कारों के अधीन रहनेवाले बुद्धिमान्‌ मनुष्य को इस समय 
विश्वास नहीं करना चाहिए, जब कि ऋषिरूपी महापर्त पर अनित्यता 
रूपी वज्र के गिरने से चोट पड़ी है| 

९, अहो ! इस असार अनात्म एवं विनाशधमा जगत्‌ को जीव- 
लोक कहते हैं, जिसमें मुनि--डठर्धर्ष सिंहद--दोरूपी हाथियों को नष्ट 
करके स्वयं नाश को प्राप्त हुए । 

१०, जगत्‌ सदा कमशील ओर कामासक्त है ; अब किसका हाथ 
सुरक्षा प्रदान करेगा, जब कि तथागत भी साधारण भाग्य के अधीन. 
होकर सुवर्ण-स्तम्भ के समान गिर पड़े ? 

११, मुनिरूपो हाथी ने दोषरूपी इक्ष को--जिसके बीज ह हैं, 
अड्डर एक, बलि एक, मूल छः, फल पाँच, शाखाएँ दो,****** » और 
तना एक--उखाड़ डाल, ; तो भी वह यहाँ पड़े हुए हैं । 

१२, सम्राद के समान सभी. शत्रुओं को जीतकर, ग्रीष्म ऋतु में 
मोर के समान आसक्ति-रहित होकर, घोड़े के समान अपनी यात्रा पूरी कर, 
( इन्धन-रहित ) अग्नि के समान ; ज़न्म-मुक्त होकर, मुनि शान्ति को 
प्राप्त हुए । 

१३, जेसे कि वज्रन्चालक स्वर्ग-पति प्रसन्न होकर तप्ति-कर जल- 
धाराएँ भेजता है, वेसे ही गुर ने अपने उपदेश भेजे ओर प्रखर दीघमि 
से पीड़ित वृषभ के समान प्रथ्वी पर घूमते हुए उन्हों ने अपने यश से 
दिशाओं को व्याप्त किया ; तो भी वह यहाँ पड़े हुए हैं। 

१४, वह नर-सूर्य द्रविण-पति वेश्रवण के दल से परित्रृत होकर 
अपने मार्ग पर चले, ओर उन यशस्वी एवं तेजस्वी ने नदी (-सिन्धु ) 
के समान सुवर्ण-राशि दी, तो भी उनका अस्त हुआ । 

१५, आज मुनि का निर्वाण होने पर जगत्‌ वैसे ही निष्प्रभ है जैसे 
कि कुहासे से भरी दिशाएँ, जैसे कि सूरज जिसकी किरणें बादलों से कट 
रही हों, जेसे कि आहुति पूरी होने पर घी-रहित आग । 

१६. कुटिलता (- ग्रन्थि )-रहित होकर उन्हों ने सत्य का 
( सीधा ) मार्ग ग्रहण किया और बन्धन (-ग्रन्थि )-रहित होकर 
उन्होंने शम धर्म प्राप्त किया । ऋद्धि द्वारा जीवन-धारण करने में समर्थ 
होने पर भी उन्होंने शरीर नामक दुःख-नित्रास का परित्याग किया | 

१७, जेसे सूर्य अन्धकार को दूर करता है, वेसे ही अज्ञान को जीतकर 
और जैसे जल-घारा धूल को शान्त करती है, वेसे हो काम को शान्त कर, 
मुनि' * * * “चले गये, घूमते हुए दुःख-चक्र में फिर कभी लौटने को नहीं | 

१८, जन्मरूपो दुःख को नष्ट करने के लिए उनका जन्म हुआ 
था, शान्ति के लिए जगत्‌ उनकी शरण में आया, वह उज्ज्वल तेज से 
चमके ओर उन्होंने विशिष्ट बुद्धि से प्रकाशित किया । 

१९, उन्होंने लोगों को श्रेय की ओर भेजा, उन्होंने प्रथ्वी को 
अपने उत्तम गुणों से व्याप्त किया, उनके यश में वृद्धि हुई । 


अिडममबनभनकपनय, 


१९ अनिश्चित । 


२०. अपनी विपुल विद्या के कारण वह् निंदा सुनकर उदास नहीं 
होते ये, वह दुखियों से दयापूर्वक बोलते थे, बह दूषित भोजन अद्दण 
नहीं करते थे ओर अच्छा भोजन पाकर उन्हें आनन्द नहीं होता था । 

२१. वह अपनी चश्जल इन्द्रियों को शान्त रखते थे ओर अपनी' 
मानसिक शक्ति (इच्छा-शक्ति ) के कारण ठीक ही विषयासक्त नहीं होते 
थे। दूसरोद्वारा अप्राप्त मार्ग को पाकर उन रसज्ञ ने नेष्कम्य-रस का 
आस्वादन किया ! 


२२. उन्होंने वह दिया, जो पहले किसी मनुष्य ने नहीं दिया था 
और उनके दान, फल की इच्छा से प्रेरित नहीं होते थे; उन्होंने अविचल 
चित्त से राज्य छोड़ा और अपने गुणों से सजनों के चित्त आइृष्ट किये । 


२३, उन्होंने दृढ़तापूवंक अपनी चह्चछ आँखों की रक्षा की । 
वह सदाचार द्वारा अपने चित्त की रक्षा किया करते थे। उन्होंने श्रेय 
की रक्षा एवं वृद्धि की | उन्हें किसी उत्पन्न धर्म ( वस्तु ) की अभि- 
लाषा नहीं हुईं । 

२४. बुरे कर्मों को बुया समझकर उन्होंने छोड़ दिया और श्रेय 
द्वारा दोषरूपी शत्रुओं से अपने को मुक्त किया। उन्होंने बुद्धिद्वारा 
पापों को सर्वथा उन्मूलित किया, तो भी वह (मुनि ), अनाये अनित्यता 
के वशीभूत हुए | 

२५. उन्होंने ठीक ठीक धर्म का पालन किया और आनन्दपूर्वक 
उत्तम निश्चय ग्रहण किये; तो भी वह शास्ता, जिन्हें शान का खजाना 
था, उस अग्नि के समान शान्‍्त हो गये, जिसका इन्धनरूपी कोष समाप्त 
 ( उपभुक्त ) हो गया हो । | 

२६, गुरु यहाँ पड़े हुए हैं, जिन्होंने आठ के बारे में पाँच के 
समूह को अच्छी तरह जीता, जिन्होंने तीन को देखा, जिन्होंने त्रिविध 
आचरण का अन्त किया, जिन्हें त्रिविध दृष्टि थी, जिन्होंने एक की रक्षा 
की, जिन्होंने एक को प्राप्त किया, जिन्होंने एक का चिन्तन किया,. 
जिन्होंने सात भारी चीजों (-गुरूणे १ ) का परित्याग किया | 

२७. उन्होंने शान्ति के लिए मार्ग को प्रकाशित किया और कृपा- 
पूवंक सजनों को भ्रद्धावान्‌ बनाया । उन्होंने पापरूपी वृक्षों को काया और 
श्रद्धावानों को भवों से मुक्त किया। 

२८, अपने वचनामृत से उन्होंने जगत्‌ को खूब तृप्त किया और 
क्षमाद्दारा क्रेैधच को जीता | उन्होंने अपनी शिष्यमण्डली को श्रेय में रमाया 
और श्रेय चाहनेवालों को सूक्ष्म परीक्षण में लगाया । 

२९. उन्होंने सजनों के भीतर धर्माइर उत्पन्न किया और वह 
उन्हें आर्य-मार्ग पर ले आये, जिसका सार है “कारण”; यद्यपि उन्होंने 
अनार्यों' को लोकोत्तर तरीके से नहीं सिखाया तो भी उन्हें सद्धमे के 
अतिरिक्त दूसरे मार्ग पर नहीं स्थापित किया | 

३०. काशी में उन्होंने धर्म-चक्र-प्रवरत्तन किया और अपने शानद्वारा 
जगत्‌ को संतोष का दान दिया ; जिन्हें दीक्षित करना था उनसे उन्होंने 
धर्माचरण कराया और हमारे हित के लिए, हमें सुख दिया । 

३१. दूसरों को उन्होंने अद्ृश्पूर्व तत्व का दर्शन कराया और 
धर्म पर चलनेवालों को उन्होंने गुणों से युक्त किया | दूसरे दश्शनों 
का खण्डन कर, युक्तिद्वारा उन्होंने लोगों को दुर्बोध अर्थ का 
बोध कराया । 


२२८ बुद्धचरित 


३२. सब कुछ अनित्य और अनात्म है, ऐसा उपदेश देकर ओर 
भवों में कुछ भी सुख नहीं है, ऐसा बतलाकर उन्होंने अपनी यश-पताका 
ऊँची उठाई और अभिमान के ऊँचे- खम्भों को उल्ट दिया। . 


३३. निन्दा से उनके चित्त में क्षोम नहीं हुआ और किसी भी 
बात में उन्हें सांसारिक प्रवृत्ति को इच्छा नहीं हुई *** *** *** | 

३४, स्वयं पार होकर उन्होंने ड्बते हुए लोगों को पार किया ; 
स्वयं शान्ति प्राप्त कर उन्हें शान्ति दी, जो क्षुब्ध थे ; स्वयं मुक्त होकर 
उन्हें मुक्त किया जो बँघे हुए थे ; स्वयं प्रकाश पाकर दूसरों के मोहा- 
'न्धकार को प्रकाशित किया । 

३५. न्याय एवं अन्याय को जाननेवाले महामुनि जगत्‌ को सदुपदेश 
से अनुगहीत कर चले गये, जैसे कि आपत्काल में, जब कि जीव अन्याय- 
मार्ग पर चलते हैं और उसी में प्रसन्न रहते हैं, धर्म चला जाता है ! 


३६. संसार की दृष्टियों ( मतों ) को जीतकर भी, वह सजल मेघर के 
समान, पहाड़ पर के जंगल के समान, गौरवशाली वृद्ध पुरुष के समान 
और दीमिमान्‌ युवक के समान, संसार की दृष्टि को आक्ृष्ट करते हुए, चले। 


है 3:: 53% #5० वह परम शान्ति के मार्ग पर चले, ओर श्रद्धावान्‌ 
जगत, जिसने उन्हें शान्ति प्राप्त करते देखा, आज उस स्नेह्दी मनुष्य के 
समान है जो पितृ-विहीन हो गया हो | 

३८, मार भी, जिसने अपने दल-बल के साथ मुनि को नष्ट करने 
के लिए प्रचण्ड क्रोध किया था, उनका मुकाबला न कर सका ; तो भी 
उन्हें नष्ट करने के लिए प्रचण्ड क्रोध करनेवाला मार आज मौत से 
मिलकर उन्हें गिराने में समर्थ हुआ | 

३९, सब जीव जिनके लिए भमव-चक्र का भय अब तक दूर नहीं 
हुआ है, देवताओं के साथ एकत्र हुए हैं और दुःख से अभिभूत हैं , 
क्योंकि शोक के परे जे! उत्तम मार्ग है, वह उन्हें प्राप्त नहीं हुआ है । 

४०. सब जीवों को आलोकित करते हुए उन्होंने जगत्‌ को ऐसे 
देखा, जैसे दर्पण में प्रतिबिम्बित हो और अपनी दिव्य श्रवण-शक्ति से 
उन्होंने दूर एवं निकट के, स्वर्ग तक के भी, सब शब्द सुने । 

४१, वह आकाश के नक्षत्र-प्रासाद पर चढ़ें, पृथ्वी में विना किसो 
बाधा के प्रविष्ट हुए, पानी पर विना ड्रबे हुए चले -और अपने शरीर से 
उन्होंने विविध रूप पैदा किये । 

४२, उन्हें अपने बहुत-से (पूर्व-) जन्म याद थे, जैसे कि यात्री 
को मार्ग के विविध विश्राम-स्थल याद रहते हैं ओर उन्होंने अपने चित्त 
से दूसरों के मानसिक व्यापारों को (-मनः प्रचारान्‌ ) जाना, जो इन्द्रियों 
को बोध-शक्ति के क्षेत्र से परे हैं ( अर्थात्‌ इन्द्रियों द्वारा नहीं जाने 
जा सकते ) | 


४३. वह सब्र के साथ समान व्यवह्दार करते थे और सर्वज्ञ थे, 
उन्होंने सब्च आखबों ( चित्त-म्लों ) को काट डाला ओर सब कार्य को 
पूरा किया, ज्ञान-द्वारा उन्होंने दोषों को छोड़ा ओर ज्ञान-तत्त्व प्राप्त किया, 
तो भी वह यहाँ पड़े हुए हैं । 

४४. उन्होंने उन लोगों को दीक्षित किया, जिनके चित्त पटु थे 
ओर मन्द चित्तों को धीरे धीरे पडता की ओर प्रेरित किया । धर्म-ज्ञान 


"33२३ न्‍्कमकफुकन्‍्क०-- 


४०-४३:--४०-४२ में अभिज्ञाओं का वर्णन है ओर ४३ में आस्रवक्षय- 
ज्ञान का ; विशेष विवरण के लिये देखिए---अ० को० ७.४२। 

द्वारा उन्होंने उन लोगों से पाप छुड़वाया । अब अमृत प्राप्त करने का 
धर्म कोन बतायेगा ! 

४५. उत्पीड़ित एवं निराश-जगत्‌ की शान्ति के लिए कोन धर्म: 
प्रदान करेगा ? अपना कार्य पूरा कर कौन दयाद दूसरों का दोष- 
जाल काटेगा ! 

४६. भवचक्र के महासागर में डूबे हुए जगत्‌ की शान्ति के लिए 
उत्तम ज्ञान कोन बतायेगा ? अज्ञान-मग्न संसार के सुख के लिए उत्तम 
ज्ञान कोन बतायेगा ! 


४७. उन संसारश के विना यह संसार, प्रकाश-रहित दिवाकर के 
समान है या प्रवाह-रहित नदी (-- सिन्धु ) के समान या उस राजा के 
समान, जिसका राज्य नष्ट हो गया हो । 


४८. उन नर-श्रेष्ठ के विना यह संसार बुद्धि-रहित विद्या के समान, 
विवेक-रहित परीक्षण के समान, प्रताप-रहित राजा के समान, क्षमा-रहित 
धर्म के समान, होकर भी नहीं है । 


४९,. सुगत को खोकर संसार, सारथि द्वारा परित्यक्त रथ के समान, 
या कण्णधार द्वारा परित्यक्त नाव के समान या सेनापति द्वारा परित्यक्त 
सेना के समान, या नायक द्वारा परित्यक्त काफिले (>सार्थ) के समान, 
या वैद्य द्वारा परित्यक्त रोगी के समान है । 


५०, आज निर्वाण चाहनेवालों का दुःख वैसे ही है जेसे कि शरद्‌ 
ऋतु में विना बादल का आसमान जो चाँद से सूना हो, जैसे कि आकाश 
जिसमें हवा नहीं बह रही हो, जैसे कि उन लोगों का दुःख जो जीवित 
रहना चाहते हों ( किंतु मर रहे हों ) ।? 


सर्ग २७ : निर्वाण की प्रशंसा श्३१ 


५१, यद्यपि वह अहँत्‌ था, जिसने अपना अच्छा काम पूरा कर 
लिया था, तो भी जन्म ( जीवन, संसार ) की बुराइयों तथा गुरु के 
गुणों के बारे में उसने बहुत कुछ कहा ; क्योंकि वद्द गुरु के प्रति 
कृतज्ञ था । 

५२, जो निष्काम नहीं हुए थे उन्होंने आँसू बहाये और मिक्षुओं 
ने थैये खोकर शोक किया ; किंतु जिनका (भव-) चक्र पूरा हो गया था 
उन्होंने सोचा कि जगत्‌ मरणशील ( व्ययधर्मा, नाशवान्‌ ) है और 
वे आत्मसंयम से विचलित नहीं हुए । 

५३. तब समाचार सुनकर, मल्ठ लोग विपत्ति के बोझ से दबे हुए 
यथासमय तेजी से निकल आये ओर बाज की शक्ति से अभिभूत बगलों 
के समान वे कष्टपूर्वक बोले, “हा ! त्राता !”? 

५४, जब उन्होंने मुनि को प्रकाश-रहित सूर्य के समान वहाँ पड़ा 
हुआ देखा, तब मन के महा-अन्धकार के कारण वे रोये और भक्ति-वश 
ऊँचे स्वर से उन्होंने विलाप किया, जैसे सिंह के द्वारा गवांपति के मारे 
जाने पर गाय-बैल ( रोते बिल्खते हैं ) |... 

५५, धर्म-गुरु का निर्वाण होने पर जिन लोगों की आँखें आँसुओं 
से अभिभूत थीं और जो छोग अपने अपने विश्वास ( पंथ ) एवं स्वभाव 
के अनुसार शोक कर रहे थे, उनमें एक अत्यन्त तेजस्वी एवं धर्म-रत 
पुरुष था; उसने ये बचन कहे :--- 

५६, “जिन्होंने सोये हुए जगत्‌ ( जीव-छलोक ) को जगाया, वह 
अब अन्तिम शय्या पर पड़े हुए हैं। धर्म की मूर्ति, यह पताका, 
गिरी हुई है, जेसे कि उत्सव का अन्त होने पर इन्द्र की पताका ( गिर 
पड़ती है ) । 


श्र२ बुद्धचरित 


५७, तथागतरूपी सूर्य ने बुद्धत्वरूपी तेज से, उद्योगरूपी गम्मीं 
से, और ज्ञानरूपी सहसत किरणों से, अज्ञानरूपी अन्धकार को दूर 
किया ; अब अस्त होकर इस (सूय ) ने संसार में फिर अंधकार 
फैला दिया । 

५८, अब जगत्‌ का नेत्र निध्वुरतापूर्वक बन्द हो गया, जिसने 
अतीत अनागत और बतंमान को देखा ; बाँध निष्ठुरतापूर्वक टूट गयां, 
जिसने दुःख रूपी महासागर की “** तरंगों से हमें बचाया ।?? 

५९, इस तरह वहाँ कुछ लोगों ने दीनतापूर्वक विलाप किया, 
दूसरों ने रथ के घोड़ों के समान झुककर शोक किया, कुछ लोग रोये, 
दूसरे भूमि पर पड़ रहे । प्रत्येक आदमी ने अपने स्वभाव के अनुसार 
आचरण किया । 

६०. तब रोते हुए मल्लों ने बड़े बड़े हाथियों की सँड़ों के सहश 
भुजाओं से मुनि को यथासमय एक नई बहुमूल्य एवं सुबर्ण-खचित 
पालको (-- शिष्िका ) पर रक्‍्खा । 

६१. तब समयोचित विधि से उन्होंने भाँति माँति की मनोहर 
मालाओं एवं अति उत्तम सुगंधों से उनका सम्मान किया और फिर 
स्नेह एवं भक्ति से उन सबने पालकी पकड़ी । 

६२. तब कोमलाज्ी कुमारियों ने, जिनके नूपुर बज रहे थे, अपने 
ताम्रवर्ण हाथों से उस ( पालकी ) के ऊपर एक बहुमूल्य वितान 

धारण कियां, जो बिजलो की चमक से उज्ज्वल बादल के समान 
जान पड़ा । 

६३. उसी प्रकार कुछ छोगों ने श्वेत मालाओं से युक्त छत्र 
पकड़े, और दूसरों ने सोने से मढ़े सफेद चँबर डुलाये । 


सर्ग २७ : निर्वोण की प्रशंसा १३३ 


६४. तब वृषभ की सी छाल आँखोंवाले महल पालकी को धीरे 
धीरे ले जाने छगे, ओर श्रुति-सुखद तूर्य आकाश में बजने लगे, जैसे 
वर्षा-ऋतु में बादल गरज रहे हों । 


६५. दिव्य कुसुम, कमल ओर भाँति भाँति के फूल आसमान से 
गिरे, मानो दिग्गर्जों से प्रकम्पित चित्ररथ-वन के वृक्षोंद्वारा ( वे फूल ) 
गिराये गये हों । 

# ६६, ऐरावत से उत्पन्न बड़े बड़े हाथियों ने मणिमय भीतरी 
भागवाले कमल और जल-कण-वर्षी *** *** मन्दारव फूल बरसाये | 


४५७, तब गन्धरवों की रानियों ने, जिनके शरीर आनन्द-मूहूर्त 
के लिए उत्पन्न हुए थे, छाल चन्दन को मिटठाकर, इवबेत वस्त्र फेंके, जो 
व्टीलापूर्वक सजाये गये थे । 


६८. चजञ्चल पताकाओं को ऊपर उठाये हुए और सब प्रकार की 
माल्यएँ चारो ओर बिखेरते हुए, वे पालकी (--शिविका ) को मझुल 
के लिए (-- शिवाय ) मज्लमय (८ शिवेन ) मार्ग से संगीत के साथ 
साथ ले गये । 

६९. मुनि की दिव्य ( पारमा्थिक ) शक्ति के कारण सी सो बार 
प्रणाम करते हुए और उनकी मृत्यु पर रोते हुए, मलों ने भक्ति- 
पूवंक पालकी ढोई ओर इस प्रकार इसे वे नगर के मध्य भाग 
से ले गये।। 

६७५--पाद्‌ २-४ की तुलना सौ० दो ५३ के पारे २-४ से कीजिए:--- 
६६००० ००० ००० पुष्पवर्ष पपात  खात्‌ । 


दिग्वारणकराधूताइनश्षेत्ररयादिव ॥” 


१३४ ब॒ुद्धचरित 


७०. नाग-द्वार से बाहर होकर उन्होंने हिरण्यवती नामक नदी 
पार की ओर मुकुट नामक चेत्य के नीचे उन्होंने उनके यश के 
अनुरूप एक चिता बनाई । हि 

७१. तब उन्होंने चिता के ऊपर सुगन्धित बल्कलों, पत्तों, अगुरु, 
चन्दन और एलगज का ढेर लगा दिया और शोक से सांपों के समान लम्बी 
सॉसें लेते हुए, चञ्चल आँखों से मुनि के ख़रीर को उस पर रख दिया । 

७२. तब यत्रपि उन्होंने प्रज्वयलित दीप को तीन बार उसमें 
लगाया, तो भी महामुनि की चिता में आग नहीं लगी, जैसे क्लीव राजा 
८ _ मिय » राज्य-लक्ष्मी अग्नि अहण नहीं करती है । 

७३. काश्यप, विशुद्ध चित्त से भावना करते हुए, मार्ग होकर 
आ रहा था ओर भगवान्‌ के पवित्र अवशोषों को देखने की उसकी इच्छा- 
शक्ति ह्वी के कारण आग नहीं लगी । 

७४. तब उस समय गुरु को देखने की इच्छा से शिष्य शीघ्र 
ही आ गया ओर जेसे ही उसने मुनिवर को प्रणाम किया कि अग्नि 
स्वयं प्रदीत्त हो उठी | 

अग्नि ने मुनि के शरीर के चर्म, मांस, बाल और अवयवों 
को, जो पापों से नहीं जले थे, जला डाछा ; किंतु घी और जलावन की 
(पर्याप्त) मात्रा तथा हवा के रहने पर भी यह हड्डियों को नहीं जला सकी । 

७६. तब उचित समय पर उन्होंने मत महात्मा की हडियों को 
उत्तम जल से शुद्ध किया ओर मल्ों के नगर में सोने के घड़ों में उन _ 
( इृड्डियों ) को रखकर, उन्होंने प्रशंसा के स्तोत्र गाये:--- 


“.++--९०--७५ » --७-७७०++२०»क५ *-नकननन&न-नननन पननमीयी नाना के पाितआएखओईणणझ खख७णि०७ओी अनिल न > सीन 





+ “| + तलब समननककन>ााा...."ाविकनकन्कमलन-»---ना. 


७१---एलकुगज < इलायची या दालचीनी । ह 
७६--“घड़ों में”? बहुवचन है, एकवचन होना उचित था । 


सर्ग २७ ; निवांण की प्रशंसा १३५ 


७७, “कलणशों में उत्कृष्ट महाधातु है, जैसे कि महापर्वत की मणि- 
मय धातु हो, और ये धातुएँ अग्नि से नष्ट नहीं हुईं, जैसे कि स्वर्ग में 
देवेन्द्र ( ब्रह्मा ) का धातु ( कल्पान्त की अग्नि से नष्ट नहीं होता ) | 

७८, ये मैत्रीमय तथा कामाग्नि से नहीं जल सकने योग्य हड्डियाँ 
(- अस्थि ) उन ( तथागत या हड्डियों ) की भक्ति के प्रभाव से 
. रक्‍्खी गई हैं, और शीतल होने पर भी हमारे हृदय को गर्म कर रही हैं । 

७९, जिन्होंने इच्छा को जीता ओर जो संसार में अद्वितीय थे 
उनकी हड्डियों, उनकी पारमाथिक शक्ति के कारण, विष्णु के ( वाहन ) 
गरुड़ द्वारा भी नहीं ढोये जा सकते, तो भी हम मानव उन्हें ढोते हैं । 

८०, अहो ! संसार के नियम का प्रमाव निष्रुरहै ओर इसकी 
शक्ति के वशीभूत वह भी हुए, जिनकी शक्ति धर्म पर थी ओर इसलिए, 
जिनका यज्ञ सारी सृष्टि में व्याप्त हुआ उनके ये शारीरिक अवशेष इन 
घड़ों में रक्खे जाते हैं । 

८१. उनकी दीप्ति दूसरे सूर्य की दीसि के समान थी और इससे 
उन्होंने प्रथ्वी को प्रकाशित किया | उनके शरीर का रंग सुनहला था, 
तो भी अग्नि ने केवल बची हुई दृड्डियों को ही छोड़ा दे । 

८२, मुनि ने दोषों के बड़े बड़े पर्वतों को विदीर्ण किया, और 
जब उन पर दुःख आया, तो उन्होंने धैर्य नहीं छोड़ा ; उन्होंने सब 
दुःख का निरोध किया, तो भी अग्नि ने उनके शरीर को जला ही डाला । 

८३. युद्ध में मल्ल दुश्मनों को रुलाते हैं, अपने आश्रितों के 
आँसू पोछते हैं, ओर प्रिय जन के लिए. भी आँसू बहाने से विरत रहते 
हैं, तो भी इस समय मार्ग पर आँसू बहाते हुए वे शोक कर रहे हैं । 


वि». लवीनतत...++> 

७७---अद्या का चातु - ब्रह्मा का पद्‌ । 


१३६ बुद्धचरित 


८४. अभिमान एवं बाहुब॒छ होने पर भी उन्होंने विलाप किया 
ओर नगर में ऐसे प्रवेश किया, जैसे जंगल में और बीथि-वासियों 
( नागरिकों ) द्वारा धातुओं की पूजा हो जाने पर, उन्होंने उनकी पूजा: 
के लिए. एक उज्ज्वल महल बनाया | 


बुद्धचरित महाकाव्य का “निर्वाण की प्रशंसा” नामक 
सत्ताईंसवाँ सर्ग समाप्त । 


अट्टाईंसवाँ सगे 


धातु-विभाजन 


१, कुछ दिनों तक उन लोगों ने विधिवत्‌ सम्रुचित रीति से 
धातुओं की पूजा की ; तब उन धातुओं को लेने के लिए उस नगर में 
सात पड़ोसी राजाओं के दूत क्रम से आये । 

२, तब यथासमय उनकी बात सुनकर, मलछों ने अभिमान-वश 
ओर धातुओं के प्रति भक्ति होने के कारण उन्हें नहीं देने का निश्चय 
किया, बल्कि युद्ध करना पसन्द किया | 

३. तब उनका उत्तर जानकर सातों राजा, सात मारुतों के समान, 
कुश के नाम से विख्यात उस नगर में अत्यन्त वेगपूर्वक अपनी सेनाओं 
के साथ आये, जो बढ़ती हुईं गज्ला की धारा के समान थीं | 

४, तब उन राजाओं के घोड़ों का शब्द सुनकर नगर-निवासी 
जंगल से शीघ्रतापूर्वक नगर में घुस गये, उनके चेहरे भयभीत थे *** | 

५, तब राजाओं ने दूरवर्ती वनों में हाथियों को बॉधकर नगर को 
घेर लिया ओर उचित-रीति से व्यूह-रचना कर अच्छे मल्लों के प्रतिकूल 
आचरण किया |! 

६. तब वह नगरी, शोकाकुल स्त्री के समान, छतरूपी भुजाओं को 
ऊपर फेंककर और चँवररूपी सुन्दर एवं लम्बी पपनियों से द्वाररूपी आँखों 


को बन्द कर, शोक-मग्न हो गई । 


२३८ बुद्धाचरित 


७, जब सातों राजा एककार्य होकर अपने प्रताप से चमकने लगे, 
तब एथ्वी आकाश के समान भयंकर हो गई, जिसमें सातों ग्रह एक साथ 
एक ही समय चमक रहे हों । डर 

८. तब रित्रियों की भी नाकें मदस्तावी हाथियों की गंध से, उनको 
आँखें द्ाथियों की सूँड़ोंद्ाय उड़ाई गई धूछ से, और उनके कान घोड़ों 
हाथियों एवं दुन्दुमियों की ध्वनि से आक्रान्त हुए ! 

९, घेरे में चारों ओर युद्ध ही दिखाई पड़ता था, द्वार हाथियों ओर 
घोड़ों से घिर गये. **" *** * | 

१०, तब डरे हुए नगर-निवासियों ने साहस करके घबराइट छोड़ी 
ओर वे प्राकारों पर एकत्र हो गये ; उनकी बछियाँ तलवारें और तीर 
शत्रुओं पर बाज के समान चमक रहे थे | 


११, कुछ लोग उत्तेजित होकर गरजे, वैसे ही दूसरों ने एकत्र 
होकर शह्ल फूँके । कुछ छोग इधर उधर तेजी से गये, वैसे ही दूसरों ने 
अपनी तेज तलवारें चमकाई । 

१२, तब मछ्ों को विजय-प्राप्ति के लिए लड़ने को तैयार तथा 
मलों ( पहलवानों ) के समान गरज गरजकर अपना अपना नाम बताते 
देखकर, उन योद्धाओं को पत्नियों ने एक हो साथ उनके चित्त ओषधि 
और पुरस्कार तैयार किये | 

१३. योद्धाओं की कॉपती हुईं स्त्रियों ने अपने पुत्रों की कवच 
पहनाये, जो युद्ध के अग्रभाग में जाना चाहते थे, और उन्होंने उनके 
लिए. मह्छल-कर्म किये, उन (स्त्रियों) के मुख उदास थे और 
आँसू अनियंत्रित । 

१४. दरिणी के समान अधोमुख अन्य स्त्रियों ने अपने अपने पति 
के पास जाकर उस धनुष को पकड़ रखा, जिसे वह लेना चाहता था 
और रणोन्मुख वीर को देखते हो ( उनके पग ) रुक गये और वे न तो 
आगे ही गई और न स्थिर ही खड़ी रहीं। 

१५, जब राजाओं ने मल्लों को इस तरह सुसज्ञित एवं घड़े में 
अन्द साँपों के समान युद्ध के लिए निकलते देखा, तब उन्होंने युद्ध करने 
का निश्चय किया | 

१६, द्रोण नामक ब्राह्मण ने रथ हाथी घोड़े ओर पैदल सेना को 
उत्तेजित और युद्ध के लिए पूरा तैयार ( कतसड्डूल्प ) देखा, और अपनी 
विद्वत्ता एवं प्रेमएू्ण दया के कारण उसने ये वचन कहे :-- 

१७, “थयुद्धसश्थल में आप तीरों से शत्रुओं के क्रोध और जीवन को 
शान्‍्त कर सकते हैं, किंतु किलों में रहनेवालों के साथ आप आसानी से 
वेसा नहीं कर सकते, उन शत्रुओं के साथ तो और भी नहीं जिनका 
चित्त (८ कार्य ) एक है । 

१८, यदि आप घेरा डालकर दात्रुओं को जोत भी लें, तो क्या 
दृढचित्त होकर उन्हें उन्मूलित करना तथा निर्दोष नगर-निवासियों को 
घेरे मे डालकर हानि पहुँचाना धर्मसंगत है ! 

१९, जैसे कि बिल में घुसते समय कृष्ण सर्प रास्ते में मिलकर 
एक दूसरे को काटते हैं, वेसे ही घेरा डालने से या तो आपकी एकान्त 
( पूरी ) जीत नहीं होगी, या जो घेरे जायेंगे, उन्हीं की जीत होगी । 

२०. क्योंकि तुच्छ मनुष्य भी नगर के घेरे का समाचार सुनने 
पर उत्तेजित होकर बड़े काम के हो जायेंगे, जैसे कि थोड़ी सी भी 
आग जलावन पाकर बढ़ जाती है । 


१४० ब॒ुद्धचरित 


२९. नगर में घिरकर भी धर्मात्मा मनुष्यों ने तपस्याद्वारा उन्हें 
पीछे हटाया, जो उनकी हत्या करने आये थे और अशक्त शस्नों के होने 
पर भी उन्होंने धर्म-बल से कुश-नगर में करन्धम को जीता | 


२२. उन राजाओं को, जिन्होंने यश या राज्य ( या विषय ) के 
लिए सारी बसुधा को प्राप्त किया, इसे छोड़कर धूल में लोट जाना 
पड़ा, जैसे कि पाखर से पानी पीने पर बैलों को चारागाह में लोट जाना 
पड़ता है । क्‍ 

२३. अतः धर्म और अर्थ के लिए, क्या जरूरी है, इसे ठीक टीक 
देखकर आपको झ्ान्तिपूर्ण उपायों (--साम ) से प्रयत्न करना चाहिए ; 
क्योंकि जो तीरोंद्वारा जीते जाते हैं वे फिर प्रदीम हो सकते हैं ; किंतु 
जो शान्तिपूर्ण उपायों से जीते जाते हैं उनका विचार नहीं बदलता है । 

२४. यह सब आपकी शक्ति से परे है, आपकी सेना शत्रु की 
सेना का मुकाबला नहीं कर सकती । जिन शाक्य-मुनि का सम्मान करना 
आपको अभीष्ट है, उन्हीं के उपदेश के अनुसार आपको सदहनशीलता 
( क्षमा ) का आचरण करना चाहिए ।” 

२५. यद्यपि वे राजा थे, तो भी उस मले मनुष्य ने उन्हें दृढ़ता- 
पूर्वक उपदेश दिया और ब्राह्मणोचित स्पष्टवादिता एवं प्रेमपूर्ण दया के 
साथ उन्हें वास्तविक हित की बात कद्दी | तब उन्होंने उत्तर दिया :--- 

२६. “आपके ये शब्द समयानुकूल और बुद्धिमत्तापूर्ण हैं और 
हमारी भलाई के लिए, भिन्नतापूर्वक कहे गये हैं ; अब आपको हमारा 
आशय विदित ड्ो, जिसका कारण है हमारी धर्म-रति ओर अपने 
बल का भरोसा । 

२७. नियमतः मनुष्य काम या क्रोध के कारण अथवा शक्ति या 
मृत्यु ( हिंसा ! ) के लिए कार्य-भार उठाते हैं ; किंतु हमने श्रद्धा से 
प्रेरित होकर (-- साभिमाना: ) केवल बुद्ध का सम्मान करने के लिए 
 शत्त्र ग्रहण किया है । 

२८, शिश्ञुपाल और चेदियों ने “** “** अहज्वारवश कृष्ण के 
साथ युद्ध किया ; तब जिन्होंने अदृझ्लार को जीता उनको पूजा करने के 
लिए क्यों न हम अपना जीवन तक संकट में डालें ! 

२९. पृथ्वी पालन करनेवाले वृष्णि-अन्धक नामक राजाओं ने एक 
कन्या के लिए युद्ध किया, तब जिन्होंने काम (-वासना ) को जीता 
उनकी पूजा करने के लिए क्‍यों न इम अपना जीवन भी सझट 
में डाले ? 

३०. भ्गु के पुत्र उस क्रोधी मुनि ने क्षत्रियों को उन्मूलित करने 
के लिए शत्र ग्रहण किया ? तब जिन्होंने क्राध को जीता उनकी पूजा 
करने के लिए क्‍यों न हम अपना जीवन तक सझह्लट में डाले १ 

३१. देत्य, यद्यपि वह अत्यन्त भयड्डूर था, सीतारूपी (सीतामिघानं) 
मृत्यु को ग्रहण कर विनाश को प्राप्त हुआ ; तब जिन्होंने सब परिग्रह 
छोड़े उनकी पूजा करने के लिए क्यों न हम अपना जीवन भो सड्डूट में डाले । 

३२. उसी प्रकार एलि और पक, जिनकी पारस्परिक शत्रुता बढ़ती 
ही गई, ( मोह-वश ) नाश को प्राप्त हुए ; तब जो मोह से मुक्त थे 
उनकी पूजा करने के लिए क्यों न हम अपना जोवन भी खतरे में डाले ! 

३३. संसार में ये ओर बहुतेरे दूसरे युद्ध अनुचित कारणों से हुए; 
तब इम क्‍यों न लड़ें, जब कि हम बुद्ध की भक्ति से बँधे हुए हैं और 
यह ( युद्ध ) हमारे लिए, ट्वितकारी है ? 


१४२ बुद्धचरित 


३४. यही हमारा उद्देश्य है; आप शोप्र ही हमारा दृत बनकर 
जायें ओर अपनी सारी शक्ति लगाकर (- सर्वात्मना ) प्रयक्ष करें जिससे 
यह उद्देश्य विना युद्ध किये ही सिद्ध हो जाय | 

३५. यद्यपि हम लड़ने के लिए तैयार हैं और हमें तेज तीर हैं, 
तो भी धर्मानुसार कहे गये आपके वचनों ने हमें रोक लिया है , जैसे 
कि मंत्र साँपों को रोक लेते हैं जो अपने फैलते हुए विष को पी जाते हैं ।?? 

३६. “में ऐसा ही करूँगा” यह कहकर ब्राह्मण ने राजाओं का आदेश 
ग्रहण किया और नगर में प्रवेश किया ; यथासमय उसने मल्तों से भेंट 
की और उनसे मिलकर उसने उचित समय पर उनसे ये बचन कहे:-- 


३७. “ये उप, जिनके हाथों में तीर हैं और जिनके चमकीले 
कवच सूर्य के समान उज्ज्वल हैं, आपके इस नगर के द्वारों पर, मांस 
के ठुकड़ों को चाटते हुए, सिंहों के समान, उछलने को तैयार हैं । 

३८. म्यानों में रखी हुई अपनी तलवारों को तथा खुनहली पीठ- 
वाले अपने धनुषों को देखते हुए वे युद्ध की पुकार से नहीं डरते, किंतु 
मुनि के धर्म का स्मरण करते हुए वे धर्म-विरुद्ध आचरण करने से 
डरते हैं । 

३९. वे कहते हैं “आपको हमारे उद्देश्य का आदर करना चाहिए ; 
क्योंकि हम राज्य या सम्पत्ति के लिए नहों, अहंकार या शत्रुता से नहीं, 
किंतु मुनि की भक्तिवश आये हैं । 

४०. मुनि समान: रूप से हमारे ओर आपके गुरु थे ; इसी कारण 
यह सद्भूट आया है । इसलिए यह बन्धु-वर्ग एकत्र हुआ है ओर मुनि 
की धातुओं की पूजा करने के एकमात्र उद्देश्य से यहाँ आया है । 

४१. धन की कृपणता उतना बड़ा पाप नहीं है जितना कि धर्मा- 
चरण की कृपणता | कृपणतापूर्वक बोलने का निदचय करना पाप है ओर 
पाप तो धर्म का'भत्रु है ही । 


४२. यदि आप देने का निश्चय नहीं करते हैं तो किले से निकल- 
कर अपने अतिथियों की सेवा-शुश्रुषा कीजिए | जिनका बल ( किले के ) 
फाठको में है, तीरों में नहीं, वे क्षत्रिय-वंश में उत्पन्न नहीं हुए हैं । 

४३. राजाओं ने यही संदेश आपको दिया है, ओर यह सद्भावना 
एवं साहस से भरा है। मैंने भी इस विषय पर अपने मन में स्नेहपर्वक 
विचार किया है, अब मेरा वक्तव्य ध्यानपूर्वक सुनिये । 


४४. दूसरों के साथ विवाद करने से न सुख होता है, न धर्म ; 
दुर्भावना को प्रश्रय न देकर शान्ति-मार्ग का अनुसरण कोजिए | क्योंकि 
मुनि क्षमा का उपदेश दिया करते थे, जिससे भक्ति की अग्नि सदा 
बढती ही रहती है । 

४५. मनुष्य, अर्थ या काम, इन दो में से एक के लिए संघर्ष 
करते हैं, किंतु जो मनुष्य धर्म के निमित्त आर्य (साधु ) हो गया है 
उसके लिए शम ( शान्ति ) और शत्रुता परस्पर-विरोधी हैं । 

४६. जिन्होंने स्वयं शान्ति प्राप्त कर उदार हृदय से सब जीवों को 
करुणा का उपदेश दिया उन करुणामय को पूजा करते हुए आप ( दूसरों: 
को ) छ्लेश पहुँचाये, यह आपके सिद्धान्त के प्रतिकूछ है । 

४७. अतः धातुओं को देकर आप उनके साथ यज्ञ व धर्म के 
भागी बनें । इस प्रकार आप उनके मित्र बनेंगे ओर वे भी धर्म व यश 
प्राप्त करेंगे । 

४८, हम धमानुयायियों को, धर्म से गिरे हुए लोगों को प्रयत्ष- 
पूर्वक भी धर्म से युक्त करना चाहिए | क्योंकि जो दूसरों को धर्म से 
युक्त करते हैं वे धर्म को चिर-स्थायी बनाते हैं । 

४९, परम पवित्र मुनि ने कहा है कि धर्म का दान सब दानों से 
श्रेष्ठ है; जो कोई भी धन-दान कर सकता है, किंतु धर्म का दांता 
दुल्भ है ।”” 

५०, जब उन्होंने (आचार्य) द्रोण के समान ज्ञानी ब्राह्मण (द्रोण) 
से विख्यात व आनंन्ददायक घर्मवचन सुने, तब अत्यन्त लजित होकर 
एक-दूसरे को देखते हुए, उन्होंने उस ( ब्राह्मण ) से कह:--- 

* (८१, “आपका निश्चय सन्मित्र का है और ब्राह्मणोचित गुणों से 
युक्त है | हम बुरे घोड़ों के समान कुमार्ग पर मटक रहे थे, किंतु आपने 
हमें सन्मार्ग पर स्थापित किया । 

५२, हमें अवश्य ही वैसा करना चाहिए. जैसा कि आपने कहा, 
क्योंकि दयाल मित्र का उपदेश ग्रहण करना उचित ही है। क्‍योंकि जो 
छोग मित्र के वचन की अवहेलना करते हैं वे पीछे विपत्ति में पड़कर 
शोक करते हैं ।”” | 

५३. तब विश्व (-लोकधातु ) को जाननेवाले बुद्ध की धातुओं 
को मल्लों ने आठ भागों में बॉदा ओर तब अपने लिए एक भाग रखकर, 
उन्होंने शेष सात भाग दूसरों को दे दिये, प्रत्येक के लिए एक । 

५४, मल्छों से इस प्रकार सम्मानित होकर राजा लोग भी, जिनका 
लक्ष्य सिद्ध हो गया, आनन्दपूर्वक अपने अपने देश को छौट गये | तब 
उन्होंने अपने अपने नगर में मुनि की धातुओं ( को रखने ) के लिए 
विधिवत्‌ स्तूप बनाये । 

५५. तब अपने देश में मुनि के लिए एक स्तूप बनाने की इच्छा 


से द्रोण ने अपने हिस्से में घड़ा लिया ओर पिसलछ नामक ल्ओेगों ने भक्ति- 
पूर्वक बची हुई राख छी | 


५६. शुरू में श्वेत पर्वेतों के समान आठ स्तूप थे, जिनके भीतर 
भातुएँ थीं। ब्राह्मण का घड़ावाला स्तूप नवाँ था ओर राखवाला दसवाँ। 

५७, प्रजा-सहित राजाओं ने ओर बच्चों-सहित ब्राह्मणों ने पृथ्वी पर 
मुनि के इन विविध स्तूपों को पूजा की, जिनपर पताकाएँ फहरा रही थीं 
और जो केलछास को बर्फोली चोटियों के समान दिखाई पड़ते थे । 

५८. अनेक भूपों ने स्तोन्र-गान, उत्कृष्ट सुगन्धियों, सुन्दर माला- 
आओ और गीत-ध्वनि से स्तूर्पों की, जिनमें बुद्ध ( - जिन )की धातुएँ थीं, 
उत्तम उपासना की | 

५९, तब कालक्रम से पाँच सो अहंत्‌ पॉच पर्बतों से चिह्ित नगर 
'में एकत्र हुए और फिर से धर्म को अच्छी तरह संस्थापित ( स्थिर ) 
करने के लिए, उन्होंने पर्वत के ऊपर मुनि के उपदेशों का संग्रह किया । 

६०, आनन्द ने ही महामुनि से सब उपदेश सुने थे, ऐसा निश्चय 


कर शिष्यों ने सच्ठ की सम्मति से उस वेदेह मुनि से शास्त्र (प्रवचन ) 
दुहदराने के लिए कहा । 


६१. तब वह उन लोगों के बीच बरेंठ गया और “मैंने ऐसा सुना 
है?” इस तरह कहते हुए तथा स्थान, प्रसज्ञ, समय और श्रोता की 
व्याख्या करते हुए, उसने उपदेशों को वैसे ही दुहराया जैसे कि वक्ता- 
श्रेष्ठ ( बुद्ध ) ने कहा था। 

.._ ५०--पिसल के स्थान में “पिप्पल” पढ़ने का सुझाव जोन्सटन ने 
किया है, इसलिए कि मोर्य पिप्पलघवनिक थे । चीनी-अनुधाद में है 
“कुशी नगर के लोग”? । 

६२. इस प्रकार अईतों के साथ उसने मुनि का धर्म-शासत्र निश्चित 
किया और प्रयत्नपुर्वक इसका प्रा ज्ञान प्रात्त करने पर ही मनुष्य दुःख 
के परे गये हैं, जा रहे हैं, और जायेंगे । 

६३. काल-क्रम से घर्म-रत अशोक का जन्म हुआ ; उसने अहं- 
कारी शत्रुओं को शोकाकुल किया और दुःखी लोगों का शोक दूर किया, 
वह फूछों और फर्छो से लदे अशोक वृक्ष के समान प्रियदर्शन था । 

६४. मौर्य-वंश के उज्ज्बल गौरव अशोक ने प्रजा की भलाई के 
लिए, सम्पूर्ण पृथ्वी पर स्तूप बनाने का कार्य आरम्म किया और इसीलिए 
जो चण्डाशोक कहलाता था वह धर्म-राज अशोक बन गया । 

६५. उस मोर्य ने मुनि की धातुओं को, सात स्तूपों से जिनमें वे 
रखी गई थीं, लेकर एक द्वी दिन में क्रम से अस्सी हजार भव्य स्तूपों 
के बीच बाँट दिया, जो शरद्‌ ऋतु के उज्ज्वल मेघों के समान चमक उठे। 

६६. शमपुर में स्थित आठवों मूल स्तृप उस समय विश्वस्त नागों 
से रक्षित था और इसलिए राजा ने उस (८ स्तूप ) से धातुओं को प्राप्त 
नहीं किया ; किंतु इससे उन (धातुओं) में उसकी श्रद्धा बहुत बढ़ गई | 

६७. चज्चल राज्य-लक्ष्मी की रक्षा करते हुए भी और चित्त के 
लिए, शत्रु -स्वरूप उपभोगों के बीच रहते हुए, भी, राजा ने काषाय-वस्त्र 
पहने विना ही अपने चित्त को शुद्ध किया और प्रथम फल प्राप्त किया । 

६८. इस प्रकार जिस किसी ने जहाँ कहीं मुनि का सम्मान (पूजा) 
किया है, करता है, या करेगा उसे सजन-सुलम परम फल प्राप्त हुआ 
है होता है या होगा । क्‍ 

६९. हे बुद्धिमान्‌ मनुष्यो, विदित हो कि बुद्ध के गुण ऐसे हैं कि 
समान मानसिक शुद्धि होने पर, ऐहिक जीवन में मुनि का सम्मान करने 

से या उनके परिनिवांण के बाद उनकी धातुओं को प्रणाम करने से एक 
ही फल प्राम होता है | 

७०. इसलिए उदारचेता करुणामय परम पृज्य मुनि की पूजा 
करनी चाहिए, जो छाभप्रद, सदा-अव्यर्थ, अविकारी (अपरिवर्तनशील ) 
परम ओर उत्कृष्ट धर्म के ज्ञाता ये । 

७१. क्या इस जगत्‌ में यह उचित नहीं कि कृतज्ञ बुद्धिमान 
धर्मात्मा पुरुष उन्हें धन्यवाद दें जिन्होंने, मनुष्यों के आशय की सम्यक्‌ 
जानकारी रखते हुए, करुणावश, परोपकार के लिए मद्दान्‌ परिश्रम किया १ 

७२. प्रथ्वी पर जरा ओर मरण के समान तथा स्वर्ग में वहाँ से 
गिरने के समान कोई विर्षात्त नहीं, यह देखते हुए कौन सजन उतना 
पूज्य है जितना कि वह जिन्होंने विश्व की इन दो विपत्तियों को पहचाना ! 

७३. जब तक जन्म है तब तक दुःख है, और पुनजन्म से मुक्ति 
के समान कोई सुख नहीं ; कोन सजन उतना पज्य है जितना कि वह 
जिन्होंने इस मुक्ति को प्राप्त कर संसार को दिया ! 

७४. मुनि-श्रेष्ठ के प्रति सम्मान-भाव से, मुनि के शास्रानुसार, 
मनुष्यों के हित व सुख के लिए, न कि विद्धत्ता या काव्य-कोशल दिखाने 
के लिए, यह काव्य रचा गया । 

बुदचरित महाकाव्य का “घातु-विभाजन” नामक 
अह्वाइंसवाँ सर्ग समाप्त । 

भदन्त भिक्षु आचाये मद्ाकवि वाग्मी जगद्धिख्यात 

खुवणोक्ती-पुत्र साकेत-निवासी अध्वधोष की यह छूति। 


६९---.'हे बुद्धिमान्‌ मनुष्यो, विदित हो”? या 'बुद्धिमान्‌ मनुष्य 
जानते हैं? । 


नामानुक्रमणी 


अकनिष्ठ ( देवगण ), पाँच ४७ । 

अच्तमाला (चाण्डाल-कन्या), चार 
७७ | 

अगस्त्य (ऋषि),चार ७३;नौ २६। 

अग्नि ( देव ), एक ६१ । 

अकछू ( नगर ), इकीस ११ । 

अड्भद € प्रवजित ), इकीस २। 

अड्लिरा ( ऋषि ), एक ४१ | 

अह्डुलिमाल (अ्त्नजित), इकीस 
१३३। 

अचिरावती ( अजिरावती, ऐरा- 
बती, कुकु, ककुत्था ), पच्चोस 
७ई (पा. टि, )। 

अज़ ( दशरथ का पिता ), आठ 
७९ ; चोबीस ४० । 

अजातशज्रु ( बिम्बसार का पुत्र ), 
इकीस ६, ६३ । 

अज्ि ( ऋषि, तपस्वी ), 
४३ ; चोबीस ३८ । 

अज्ि ( उपालि का पिता ), उन्नीस 
४० है 

अनरण्य ( राजा ), दो १५। 


एक 


अनाथपिण्डद, खुद॒त्त ( धनी 
गृहपति ), अठारह ८६ । 
अन्तिदेव ( राजा ), एक ७२ ; 
२०, ७० | 
अनिरुद्ध ( बुद्ध का शिष्य ), 
उच्नीस ३९ ; छब्बीस ७६, 
८२ , सत्ताईंस ७ । 
अपलाल (प्रतजित),इकीस ३४ । 
अप्सरा, एक 4९; दो ३०; 
तीन २०, ६७ ; चार ११, 
२०, २८, ७८ ; पाँच ४७; 
आठ ६४ ; चौद॒ह ३७, ४० । 
अभय ( अवजित ), इक्ीस ३ । 
अम्बरीष ( राजा ), नो ६५९ । 
अश्वपाली (वेश्या),बाईंस १७५,१ ६, 
२१, ३२७ ; तेईंस ७९, ६२ ॥ 
अयोध्या, देखिये साकेत । 
अरति ( मार की कन्या ), तेरह ३। 
अराड € मोक्षवादी ), सात ७४ ; 
नो ६ ; ग्यारह ६९ ; बारद 
१, ११, १७, ४७५, ८३; 
चोदह १०६ । 


नामानुक्रमणी 


अरूप ( भव, देव ), सन्रह ३६ ; 
बीस ४३, ४६ । 
अलकावती (नगरी), इक्कीस १७ । 
अशोक ( धर्मरत सम्राट्‌ ), अहय- 
ईंस ६३, ६४ । 
अश्वजित्‌ ( पत्चवर्गीय भिक्षु), 
पन्वृह१ ६ ; सत्रह ३,६,९,१५७। 
अशिवन (अश्विनी-कुमार)सात ७। 
असखित ( महर्षि ) एक ४९, ६२, 
८०, ८१; दो २७ ; आठ 
८४४ ; इकीस २१ । 
अखुर, ग्यारह ३२२; इक्तीस १०; 
तेईंस ३२; छब्बीस ७० । 
अहल्या ( गौतम सुनि की पत्नी ), 
चार ७र्‌ ॥ 
आक्विरस (बृहस्पति),दो ३ ६;नो १ ०। 
ग्राटविक ( दीक्षित, ९07५८॥- 
(८९ ), इकीस १८ । 
आजत्रेय ( ऋषि ), एक ४३ । 
आजत्रेय ( अन्नि-पुत्र, डपालि ), 
उन्नीस ४७० । 
आनन्द ( बुद्ध का शिष्य ), उन्ीस 
३५९ ; इक्कीस ५१ ; चौबीस, 
१, ४७, १३,१४०, ३१ ; पच्चीस 
७8७, ५४०७, ५६, ६२-६५ ; 
छब्बीस १,४,५; अद्ठाइंस ६०। 

अआपरा ( नगर ), इक्तीस १२ । 

आमभास्वर ( देव ), बारह ५३ | 

आयावते, तेइस १२ । 

आपषाढ़ ( राजा ), नौ २० | 

इच्चाकु ( वंश ), एक १, ४४; 
सात ६; नौ ४ ; बारह १ ; 
चोदृह ९२ ; सत्रह ६ । 

इडा (ऐड की माता), ग्यारह' १७। 

इन्द्र, एक २, ३3०, ७5८, <७; 
दो २७; चार ७२; पाँस 
२२, २७, ४५७; छः ६२; 
सात ३, <, ४३ ; आठ १३, 
१९, ७३, ७९ ; ग्यारह १३, 
१४, १६, ७० ; तेरह ९, 
३७ ; सोलह ७२; सत्रह 
४१ ; बीस ११, ३५ ; तेईंस 
७ (?) ७२; चोबीस ४१, 
४२, ७७ ; छब्बीस ५७८, ७०, 
५४ ; सत्ताईंस ७६, ६६ । 

इन्द्रलोक, आठ ६४। 

इरावती (नदी), पच्चीस ७५३ 

इडवर, नो ६३ ; अठारह १८-२५९॥ 

उग्मायुथ (भीष्म द्वारा मारा गया), 
ग्यारह १८॥। 

उतथ्य (ममता का पति),चार ७४।॥ 

उत्तर ( लिच्छवि ), इक्कीस १६ । 

उदायी (एरोहित-पुत्र),उन्नीस ४०; 
चार ८, २४७, ६२। 
उद्गक (मुनि), बारह ८७,८५,८८; 
चोद॒ह १०६॥ 
उपतिष्य ( बुद्ध का शिष्य ), सत्रह 
५, १६ ; अठारह ८१, ८६ ॥ 
उपनन्द (प्रचजित ), उन्नीस ३९ । 
उपालि (अश्रि-पुत्र), उन्नीस ४० । 
उपालि ८ दीक्षित ), इक्कीस ३ । 
उपसुन्द ( असुर ), ग्यारह ३२ । 
उर्वशी ( अप्सरा ), ग्यारह १७ । 
ऋष्यश्टक् (मुनि-तनय), चार१९। 
एलि ( या अलायुध, असुर ), 
अटठाईस ३२ । 
ऐड ( इडा का पुत्र, चन्द्रमा का 
नाती ), ग्यारह१५; तेरह १२ । 
ओवे ( ऋषि ), एक १० । 
ओवेशेय ( वसिष्ठ ), नो ९। 
आरुवित्व ( काश्यप ), सोलह 
३७, ३२८ । 
कक्तीवान्‌ ( राजा ?), एक १०। 
कन्थक ( घोड़ा ), पांच ३, ६८ ; 
छः ७३, ७४७, ६७ ; आठ ३, 
१७,१९,३२,३८,४२,७३,७५। 
कपिजञ्जलाद (अक्षमाला का पुत्र), 
चार ७७ | 


बुद्धचरित 


कपिल ( ज्ञानी,-सम्प्रदाय ), बारह 
२१ ; सन्नह ७ । 
कपिल ८ तपसवी ), इक्कीस २४ । 
कैपिलवस्तु ( कपिल के नाम का 
नगर ), एक ८९ ; पाँच ८४ ; 
आठ ५ ; छः ३०, ७५१;बीस १। 
करन्धम (को जीता),अटद्ठाईंस २१। 
करालजनक (राजा ), चार ८०; 
तेरह ५। 
कल्माशदम्य (स्थान), इक्कौस२७। 
कात्यायन (प्रन्नजित),इक्कीस २१ । 
कामदेव, तीन २४; चार ४७,१०१। 
कामदेव (मार), एक २७;तेरह २ । 
कार्तिकेय (शिव का पुत्र),एक ८ ८ । 
काल ( सपप ), बारह ११६ । 
कालक (दीक्षित ), इक्कीस ३१ । 
कालाम ( गोत्र ), बारह २ । 
काली (मछलीकी कन्या) चार७६। 
काशिसुन्दरी (वेश्या), चार १६। 
काशी, पन्द्रह १४ ; बीस १७ ; 
सत्ताईस ३०; चोदह १०८ ॥ 
देखिये वाराणसी । 
काश्यप, सोलह २१, ३९, ४६ । 
काश्यप (ओरुबिल्च), सोलह २३, 
३३,३२७,७४,५०, ६२,६५७, ७ १। 
काश्यप ( गय ), सोलह ३८ । 


नामानुक्रमणी 


काश्यप ( नदी ), सोलह ३८ । 

काश्यप (महा-), सत्रह २०, २९; 
सत्ताईंस ७३ । 

किरात, तीन १२। 

कुटी ( गाँव ), बाईस १३ । 

कुराठधान (प्रत्॒जित),उन्नीस ३९। 

कुबेर, एक ८९; तीन६०; चार१०; 
पाँच ४७; चोबीस ४८ । 

कुब्जोत्तरा ( दीक्षित हुईं ), 
इकीस ३३। 

कुम्मीर (दीक्षित ), इकीस ३१ । 

कुरु (उत्तरकुरु,एक द्वीप ),चार १०। 

कुरुवंशीय, चार ७९ । 

कुशिक (विश्वामित्र का पितामह), 


एक ४४। 

कुशीनगर, कुश-नगर, कुश के 
नामसे विख्यात नगर, पद्चीस 
७५२,८१;अट्टाइंस ३, २१, ५० 
( पा० टि० )।! 

कूटदत्त ( प्रत्रजित ), इकीस ९। 

ऊमिल ( प्रचजित ), उन्नीस३९ । 

ऊशाश्य ( राजा ), बीस १७। 

ऋष्ण ( शिक्षुपाल का विपक्षी ), 
अट्टाइंस २८ । 

+'कसया, जिला गोरखपुर, तहसील 

देवरिया स्टेशन, 0, 7, 7१५, 








१५१५ 


केन्य € प्रश्रजित ) इकीस १२ । 
केलास ( पत्रत ), दो ३० ; दस 
४१; बीस २ ; अट्टराइेस ५७ | 
कोशल (देश), अठारह१,८२, ८७; 
बीस ५; इकीस २५ । 
कोरिडन्य ( पश्चवर्गीय भिक्षु ), 
पन्द्रह १६, ७५१, ७३ । 
कोरव, ग्यारह ३१; चौबीस ४० । 
कोशाम्बी ( नगर, वर्तमान इला- 
हाबाद जिला में), इक्ीस ३३। 
खर ( दीक्षित ), इक्कीस २० । 
गड्भा ( नदी ), नो २५; दस १; 
बाईस ७,१०,१ १; अट्टाइंस ३। 
गन्धवे, छब्बीस १०३; सत्ताईंस ६७ 
गय ८ राजपषि ), बारह ८५९ । 
गयशीषे ( पर्वत ) सोलह ३९ । 
गया, सोलह २१, २२; इकीस 
२० ; पचीस ७० । 
रारुड़ ( पक्षिराज, विष्णु-वाहन ), 
छः: ७; तेरह ५४; सत्ताई घ ७५९ 
गदभ ( दीक्षित ), इकीस २७। 
गाथी ८ विश्वामित्र का पिता ), 
एक ४४ ; बीस ८ । 
गान्धार ( देश ), इक्कीस ७, ३४। 
गिरिरजस्‌ (महात्मा) चौबीस ४० 
गिरिवन्नज्ञ (राजयूह) ग्यारह ७३। 


१५२ बुद्धचरित 
गुरु ( बुद्ध ), एक २७ । छुन्द, छुन्दक ( अइव-रक्षक ), 
गरधकूट ( पर्वत ), इक्कीस ३९ । पाँच ६८ ; छः ७, १४, २५, 


गौतम ( अहल्या-पति ), चार ७२। 


गोतम ( घाट ), बाईंस ११ । 
गौतम ( दीरघतपस ), चार १८ । 
गोतम ( द्वार ), बाईंस ६ । 
गोतम (बुद्ध), चोदह १०४७,१०७; 
पन्‍द्रह १७, २७०; सोलह ३०॥। 
गोतम ( मन्धाल » चार १७। 
गोतमी ( सिद्धार्थ की मौसी ), 
आठ २४, ७५१ । 
घुताची ( अप्सरा ) चार २० । 
घोषिल ( दीक्षित ), इकीस ३३ । 
चरणड ( दीक्षित ), इकीस ११ । 
चरण्डाशोक(अशोक),अहाईस ६४ । 
चन्द्रमा (ऐड का नाना), तेरह १२ 
चित्ररथ ( दिव्य चन ), छब्बीस 
९३; सत्ताईंस ६७ (? ) 
चित्रायुध ( मार ), तेरह २। 
खुल्द ( भगवान्‌ का भक्त ), पच्चीस 
७१, ७२, "७३ | 
चेदि ( कृष्ण का विपक्षी ), अह्वा- 
ईंस २८ । 
चैत्ररथ (दिव्य उपवन), एक ६; 
चार ७८; चोद॒ह ४१ । 
च्यवन ( महर्षि ), एक ४३ । 


४२, ४३, ५६, ६७०; सात 
१ ; आठ ९, २३, दे२, 3२, 
छ्रे। 
जड्डा ( वेश्या ), चार १७ | 
जनक (€ विदेह-राज ), एक ४५; 
नौ २० ; बारह ६७ । 
जयन्त (इन्द्र-पुत्र), नो ७, १२॥ 
जातिश्रोणी (दीक्षित),इकीस २५ । 
जिन (बुद्ध), अट्टठाईस ५८ । 
जीवक (प्रवजित),इकीस २, ६ । 
जेठ ( महीना), चोबीस ४८ । 
ज्ञेत (कोशल-राज-कुमार), » ग्रह 
८३, ८५ । 
जेतबन ( श्रावस्ती में ), अठारह 
८२, बीस २-४ । 
जैगीषव्य ( मोक्ष-मार्ग का अनु- 
यायी ), बारह ६७ । 
ज्येष्ठा ( नक्षत्र ), सतन्रह ४१ । 
ज्योतिष्क (अनव्नजित), इक्कीस २ + 
टंकित ( दीक्षित ), इकीस २० । 
ठषा (मार की कन्या), तेरह ३ । 
जिपुर ( असुर ), तेईस ३२ । 
त्रिशकु ( राजा ), बीस ८ । 
दण्ड ( दीक्षित ), इकीस ११ + 


नामानुक्रमणी 


दर्प ( मार का पुत्र ), तेरह ३ । 

दशरथ ( राम का पिता ), आठ 
७९, ८१ | 

दीघेतपस्‌ (महर्षि), चार १८ । 

देव ( इन्द्र )५ तीन १२ | 

देवदस (शिष्यों का भिथ्या 
शिक्षक, बुद्ध का द्वेषी ), 
उन्‍नीस ३९ ; इक्करीस ३७,६७० 

देवी, एक ६१ । 

देवी (गौतमी), छः ३२२, नौ २६। 

देवी ( यशोधरा ), छः ३३ । 

दैत्य ( रावण ), अद्ठाईस ३१ । 


द्रविशपति, पाँच ८५ ; सत्ताईस 
१४ । 


ठ्वम ( राजा ), नो २०, ७० । 

द्रोण ( ब्राह्मण ) अहाईंस १६ । 

द्रोण ( आचाये ), अट्टाईंस ५० । 

ध्रुव ( राजा ), नौ २० । 

नकुल ( के माता-पिता दीक्षित ), 
इकीस, ३२ । 

नगरी ( आश्रम ), बारह ८९ । 

नन्द्‌ ( प्रत्रजित), उन्‍नीस ३९ । 

ननन्‍्द ( प्रत्रजित ), उन्‍नीस ३५९ । 

ननन्‍्दन ( वन ), तीन ६४ । 

नन्‍्दबला ( गोपराज की पुत्री ), 
बारह १०९ । 

नन्दमाता (अव्रजित), इकीस ८ । 


१५३ 


नपत्रीपुन्न (दीक्षित), इक्कीस २८ 
नलकूबर (कुबेर का पुत्र),एक ८९। 
नहुष ( राजा ), दो ११ ; ग्यारह 
१४७, १६ ; पच्चीस १२ । 
नाग (सं), तेरह ३० ; छब्बीस 
९५९, १०३ ; अट्ठाइंस ६६। 
नाग (द्वार ), सत्ताईंस ७० । 
नागर ८ दीक्षित ), इकीस ३१ । 
नादीक (स्थान), बाईंस १३ । 
नाभाग (राजा), चौबीस ३९। 
निकुम्म ( राजा ), बीस १७। 
निमिविदेह ( राजा ), तेरह ५। 


नेरजना (नदी ), बारह ९०, 
१०८ ; तेइस ६७ । 


न्यग्रोध ( वन ), उन्‍नीस ५५७ | 
न्यग्रोध (दीक्षित), इकीस ३ । 
पक (या बक असुर), अद्ठाईंस ३२। 
पञ्चशिख (दीक्षित), इकीस १० । 
पद्म ( गजेन्द्र ), दो ३ । 
पद्मघराड ( वन ), तीन ६३२ । 
पद्मां, एक २ । 

परशुराम, देखिये ग्ठगु । 

पराशर ( ऋषि ), चार ७६। 
पराशर ( इृद्ध ), बारह ६७ | 
पाटलिचैत्य, बाईस २ । 
पाटलिपुत्र, बाइंस २। 

पारडव (पर्वत), दस १४, ३७ + 


१५४ 


पाणयड्य, द्स १७॥ 
पाराहु, चार ७९। 
याताल ( रसातल ), तेईस ३२ । 
पापा € पुर ), पच्चीस ७० । 
पारायण (दीक्षित), इक्कीस ७ । 
पाषाण ( पव॑त ), इक्कीस ७ । 
पिसल ( लोग ), अद्ाइंस ७७० । 
चुनवेसु ( नक्षत्र ), नो ११ । 
पुष्कर ( प्रतजित ), इकीस ४। 
'चुष्कलसादी (दीक्षित), इक्कीस २९ 
पुष्पकेतु ( कामदेव ), तीन २४ । 
पुष्पशर ( मार ), तेरह २ । 
पुष्य ( नक्षत्र ), एक ९ । 
पूरभद्र ( दीक्षित ), इकीस १४। 
पृथु ( राजा ), एक १० । 
प्रजापति ( मनु ) आठ ७८ । 
प्रजापति, बारह २१ । 
प्रसेनजित्‌ (कोसरू-राज), बीस ४। 
प्रीति (मार की कन्या), तेरह ३ । 
बलि (राजा), नो २०; ग्यारह १६ 
बहुपुत्रक चैत्य, सत्रह २५। 
बिम्बसार, देखिये श्रेण्य । 

+'बुद्ध, एक ८१; चौदह ८३,८७०: 

_* बुद्ध +सवेक्ष, सुगत, तथागत, 

भगवान्‌ , जिन, दशबल, विनायक, 

. मुनि, महामुनि, श्रीषन, शास्ता । 


बुद्धचरित 


बुद्ध ( अतीत ), एक 
पाच २० ॥ 

बुध (चन्द्रमा का पुत्र), चार७५ | 

बुहत्फल ( देव ), बारह ५८ । 

बृहस्पति, एक ४१; दो ३६; चार 
७४, ७०; सात ४३; नो १२; 
तेईस ७८ । 

त्रह्मलोक, बारह ७१ । 

ब्रह्मा, पन्द्रह ७६, १६, ३०, ७२; 
सत्रह २, उल्नीस ०; 
इक्कीस १७; सत्ताईस ७७। 
देखिये विरिज्ञ । 

त्रह्मायु ( दीक्षित ), इक्कीस १५ । 

भगीरथ ( राजा ), चौबीस ४० । 

भद्र ( स्थान ), इकीस १४। 

भद्र ( दीक्षित ), हक्कीस १७ । 

भद्रजित्‌ ( पशञ्चवर्गीय भिक्षु ), 
पन्द्रह १६ । 

भरद्वाज़ ( बृहस्पति का पुत्र ), 
चार ७४ । 

भागीरथो ( गंगा ), पन्द्रह १४। 

भारद्वाज ( दीक्षित ), इकीस 
२७ । 

भागव ( तपस्वी ), छः ५; नौ 
२, ३२। 

भार्गव ( परछुराम ), नो २७। 


१९; 


नाप्रानुक्रमणी 


भागस, इक्कीस ३२ । 

भीमरथ ( काशी का राजा ), 
चोदह १०७ । 

भीष्म ( गड्जा का पुत्र ), नो २८; 
ग्यारह १८ । 

भ्रगु ( ऋषि, झछुक्त का पिता ), 
एक ४१ । 

भ्रंगु ( परशुराम का पिता), अठ्ठा- 
ईस ३० । 

भेषक ( दीक्षित ), इकीस ३२। 

भोगनगर, पच्चीस ३६ । 

मगध ( देश ), दस १०, ४१; 
ग्यारह १; सोलह ४८, ७५१, 
७१, ९४, ९०; बाईंस ३ । 

मथुरा, इकीस २० । 

मनु (सूर्ये-पुत्र), दो १६; आठ ७८ 

मन्थाल ( गोतम ), चार १७ | 

मन्दर ( पर्वत ), छः १३ । 

मन्दाकिनी, चोदह ४१ । 

ममता ( भरद्वाज की माता ), 
चार ७४ । 

मरुत्‌ , पॉच २७ । 

मरुत्‌ (ममता का पिता), चार७४। 

मकंट ( राक्षस, दीक्षित ), इक्कीस 
१६; तेईस ६३ । 

मल्ल ( लोग ), पश्चीस ५०, ६३, 


१५५ 


६४, ७६; अट्टाइंस २,७५,१२, 
१७, ३६, ५३, ५४; सत्ताइईंस 
७५३,६०,६४,६९,७६, ८३ । 

महादेव, तेरह १६। 

महानाम (€ पशन्चकर्गीय भिक्षु ), 
पन्द्रह १६ ॥ 

महाखुदशे ( राजा ) आठ ६२। 

महीवती ( स्थान ), इक्कीस २४। 

महेन्द्र, ग्यारह १६ । 

माद्री (पाण्डु की पत्नी), चार ७९। 

मानव (मनु से उत्पन्न ),बाईस ४७ 

मान्धाता (राजा ), एक १०; दुस 
३१; ग्यारह १३; इकीस १०; 
चौबीस ३५९ । क्‍ 

माया, महामाया (९ रानी ), एक 
२, ७५; दो १८ | 

माया ( देवता ), एक २। 

मार ( शैतान ), तेरह १, २, ८, 
१४, १७५, १८, २८, ३०-३४, 
७०-०७, ६०९,७०,७२ ; चोदह 
१, ९३; तेईंस ६४; छेब्बीस 
१०४; सत्ताईस ३८ । 

मुकुटचेत्य, सत्ताईस ७० । 

मसगदाव €( सारनांथ ),पन्द्रह् १५। 

मेखल-दरडक(राजा), ग्यारह ३१। 

मेण्ढक ( दीक्षित ), इक्कीस १४ । 


१५९६ बुद्धचरित 


मेरू ( पर्वत ), एक ३६, ३७;पाँच. रामपुर अट्टाइंस ६६ । 
३७, ४३; तेरह ४१, ५७; उच्चीस रावण, देखिये देत्य । 
११; बीस ७,३६; तेईस ७३; राष्ट्रपाल ( दीक्षित ), इक्कीस २६। 


पश्चीस १७। राहु ( मह ), दो ७६ ; नौ २८ । 
मौहल्यायन ( बुद्ध का शिष्य 9, राहुल ( सिद्धार्थका पुत्र ) दो४६; - 

सत्रह १६ । आठ ६७; नौ२८; उन्नीस७३ | 
मौये, अहाईस ६४, ६५ । रूपघातु, सत्रह्द ३५। 


यक्ष, एक १७ ; पाँच ८१; पन्द्रह रोहिणी (सोम की भायां), चार ७ ३। 
५४, ५६; इक्कीस ७५, ११,१७- लर्दमी, दो २६; दस ९ । 
२०,२५,३२ ; छब्बीस १०३।  लिच्छुवि ( लोग ), इकीस १६; 


यम, इकीस ४४। बाईस ३, १८६; तेईंस१, ५७; 
यमुना ( नदी ), चार ७६ ; चोबीस ३१, ४९, ७७, ६४ | 
यारह ११० । +लुम्बिनी ( वन, सिद्धार्थ का जन्म- 
ययाति (राजा), दो ११; चार७८ ; स्थान ), एक ६। 
चौबीस ४० । लोपाछुद्रा ( अगस्त की पत्नी ), 


यश ( अहंत्‌ ) सोलह ३ । 
यशोधरा ( राहुरू-माता) दो २६, 
3४६;७छः:३४; आठ ३१,६०, ७१; 


चार ७३ ॥। 
वज्ञबाहु ( राजा ), नो २० । 
वरणु ( स्थान ) इकीस २५ । 





उन्नीस ५१ । वाराणसी ( काशी ), पन्द्रह ६; 
राघव ( राम ) छः ३६ । इक्कीस २१ । 
राजगृह, दस १,९ ; सोलह ४८; वाराणसी ( नदी ) चोदह १०७; 
सत्रह ३; इक्ीस७ १; बाईस२। पन्द्रह १४ । 
राम (दाशरथि), आठ ८.८१; नौ ९५, ..... .-...ढ .- -- 
२७ ; चोबीस ४० । |'आधुनिक रूम्मिन देई, नेपारऊ की 


राम (परश्ु- ), नौ २०,६५० (१), तराई में 0, 7. 7५. के नौतनवाँ 
७७ (१ )। स्टेशन से लगभग अ।5 मील पच्छिम | 


नामानुक्रमणी 


वर्षाकर ( मगध का मंत्री ), 
बाईस ३, ७५, ६ । 
वलिष्ठ (मुनि) एक ४२, ५२; चार 
७७; नो ९,७०; चौबीस ३८ । 
वस्तु ( देवता-विशेष ), सात ७। 
वस्तु ( राजा ), चोबीस ३९ । 
'वबामदेव (दशरथ का मंत्री),नो ९ । 
यारण ( दीक्षित ), इकीस २७ । 
वाल्मीकि (आदि कवि),एक ४३ । 
वाष्प (पदञ्चवर्गीय भिक्षु)पन्द्रह १ ६। 
बासव ( इन्द्र ), चोबीस ३५९ | 
बिदेह ( देश ), नो २०; तेरह ५। 
विदेह € पर्वत ), इक्कीस, १० । 
विदेह ( नगर ), इकीस १७ । 
विन्ध्य ( पव॑त ), तेरह ३८ । 
विन्ण्यकोष्ठ (स्थान), सात ५४ । 
विपुल ( पर्वत ), इकीस ५। 
विश्वरम ९ मार का पुत्र ), तेरह ३ । 
विश्राज,वेश्राज(उद्यान),चार २८। 
विरिश्व, इकीस २७ । 
विवस्वान ( सू्ये ), चार २८; 
आठ ७८ । 
विश्वाची ( अप्सरा ), चार ७८ । 
विश्वामित्र ( मद्दर्षि गाधिपुत्र ), 
एक ४४ ; चार २० ; बीस ८। 
विष्णु, सत्ताईस ७९ । 


१५७ 


चुस्धि ( लोग ), तेईेंस ११ । 

चनश्न ( इन्द्र का शत्रु ), आठ १३; 
ग्यारह १४ । 

वृष्णि-अन्धक ( राजा ), ग्यारह 
३१, अद्ठाईंस २० । 

वेणुकरटक (स्थान), इक्कीस < । 

चेणुमती ( गाँव ), तेईंस ६२ । 

चेशुवन ( राजगृह में ), सोलह 
३९ ; सन्नह १, १७ | 

वेद, एक ४२; दो ३७ । 

वैदेह मुनि (आनन्द),अद्द/इंस ६० । 

वेश्राज ( राजा ), नो २० । 

वैरज़ा ( स्थान ), इक्तीस २७। 

चेशाली (बसाढ़, जि० मुजफ्फरपुर) 
इक्कीस १६ ; बाईंस १७; 
तेईेस ६३; चोबीस ४६ _ 
पच्चीस १, ३४ ! 

वैश्रवण (कुबेर), एक रे ; छब्बीस 
१०१ ; सत्ताईंस १४ । 

वैश्वन्तरआश्रम, ग्यारह ७३ । 

व्यास ( महर्षि), एक ४२; 
चार १६ । 

श॒क्र-पुत्र ( जयन्त ), नौ १२ । 

श्री ( इन्द्र की पत्नी ), एक २; 
दो २७। 

शुन्तज्ञु ( राजा ), वेरह १२ । 


११८ 


शाक्य-कुल, एक १, ५८ ; जाठ 
८ ;नी ११। 

शाक्य-नरेद्र, शाक्य-राज, 

शाक्याधिपति, एक ४९, ८८; 
दो २० ; पाँच १, ३६; छः 
६० ; नो २४; दस ११; 
उन्‍नीस ३६। 

शाक्यमुनि, शाक्य-ऋषभ, 
शाक्यश्रेष्ट, सात १३ ; तेरह ; 
तेरह १४७, १८, २८ , ४३. ; चोदह 
८९ ; सोलह ५४ ; बीस ४; 
पच्चीस ७२, अह्वाइंस २४ । 

शान्ता ( ऋष्य #ंग की पत्नी ), 
चार १६ । 

शारद्धतीपुत्र ( उपतिष्य ), सतन्रह 
3, ९ | 

शाल्व ( देश ), नो ७० । 

शिवि ( राजा ), चौदह ३० । 

शिव, एक ८८; दस ३ । 

शिशुपाल (राजा), अद्ठाईस २८ । 

शुक्र ( भ्टगु का पुत्र ), एक ४१; 
नो १०। 

शुद्धाधिवास ( देव ), एक २० ; 
तीन २६,. ७६; तेरह ३१ 3 
छब्बीस १०२ । 

शुद्धोदुन ( राजा ), एक १.; दो 
४६ : तीन ७ | . 


बुडचरित 


शुभकरूत्स्न ( देवता ), बारह ७५ | 

शूचीलोम ( दीक्षित ), इक्कीस २०। 

शूर ( प्रतजित ), इकीस २ । 

श्र ( शौरि का पूर्वज ), एक ४७ । 

शूपंक (मछलियों का शत्रु),तेरह 4 १ 

शुपोरक ह ( नगर ) १ इकीस २२ ॥ 

शेतविक (की वन-भूमि),इक्कीस ३० 

शेल ( भ्रव्॒जित ), इक्कीस १२ । 

शैलेन्द्र-पुत्री (पाव॑ती ), तेरह १६ 

शौद्धोदनि ( छुद्घोदन का पुत्र ), 
दो ४६ ; ग्यारह १ । 

शौरि ( शूर का वंशज ), एक ४७ 

श्रावस्ती ( कोशल की राजधानी ), 
अठारह ५८ ; बीस ७३, ५६; 
इक्कीस २८ । 

श्री, एक ५ ; चार ३६ ; छः ५९ ; 
आठ ६९। 

श्रीगुप्त ( दीक्षित ), इक्कीस ३ । 


श्रीधन ( बुद्ध ), बाईस १७; 
छब्बीस ६ । 


श्रेयय ( बिम्बसार ), दस १०, 
१६ ; सोलह ७२ । 

श्रेष्ट ( दीक्षित ), इकीस ११ । 

श्रोण ( प्रत्रजित, ) इक्कीस २ । 

इवेत ( दीक्षित ), इकीस ११। 

सड्शाश्य ( नगर ), बीस ५७। 

खसगर ( राजा ), एक ४७४४७ । 


नामानुक्रमणी 


सज्ञय ( सझ्य, सुवर्णनिष्ठीवी का 
पुत्र ), आठ ७७ | | 

सनत्कुमार ( देवता ), दो २७; 

हा पाँच २७ | 

संत्यक (एक लिच्छवि), इकीस १६ 

सप्तषिंतारा, एक १४ । 

. सभिय ( दीक्षित ), इकीस २८ । 

सरस्वती ( सारस्वत की माता ), 
एक ४२ । 

सर्वार्थसिद्ध (सिद्धार्थ), दो १७; 
सात १ ; उन्‍नीस ४३ । 

साकेत ( अयोध्या ), इकीस ३१ 
( पा० टि० )। 

साहझ्ूति ( अन्तिदेव ), नो ७०। 

साड-ख्य ( शाख ), सत्रह ११ । 

साताग्र ( दीक्षित ), इक्कीस ५ । 


सारस्वत ( सरस्वती का पुत्र ), 
एक ४२ । 


सिंह ( एक लिच्छवि ), इकीस 
१६; तेईस ८; पदच्चीस ८,२९। 
सिद्ध ( योनि-विशेष ), सात १ ; 
चीदह ८७। 
सीता (राम की पत्नी), अद्ठाइंस ३१ । 
खुगत (बुद), चोदह ९८...... । 
खुदत्त, अनाथपिणडद, ( धनी 


.गृहपति ), अठारह १, ७७, 
८४ ; बीस ३ । 


१५९ 


खुभद्र ( अन्तिम शिष्य ), छब्बीस 


१, ६ | 


खुमंत्र ( दशरथ का सचिव और 


सारथि ), छः ३६ । 
खुवरणनिष्टीवी (स्ल्जयका पिता), 

ग्राठ ७७ | 
खुद्दा ( लोग ) इकक्‍्क्रीस १३ । 
सूर्य ( मनु का पिता, चंश का 

प्रवर्तक ), दो १६; दस २३ । 
सेनजित्‌ ( राजा ), नौ २० । 
सोम (€ रोहिणी-पति ), चार ७३ । 
सौदास ( कऋूर ), इक्‍्कीस १३ । 


स्तवकरी ( दीक्षित ), इक्कीस २२ 
स्थाणुमती ( गाँव ) इक्कीस ९। 
स्थूलकोष्टक ( नगर ), इकीस २६ 
स्वयम्भू, दो ५१, दस २, १९ । 
हयेड्डू ( कुछ ), ग्यारह २ । 
हयेश्व ( वंश ), अठारह ५८ । 
हस्तक ८ दीक्षित ), इककीस १८॥. 
हस्ता ८ नक्षत्र ), सोलह २ । 
हिमालय, हिमवान्‌, दो ३; 
चार २७ ; पाँच ४५ ; सात 
३९ ; आठ ३६ ; नो ७८ । 


हिरणयवरती ( नदी ), पच्चीस 
५४ ;$ सत्ताईस ७० । 


हेमवत्‌ ( दीक्षित ), इक्क्रीस ५ |. 


कुछ पारिभाषिक दब्द 


( अ्रकारादि-क्रम से ) 


अहंत्‌ ८ जीवन्मुक्त, मुक्त पुरुष, जिसने इस जीवन में निर्वाण प्राप्त किया 
है ओर जो इस जीवन के बाद भी निर्वाण को ही प्राप्त होगा । 
(दो प्रकार के निर्वाण के लिए देखिए---बु० च० पन्द्रह् ७,पा० टि०।) 
अष्टाज्लिक मार्ग न आठ अक्लोंवाला मार्ग, आठ अड्ज ये हैं---सम्यक दृष्टि, 
सम्यक्‌ सझक्ूल्प, सम्यक्‌ वाणी, सम्यक्‌ कर्मान्त, सम्यक्‌ आजीविका, 
सम्यक्‌ व्यायाम, सम्यक स्टति और सम्यक्‌ समाधि । सम्यक्‌ दृष्टि ८ 
यथार्थ ज्ञान, दुराचार ओर सदाचार की पहचान, चार आर्य सत्यों का 
सम्यक्‌ ज्ञान । सम्यक्‌ सझ्ूल्प -- काम-वासना से बचे रहने का तथा 
क्रोध और हिंसा न करने का सहूल्प। सम्यक वाणी -झूठ न 
बोलना, चुगली न करना, कठोर वचन न कहना और फजूल न 
बोलना । सम्यक्‌ कर्मान्त 5 चोरी, व्यभिचार ओर प्राणि-हिंसा न 
करना । सम्यक्‌ आजीविका ८ शस्त्र, जानवर ( प्राणि ), मांस, मचद्य 
ओर विष का व्यापार न करना। सम्यक्‌ व्यायाम ( भ्रयत्ञ ) ८ 
अनुत्पन्ष अकुशल विचारों का उत्पादन न करना, उत्पन्न अकुशल 
विचारों का नाश करना, अनुत्पन्न कुशल विचारों का उत्पादन करना, 
उत्पन्न कुशरू विचारों का बढ़ाना । सम्यक्‌ स्मृति ८ यथार्थ जाग- 
रूकता, कार्य करते समय यह ज्ञान रखना कि में अमुक कार्य कर 
रहा हूँ। सम्यक्‌ू समाधि --छुमभ कर्मो के करने में चित्त की 
एकाग्रता । 
आत्मवाद - आत्मरृष्टि, आत्मा नित्य है ऐसा मानना। 
आशभास्वर देव ८ रूपछोक की, जहाँ के प्राणियों का झरीर प्रकाशमय 
' है, एक जाति । 

श्रायतन ८ स्थान ; चक्षु, श्रोत्र, घ्राण, जिद्वा, काय और मन--ये 
आध्यात्मिक (> शरीर में ) या आन्तरिक श्रायतन हैं; रूप, शब्द, 
गंध, रस, स्पर्श ओर धर्म--ये बाह्य आयतन हैं । 

आये < सोतआपन्न, सकृदागामी, अनागामी और अहंत्‌ । 

आये सत्य ८ दुःख, दुःख-समुदय, दुःख-निरोध तथा दुःख-निरोध की 
ओर ले जानेवाला मार्ग । 

अआरतनतव ८ मल, दोष; कामास्रव ( भोग-सम्बन्धी इच्छारूपी मल ), 
भवाखव ( भिन्न भिन्न लोकों में जन्म लेने का लालचरूपी मल ), 
इृष्टि-आसत्रव ( गलत घारणारूपी मल ), तथा अविद्याख्त् । 

ध्यान ८ चार प्रकार का--प्रथम, द्वितीय, ठृतीय, और चतुर्थ । प्रथम 
ध्यान में वितक, विचार, प्रीति, सुख ओर एकाग्रता, ये पाँच अज्ज 
रहते हैं । दूसरे में वितक ओर विचार नहीं रहते, शेष तीन रहते, 
तीसरे में प्रीति भी नहीं रहती, केवल अन्तिम दो रहते हैं ओर चोथे 
में सुख भी नहीं रहता, केवल उपेक्षा-सहित एकाग्रता रहती है । 

नीचरण - विध्न; नीवरण पाँच हैं--कामछन्द ( विषयों में अनुराग ), 
व्यापाद ( क्रोध ), स्त्थानमिद्ध ( आलस्य ), ( औद्धत्य-कोकृत्य ) 
( उद्धतपन-पछतावा ) ओर विचिकित्सा ( संशय ) । 

पृथग्ज़न ८ अज्ञ, संसारी जीव । स्रोतआपन्न, सकृदागामी, अनागामी 
और अहंत ये सब आये जन कहलाते हैं, इनके अतिरिक्त दूसरे सब 
लोग पृथग्जन । 

प्रज्ञा -- ज्ञान, विद्या, परम ज्ञान, चित्त का सर्वोपरिय विकास । 

प्रतीत्य समुत्पाद - कार्य-कारण-सम्बन्धी नियम । प्रतीत्य समुत्पाद 
के निम्नलिखित बारह अद्गज हैं, जिनमें से एक के होने से दूसरा 
होता है और एक का निरोध होने से दूसरे का निरोध होता है-- 
( १ ) अविद्या, (२ ) संस्कार, ( ३ ) विज्ञान, (४ ) नामरूप, 
(७५ ) छः आयतन, ( ६ ) स्पशे, ( ७ ) वेदना, (८ ) तृष्णा, 

११ 


१६२ बुद्धचरित 


(९ ) उपादान, ( १० ) भव, (११ ) जन्म, ओर (१२) 
जरा-मरण । अविद्या के होने से संस्कार, संस्कारों के होने से विज्ञान, 
विज्ञान के होने से नामरूप, नामरूप के होने से छः आयत्तन, छः 
आयततनों के होने से स्पर्श, स्पर्श के होने से वेदना, बेदना के होने 
से तृष्णा, तृष्णा के होने से उपादान, उपादान के होने से भव, भव 
के होने से जन्म और जन्म के होने से जरा-मरण होता है । अविद्या 
के निरोध से संस्कारों का निरोध, संस्कारों के निरोध से चविज्ञान- 
निशोध, विज्ञान के निरोध से नामरूप-निरोध, नामरूप के निरोध 
से छः आयतनों का निरोध, छः आयतनों के निरोध से स्पर्श का 
निरोध, स्पर्श के निरोध से वेदना का निरोध, वेदना के निरोध से 
तृष्णा का निरोध, तृष्णा के निरोध से उपादान का निरोध, उपादान 
के निरोध से भव-निरोध, भव के निरोध से जन्म का निरोध, और 
जन्म के निरोध से जरा-मरण का निरोध होता है । प्रतीत्य-समुत्पाद 
की व्याख्या के लिए देखिये--बु० च० चोदृह ७२-८३, अ० को० 
तीन २०-२५ तथा ध० दू० वर्ष ४ ए० ११, वर्ष ६ ए० २७, वर्ष 
« पूछ २२ | 
धोधि-अह्छ ८ सात हैं--स्छृति, धर्म-विचय (धर्म-अन्वेषण),वीये (उद्योग), 
प्रीति ( हर्ष ), प्रश्रब्धि ( शान्ति ), समाधि, ओर उपेक्षा । 
मध्यम मारे ८ मध्यम प्रतिपद्‌, अष्टाड्लिक सार्ग ; तप और भोग इन दो 
अन्तों को छोड़ने के कारण यह मध्यम मार्ग कहछाया । 
शील - सदाचार ॥ हिंसा-विरति, मिथ्या भाषण-विरति, चोरी से विरति, 
व्यभिचार-विरति और मादक-द्वज्य के सेवन से विरति--ये पाँच 
शील गृहस्थ ओर भिक्षु दोनों ही के लिए हैं; अपराह्नमोजन-त्याग, 
नृत्य-्गीत-त्याग, माला आदि के *इंगार का त्याग, महा्घे शब्या 
का त्याग तथा सोने चाँदी का त्याग--ये पाँच केवल भिक्षुओं 
के शील हैं । 

संज्ञा  इंद्रिय और विषय के एक साथ मिलने पर, अनुकूल-प्रतिकूल 
वेदना (८ अनुभूति ) के बाद “यह अम्ुक विषय है” इस प्रकार का 
जो ज्ञान होता है उसे संज्ञा कहते हैं । 

समाधि - चित्त की एकाग्रता; समाधि के दो भेद हैं, लौकिक और 
अलोकिक, जिन्हें क्रशः शमथ और विदर्शना भी कहते हैं। पाँच 
नीवरणों अर्थात्‌ विष्नों के शमन से शमथ अर्थात्‌ चित्त की एकाग्रता 
होती है । सब धर्स अनित्य हैं, दुखमय हैं, तथा अनास्म हैं, ऐसा 
ज्ञान होने पर विदर्शना होती है । 

सपम्रापत्ति ८ चार ध्यानों से ऊपर की समाधि । 

संयोजन ८ बन्धन । संयोजन दस हैं--( $ ) सत्कायदृष्टि ( काय को 
सत्‌ समझने को दृष्टि, मिथ्या दृष्टि--रूत्यु के बाद अस्तित्व नहीं है 
ऐसा मानना या आत्मा है ऐसा मानना ), (२) विचिकित्सा 
( संदेह ) ( ३) शोलब्त-परामर्श ( बाह्य आचार ओर ब्तों से 
कृतकृत्यता मानना ), ( ४ ) काम-राग ( स्थूलशरीर-धारियों के 
भोगों की तृष्णा ), ( ७ ) रूप-राग ( प्रकाशमय शरीर-धारियों के 
भोगों की तृष्णा ), ( ६ ) अरूप-राग ( रूपरहित देवताओं के भोगों 
की तृष्णा ), ( ७ ) प्रतिघ (प्रतिहिंसा ) था व्यापाद ( क्रोध ), 
( ८ ) मान ( अभिमान ), (९ ) ओद्धत्य, ओर (१०) अविद्या । 

संवेग ८ वेराग्य, भय । 

स्कन्ध - पाँच हैं--रूप-स्कन्ध, वेदना-स्कन्ध, संज्ञा-स्कन्धच, संस्कार- 
स्कन्ध, ओर विज्ञान-स्कन्ध । 

स्त्रोतआपन्न 5 आध्यात्मिक उन्नति के पथ पर आरूढ़ व्यक्ति, जिसका 
अपने लक्ष्य तक पहुँचना निश्चित हे ।& 





६9 इस सूची के शब्दों की व्याख्या लिखने में कोशाम्बी जी, राहुल जी, 
आनन्दजी, बोधानन्दजी तथा वियोगी हरि जी की कृतियों से सद्दायता ली गरददे ॥ 

१९ ( पा० टि०) अनिश्चित अर्थ अनिमश्नित है 


ससक्ृत-भवन का प्रकाशन 
बुद्धचारित, भगवान्‌ बुद्ध की सर्वश्रेष्ठ प्राचीन जीवनी । 
पहला भाग, सर्ग-१४, जन्म से बुद्धत्व-प्रासि 
तक € मूल संस्कृत और प्रथम हिन्दी 
अनुवाद ) १ ॥] 
दूसरा भाग, सर्ग १५-२८, प्रथम धर्मोपदेश से 
महापरिनिर्वांण तक प्रथम हिन्दी- 
अनुवाद १) 
निन्न-लिखित ग्रन्थों को कमशः प्रकाशित करने का आयोजन 
किया जा रहा हैः--.. 


हषचरित ( हिन्दी-अनुवाद ) 
सौन्द्रनन्द ( मल संस्कृत और हिन्दी-अजुवाद ) 


वुद्धाचरित, पहला भाग 


पर कुछ सम्मतियाँ 


“अनुवाद मूलानुसारी और स्पष्ट है। भाषा सरल ओर सुबोध हे 
रह छू छत $ 
और वह मूल भावोंकों हृदय्ञम करने में पूरी सहायता देती है ।' 
--सरस्वती, अप्रेल १€४३ । 
“अश्वघोष का यह काव्य भगवान्‌ बुद्धू के जीवन की एक झलक है । 
शैली सरस और वर्णन अलक्षररपूर्ण है। अनुवाद इतना अच्छा हुआ है 
कि मूल इलोक का आनन्द आ जाता है। इसका दूसरा भाग भी शीघ्र 
निकाला जाना चाहिए। यह ग्रन्थ प्रत्येक भारतीय के पढ़ने और संग्रह 


करने योग्य है ।”” 
“-विशाल-भारत, जून १८€४३५१ 
“पुस्तक बहुत अच्छी है ।” क्‍ 
' --सेठ जुगलकिसोर बिड़ला । 


(२) 


“ 68 शिंएापो +#शातंत्तंधर ॥ पार सलातते /? 
--070४5ए४४ रिएएाएए, 5:72ए१८७४४8, [943., 


“तप पृफ्शका5]98007 45 ९एइटटश]शआा५. 5 दृषमा[€ 0056 [0 
(€ 02009), 7 ]935 2 6 527८ धगरर 07९25९07ए९८0 शाप्रठ5 
थी गाल दृषशा65 66 पार 5थाडंदत।ा: 7९5... 7॥76 ए9टाप5वो 0: 
(76 ॥्ाश०ाणा 9705प7९९5 णा 6 पाएतव 04 3 7९90९४ 37705 
(6 847९ ॥7[07९5530॥ 38 5 टट्वा6९१ ता का! 7ए (6९ 5प्र6ए 0 
पी€ एछ0ला गा 85 ठशा० ६८%? 

--97. 4.,, 5७/७8४077०, रिशाप टए७., (रस एवएडापर 
(204]257%., (-00..58672, 4,3707९:. 


“व ॥2ए८ कट्यूव 907णा5 0 7 शागी छ050गाहु प्राट/८६६. 
आल स्लराघवा +लापल्याए 5 जिंधापिो गाव फरंप्र&ु5 0पा पाल उा। 
०६ पार ठएञा8,.. 4 ॥09९ धार वद्याक्ातगराह ए20 छत] ३50 0९ 
एप्र.960 0९07९ ॥णा३.”! 

-+28, 2४४७ ७86 7 «७7।7] 0 जत3, णाटास-( 6४८ .078, 
/&..,2॥4270570, ( ाएागरधापशए, 


संस्कृत-भवन कठोतिया, 
पो० काझा, जि० पूर्णियां ( बिहार ) | 


संस्कृत - भवन का प्रकाशन 


बुद्धचरित, भगवान्‌ बुद्ध की सर्वश्रेष्ठ प्राचीन जीवनी । 
पहला भाग, सर्ग १-१४, जन्म से बुद्धस्व-प्राप्ति 
तक ( मूल संस्कृत और प्रथम हिन्दी 
अनुवाद ) १॥) 
दूसरा भाग, सर्ग १५-२८, प्रथम धर्मोपदेश से 
महापरिनिवांण तक ८ प्रथम हिन्दी- 
अनुवाद ) १) 
निम्न- लिखित ग्रन्थों को क्रमशः प्रकाशित करने का आयोजन 
किया जा रहा हे :--- 
हपचरित ९ हिन्दी-अनुवाद ) 
सोन्दरनन्द ( मूल संस्कृत और हिन्दी-अनुवाद ) 


बुद्धाचरित, पहला माग 
पर कुछ सम्मतियाँ 

“अनुवाद मूलानुसारी ओर स्पष्ट हे। भाषा सरल और सुबोध है 

और वह मूल भावों को हृदयड्गजम करने में पूरी सहायता देती है |?” 
--सरखती, अप्रेल १९४३। 
“अश्वघोष का यह काव्य भगवान चुद्ध के जीवन की एक झलक है । 
शेली सरस ओर वर्णन अलझ्ञारपूर्ण है। अनुवाद इतना अच्छा हुआ है 
कि मूल इलोक का आनन्द जा जाता है। इसका दूसरा भाग भी शीघ्र 
निकाला जाना चाहिए। यह ग्रन्थ प्रत्येक भारतीय के पढ़ने ओर संग्रह 

करने योग्य हे ।?” 

“-विशाल-भारत, जून १€४३। 


“पुस्तक बहुत अच्छी है ।” 
--सेठ जुगलकिसोर बिड़ला । 


( ३) ) 


“6 पच्याएप्री +दावंदाााए ॥ 7706 लावा,” 
--070छार5 सितएशाहएछछ, 95॥:ए7770 0708, 943. 

संस्कृत-मवन कठोतिया, 
*.' यो० काझा, जि० पूर्णियाँ ८ बिहार ) + 


